
1. Ipostaze ale comunicării. Abordare teoretică şi aplicativă 


Procesul comunicării interumane este unul complex, multidimensional, prezentat în 
literatura de specialitate din diferite perspective, în funcție de elementul considerat dominant 
într-o interpretare sau alta. Realizat între un emițător/locutor şi un receptor/interlocutor plasați 
într-o anumită situație de comunicare, actul comunicativ presupune transmiterea — prin 
valorificarea unui anumit cod şi prin intermediul unui anumit canal — a unui mesaj, având o 
anumită finalitate. 

Stabilită prin „creare de sens” (Peretti, Legrand, Boniface 2001: 8), percepută ca 
„transmitere a informaţiilor, ideilor şi atitudinilor sau emoțiilor de la o persoană la altă 
persoană sau de la un grup la altul, în mod esențial prin intermediul simbolurilor” (S.A. 
Theodorson şi A.G. Theodorson, apud McQuail, Windahl 2001: 11-12) sau ca „interacțiune 
socială prin intermediul mesajelor” (G. Gerbner, apud MceQuail, Windahl 2001: 12), ca 
„acțiune asupra altora” (Lohisse 2001: 63, Bougnoux 1998: 9), „interacţiune cu alţii” 
şi/sau „reacție la alții” (McQuail, Windahl 2001: 12), orice tip de comunicare presupune 
respectarea unor norme, încadrarea în anumite scheme comunicative, construirea altora etc. — 
principiu cu atât mai important în cazul comunicării din spațiul educațional, care vizează — 
prin însuşi actul comunicativ — formarea, dezvoltarea, fixarea de comportamente specifice de 
emițător, respectiv de receptor. 

1.1. Coordonatele comunicării ca proces 

Intențională sau neintenţională, comunicarea există ca proces de transmitere de 
informații fizice sau psihice, raționale sau afective, teoretice sau practice etc., de la un 
emițător individual sau colectiv către un receptor individual sau colectiv, printr-un canal 
căruia îi sunt proprii anumite tipuri de semne!. Cea mai simplă schemă a comunicării ar fi, 
astfel, următoarea: 

informaţii 
Emiţător ~P Receptor 
cod 

Este o schemă aplicabilă, în principiu, oricărei forme de comunicare; de exemplu, 
albinele (emițători) transmit altor albine (receptori), printr-un sistem de semne (cod), 
informații privind distanţa faţă de stup la care se găseşte polen. Corelând această idee cu 
distincția pe care o operează John Deely (1997) în cadrul semiozei, remarcăm mai multe 
nivele ale comunicării — în măsura în care acceptăm aplicabilitatea schemei de mai sus la 
fiecare diviziune a universului: 


Pia 
! Pentru alte definiţii ale comunicării, cf. Van-Cdilenburg, Scholten, Noomen 1998: 23-25; Şoitu 1997: 5-10 etc. 


(comunicare umană/interumană) 
biocomunicare zoocomunicare 


Comunicare fitocomunicare 


fiziocomunicare. 


Realizată între ființe umane, cu o anumită configurație fizică, respectiv psihică, 


încadrate într-o anumită structură socială, comunicarea interumană este un proces mult mai 
complex decât cel al comunicării în general şi, implicit, viziunea asupra acesteia nu poate fi 
decât una multidirecțională: asupra emițătorului/receptorului, asupra codului folosit, asupra 
canalului prin care se transmite informaţia, asupra situației de comunicare etc.; ca ilustrare, 
propunem următoarea schemă a procesului de comunicare interumană, urmând a detalia 


coordonatele acesteia: 


Situaţia de comunicare 


Feed-back 


intenție 
mesaj 1 
cod ficare 


efect 


ore po2ap 
7 [esouu 


Recepto 
r 


mesaj, 


mesaj, : 
i ta receptor 
emiţător `, 


Figura 1. Schema comunicării ca proces 


unde: 
1.1.1. cauza = răspunsul la întrebarea „De ce comunică (ceva) emițătorul? ”; situaţii posibile: 
= cauză obiectivă, asociată cu o motivație extrinsecă — emițătorului i se „impune” să 


comunice; 


= cauză subiectivă, asociată cu o motivaţie intrinsecă — emițătorul comunică pentru că 


doreşte el să facă acest lucru; 


= cauză Zero — în cazul comunicării neintenţionale: emițătorul nu are, practic, intenția 
de a comunica ceva, receptorul este cel care „interpretează” anumite elemente ale 


atitudinii involuntare a emițătorului; 


1.1.2. cercul emiţătorului = emițătorul ca persoană sau grup de persoane şi competenţa/ 


performanța de comunicare a acestuia; 
1.1.3. intenţia comunicativă a locutorului/emițătorului poate fi: 


= concretă: 


WI intenţia de a produce un anumit efect asupra receptorului: Cumpără o pâine!; 
WI intenția de a informa receptorul: Vremea va fi frumoasă în următorul 
interval...; 
WI intenţia de a produce o modificare în comportamentul acestuia: Fii mai atent!; 
M intenția de a-l determina pe interlocutor să comunice pentru a-i afla opiniile: 
Ce părere ai despre...?; 
M intenția de a influenţa interlocutorul: reclamele etc.; 
= zero: de exemplu, exteriorizarea emoțiilor, într-un anumit context, a simpatiei/ 
antipatiei față de o anumită persoană, a nerăbdării etc. (vezi, de exemplu, aşa-numitul 
limbaj al trupului). 
1.1.4. codul este folosit de către emițător pentru a codifica? mesajul, (vor rezulta astfel 
„semnalele” care vor străbate canalul spre receptor), iar de către receptor — pentru a decodza 
mesajul, unde: codul, = codul utilizat de către emiţător; codul, = codul utilizat de către 
receptor; mesajul 1 = mesajul transmis de către emiţător, mesajul 2 = rezultat în urma 
decodării (cu ajutorul codului», folosit de către receptor); aşadar, mesajul 2 = receptare şi 
interpretare de către receptor a mesajului ] transmis de către emiţător (în condițiile în care 
codul 2 poate fi diferit, cel puţin într-o anumită măsură, de codul 1; o diferență evidentă poate 
apărea, de exemplu, între un vorbitor nativ al unei limbi şi o persoană care a învăţat acea 
limbă la o anumită vârstă); 
1.1.5. mesajul (informaţia) poate fi privit din trei unghiuri distincte, corespunzând celor trei 
ramuri ale semioticii: sintaxa, semantica şi pragmatica: 
din punct de vedere sintactic, mesajul corespunde succesiunii semnelor, succesiune 
impusă de emițător; 
din perspectivă semantică, se impune distincția între mesajul semantic intențional 
(semnificația pe care vrea să o transmită emițătorul) şi mesajul semantic realizat 
(semnificaţia pe care o dă receptorul mesajului receptat); aici poate interveni 
(inter)subiectivitatea: subiectivitatea  locutorului, subiectivitatea interlocutorului, 
respectiv rezultanta acestora, intersubiectivitatea, generatoare de posibile ambiguități 
în comunicare; de exemplu, locutorul transmite un mesaj cu o anumită semnificație, 
iar interlocutorul decodează eronat mesajul, conferindu-i acestuia o altă semnificație, 
diferită de intenţia comunicativă a emițătorului: 
= Urmăreşte-l cu atenţie! (la nivel mental sau fizic) — polisemie generatoare de 
ambiguitate; 
= Mi-e aşa de dor de tine! (real sau ironic) — context/cotext + intonaţie 
generatoare de ambiguitate; 
= Aici mă simt bine. (în Bucureşti, în România, la universitate, în această sală, la 
catedră etc.) — deictice generatoare de ambiguitate etc.; 
coordonata pragmatică a comunicării are în vedere efectul pe care îl are mesajul 
asupra receptorului — cf. Van Cuilenburg, Scholten, Noomen 1998: 26 (referiri la 
conceptul de informaţie); 
în ceea ce priveşte conceperea şi transmiterea mesajului, trebuie să se aplice, în general, în 
comunicarea curentă, „legea minimului efort” sau principiul „economiei în limbă” — idealul 
fiind ca printr-un efort minim din partea emițătorului să se obțină un efect maxim asupra 
receptorului; 
1.1.6. canalul de comunicare este, cel mai adesea, auditiv (în comunicarea directă, orală, 
dintre emiţător şi receptor, prin cuvânt, în comunicarea prin telefon, la radio etc.), vizual (în 
comunicarea scrisă, prin imagini, prin gesturi etc.) sau audio-vizual (în televiziune etc.). În 
transmiterea mesajului, la nivelul canalului poate interveni, ca principiu negativ, în general, 


2 În anumite contexte este necesar ca emițătorul să “recodifice” mesajul — cf. Miller 1959: 143-144. 


aşa-numitul „zgomot de fond”, adică tot ceea ce se adaugă mesajului pe parcursul transmiterii 
lui, fără ca emițătorul să intenţioneze acest lucru (factorii pertubatori: zgomotul produs de o 
maşină care trece, de un aparat de radio deschis etc.). 

1.1.7. cercul receptorului = receptorul ca persoană sau grup de persoane (receptorul poate fi 
un individ sau o colectivitate, ca şi emițătorul, de altfel) şi competenţa/performanţa lui de 
comunicare, necesară decodării mesajului; 

1.1.8. aşteptarea = experienţa anterioară a receptorului, sistemul lui de valori („„filtru”), starea 
psihică a receptorului, „orizontul lui de aşteptare” etc. (de exemplu, „aşteptarea” unui anumit 
tip de profesor, a unui anumit tip de informaţie într-un context considerat drept cunoscut, a 
unui anumit răspuns, de la un anumit interlocutor, într-o anumită situație de comunicare, a 
unui anumit tip de text literar aparținând unui anumit scriitor, considerat drept cunoscut, a 
unei anumite reacții de la o anumită persoană etc.); 

1.1.9. efectul actului comunicativ poate fi: însuşirea unei informaţii/opinii; adoptarea unui 
anumit comportament, realizarea unei acțiuni; o anumită reacție etc., în concordanţă sau nu cu 
intenția emiţătorului;, acest efect poate fi pozitiv (în raport cu intenţia emițătorului), negativ 
sau nul (efect zero); 

1.1.10. feed-back-ul = manifestare a disponibilității receptorului de a face cunoscut 
emițătorului efectul pe care l-a avut asupra sa mesajul receptat/interpretat — conexiune inversă 
care se poate concretiza într-un răspuns verbal şi/sau comportamental/acțional, precum şi în 
absenţa unui răspuns; 

1.1.11. ansamblul relaţiilor dintre componentele actului de comunicare (vezi figura 1 — 
cercurile intersectate) se concretizează în raportul dintre mesajul transmis de emiţător 
(mesajul 1 = m.) şi cel receptat de către receptor, interpretarea pe care receptorul o dă lui m; 
(mesajul 2 = m»); comunicarea optimă se realizează atunci când m, = m: (corespunzând, în 
principiu, unei alte relații de egalitate, cod; = cod»), dar există şi situaţii (majoritatea) în care 
m. +m: (nu se realizează comunicarea) sau m; = m» (se realizează comunicarea într-o anumită 
măsură), adică: 

M m, > m» (semnificaţia iniţială, cea care reflectă intenţia comunicativă a emițătorului 
mesajului, este mai complexă decât cea dată de receptor — de exemplu, un mesaj cu 
subtilități, „nedecodate” pe deplin de către interlocutor); 

WI m, < m» (receptorul dă mesajului interpretări suplimentare — de exemplu, unui mesaj 
simplu de tipul E o melodie frumoasă. i se asociază semnificații pe care locutorul nu 
le-a avut în vedere: „versurile se potrivesc unui anumit context”, „mi-ar plăcea să am 
această melodie înregistrată/să-mi înregistrezi această melodie” etc.), 

relații reprezentate prin eventuala intersecție a celor două cercuri formate din linie continuă 
(cercul emițătorului şi cercul receptorului) sau punctată (mesajul 1 şi mesajul 2); 

1.1.12. situaţia de comunicare = circumstanțele spaţio-temporale ale transmiterii/receptării 
mesajului, relaţiile dintre emițător şi receptor, mediul fizic, politic, socio-cultural, etnic etc. în 
care se realizează comunicarea, precum şi cotextul comunicării (contextul lingvistic) — ceea 
ce s-a spus înainte de şi ceea ce se va spune după actul comunicativ respectiv; de exemplu: 

În D 301, acolo se desfăşoară cursul. Vino aici, adică în sala D 301., 

cu precizarea că toate elementele prezentate anterior există şi acționează în şi sunt influențate 
de o anumită situație de comunicare, de aici diversitatea (valenţelor) actelor comunicative. 


Teme curente: 
= Prezentaţi o situație de comunicare în care este necesar ca emițătorul să recodifice 
mesajul. Precizaţi — din situația de comunicare — elementele ce impun acest lucru. 
Exemplificaţi. 
= Exemplificaţi, din comunicarea curentă, fiecare dintre situațiile: m: = ma; mı £ ma; mı 
> M2; Mı < ma. 


= Ilustrați, pentru o situație de comunicare didactică, o posibilă succesiune cauză — 
efect. 

= Într-o situaţie de comunicare dată introduceţi o variabilă (de exemplu, pentru una 
dintre coordonatele unui element din schema procesului comunicării interumane). Comentaţi 
repercusiunile unei astfel de modificări. 


1.2. Tipologia comunicării 
În cadrul comunicării interumane se pot opera, în funcţie de anumite criterii, diferite 
clasificări”: 
(a) după semnele folosite/cod: 
= comunicare verbală, orală şi/sau scrisă; 
= comunicare nonverbală — prin gestică, mimică, direcția privirii etc.; 
= comunicare paraverbală — reprezentată de anumite caracteristici ale vocii (care reflectă 
apartenenţa la categoria masculinului/femininului, vârsta, nivelul de instruire etc.), 
pronunție, intonație, ritm al vorbirii, pauză, tăcere etc.; 
(b) prin raportare la numărul emiţătorilor/receptorilor: 
= comunicare individuală — de exemplu, între doi prieteni; 
= comunicare de masă — de exemplu, între un conferenţiar şi cei plasați în auditoriu; 
(c) în funcție de relația stabilită între partenerii actului comunicativ: 
= comunicare intrapersonală (de exemplu, comunicarea cu sine a emițătorului — 
monologul, întrebările formulate pentru sine, variantele de răspuns formulate, de 
asemenea, pentru sine, în căutarea soluţiei unei probleme etc.); 
= comunicare interpersonală: comunicare (pe) orizontală (de exemplu, cadru didactic — 
elev, părinte — elev, cadru didactic — persoană plasată la un nivel superior în ierarhia 
din cadrul instituţiei etc.) vs. comunicare (pe) verticală (de exemplu, elev, — elev», 
cadru didactic, — cadru didactic» etc.); 
(d) după caracteristicile situației de comunicare (context comunicativ şi tipul de discurs 
actualizat): comunicare economică, politică, didactică etc.; 
(e) prin raportare la intenția comunicativă a locutorului: 
= comunicare intențională, comunicare având trăsătura [+ pragmatic] — de exemplu, 
transmiterea anumitor conținuturi, în vederea realizării anumitor finalități, implicarea 
elevilor în situații de comunicare în care se formează anumite atitudini; discuţii despre 
comportament în anumite contexte etc.; 
= comunicare neintențională — în cazul căreia se poate vorbi despre o intenție 
comunicativă (de exemplu, reflectarea unei anumite stări de spirit, deşi nu se 
intenționează acest lucru) etc.; 
fiecare dintre aceste aspecte ale comunicării interumane încadrându-se în schema generală 
propusă iniţial (cu adaptările de rigoare, de la un caz la altul) — de aici şi complexitatea 
acesteia. 


Teme curente: 
= Ilustrați, în cadrul unui tip de comunicare, alte trei tipuri de comunicare identificate 
prin raportare la criterii diferite de cel inițial. 
= Recreaţi o situație de comunicare ce presupune valorificarea unui act comunicativ 
nonverbal. Transformaţi-l într-o succesiune de 5-6 replici. 


1.3. Comunicarea orală vs. comunicarea scrisă. Limba vorbită vs. limba scrisă 


* Pentru detaliere, vezi Şoitu 1997: 54-81, iar pentru comunicarea didactică — Cosmovici, Iacob 1999: 183, 
Cucoş 1998: 134-141 etc. 


Raportul dintre comunicarea orală şi cea scrisă, respectiv dintre limba vorbită şi 
limba scrisă îl implică, în principiu, pe cel dintre planul extraverbal şi planul verbal al 
comunicării; se distinge, astfel, discursul oral, situaţional, egocentric, construit în/dinspre 
perimetrul „eului” emițătorului, de cel seris, într-o anumită măsură impersonalizat (lonescu- 
Ruxăndoiu 1999: 12-13), în sensul în care reflectă şi posibilitatea de a interveni în text, de a 
redimensiona unele dintre coordonatele acestuia. 

Într-o formulare sintetică, planul comunicării orale presupune raportarea la multiplele 
coordonate ale contextului comunicativ caracterizat prin coprezența, fie şi doar auditivă (de 
exemplu, în comunicarea telefonică), a locutorului şi a interlocutorului, şi prin valorificarea — 
drept cod — preponderent a limbii vorbite (fără a exclude însă şi alte coduri/sisteme de semne 
— de exemplu, semnele de circulaţie), a aspectului vorbit al limbii, în asociere cu elemente 
precum intonația, pauza, accentul, intensitatea, ritmul vorbirii, timbrul vocii, mimica, gestica, 
poziția corpului etc. 

Comunicarea scrisă, pe de altă parte, are un caracter mai elaborat, în condițiile în 
care locutorul poate reveni asupra mesajului construit, înainte de a-l transmite 
interlocutorului; situația de comunicare nu mai presupune coprezenţa locutor — interlocutor 
(nu avem în vedere aici contexte de tipul comunicare prin bileţele în cadrul unei activităţi la 
care participă locutorul şi interlocutorul), ci distanţa dintre aceştia — de aici şi diferenţa, din 
perspectiva codului utilizat, între „limba apropierii” (pentru planul comunicării orale) şi 
„limba distanţei” (pentru planul comunicării scrise — Koch-Oesterreicher 1990: 8-9). 

Principalele repere în prezentarea particularităților comunicării orale/scrise, respectiv 
ale limbii vorbite/scrise — ilustrate sintetic în tabelul de mai jos — se plasează în realitatea 
comunicării într-un continuum, elementele planului oral/vorbit influențându-le pe cele din 
planul scris şi invers, în funcţie de context şi de raportarea vorbitorului la fenomenul 
lingvistiv, de uz (a se vedea, în acest caz, dubletele acceptate în noul DOOM: dublete 
accentuale — antic / antic, candid / cândid, gingaş / gingăş, precaut / precáut etc., dubla 
pronunțare şi/sau scriere a unor neologisme — claun s.m., pl. clovni / clauni; derby / derbi 
(cursă de călărie, întrecere sportivă) s.n., art. derby-ul / derbiul (-bi-ul);, pl. derby-uri / 
derbiuri;, dublete morfologice — aştri / astre, ceremoniale / ceremonialuri, eşafoduri / 
eşafoade, hamacuri / hamace, monoloage / monologuri, nivele / niveluri etc. 


Comunicare orală — limbă vorbită Comunicare scrisă — limbă scrisă 


e discursul scris este, într-o anumită măsură, 
impersonalizat; 

e implică planul verbal al comunicării; 

e comunicarea scrisă are, în principiu, un caracter 


= discursul este de tip oral, situațional, egocentric; 


= implică şi planul extraverbal al comunicării; 


= comunicarea orală are un caracter alternativ şi 


discontinuu, presupunând permanenta raportare la 
coordonatele (spaţiale, temporale, personale etc.) 
ale situaţiei de comunicare şi valorificarea unor 
elemente precum intonaţia, pauza, accentul, 
intensitatea, debitul verbal, mimica, gestica, 
direcția privirii etc.; 

= limba vorbită are un „caracter natural”, reflectând 
particularităţi de ordin individual (de exemplu, 
dificultăţi în pronunţarea unor sunete/grupuri de 
sunete), socio-cultural (de exemplu, înlocuirea 
unor cuvinte considerate tabu în anumite 


comunități cu altele), dialectal/lingvistic (de 
exemplu, forme aparținând unui anumit grai) etc. 
ale persoanelor implicate într-un act comunicativ; 


codul oral presupune, în principiu, coprezența 
locutor — interlocutor într-o anumită situaţie de 
comunicare, de aici posibilitatea dezambiguizării 
mesajului (ca întreg sau în elementele lui 
componente) în timpul realizării comunicării, pe 
măsură ce locutorul îşi dă seama că interlocutorul 
nu poate decoda mesajul în conformitate cu 
intenția comunicativă inițială; 

se manifestă cu precădere, în planul comunicării 
orale, spontaneitatea şi principiul economiei în 
limbă; 


se face apel preponderent la contextul 


continuu, linear, locutorul având posibilitatea de 
a reveni asupra textului scris; 


e limba scrisă are un „caracter artificial”, neavând 
capacitatea de a reda cu exactitate limba vorbită“; 
poate, însă, valorifica alte valenţe ale exprimării 
(vezi, de exemplu, elemente ale planului 
stilistic); 


codul scris nu este folosit, în principiu, în 
condiţiile coprezenţei locutor — interlocutor, 
locutorul nemaiputând, astfel, să dezambiguizeze 
mesajul pe măsură ce-l codifică, pentru a facilita 
decodarea acestuia de către interlocutor; 


spontaneitatea este, în principiu, în scris, doar 
„mimată”; economia în limbă se realizează 
numai într-o anumită măsură (pentru ca mesajul 
să poată fi decodat); 

se face apel preponderent nu atât la contextul, cât 
la cotextul comunicării etc. 


comunicării etc. 


Teme curente: 


= Comentaţi — prin raportare la caracteristicile limbii vorbite, respectiv scrise — 
următoarea afirmaţie: „limba scrisă se poate asemăna cu hărţile unui atlas geografic: ele 
dau mai puțin decât poate prinde ochiul în natură, căci în ele lipseşte jocul de lumină şi 
umbră, colorile şi perspectiva; dar dau şi mai mult, de exemplu, curbele de nivel, pe care nu 
le vedem când privim un peisaj ” (Puşcariu 1976: 59). 

= Motivaţi existența unui continuum limbă vorbită — limbă scrisă. Valorificaţi şi 
exemple din DOOM 2. 


= Prezentaţi schematic principalele elemente de noutate pe care le aduce DOOM 2 în 
planul: 


a) pronunțării unor cuvinte; 

b) scrierii unor cuvinte simple/compuse; 
c) despărțirii cuvintelor în silabe; 

d) dubletelor morfologice. 


= Exemplificaţi (contrazicând elementele prezentate în tabelul de mai sus) o situație de 
comunicare orală în care gradul de spontaneitate este redus, respectiv o situație de 
comunicare scrisă în care gradul de spontaneitate este foarte mare. 


2. Repere în teoria limbii şi a limbajului 


* „aspectul scris al limbii este secundar față de şi derivat din aspectul vorbit al oricărei limbi” — Iordan, Robu 
1978: 61. 


2.1. Limbaj — limbă — vorbire: delimitări conceptuale 

Literatura de specialitate prezintă diferit raportul dintre limbaj, limbă şi vorbire — ca 
raport de complementaritate sau, dimpotrivă, de opoziţie, ca relație de parțială sinonimie a 
primelor două concepte”, ca structură interdependentă etc., de aici şi multiplele interpretări ale 
aceleiaşi realități comunicative. 

Delimitând principalele caracteristici ale fiecăruia dintre conceptele avute în vedere, 
putem considera raportul dintre ele ca un continuum: 

limbajul — calitate general umană valorificată în comunicare 


limba — sistem de semne valorificat drept cod în realizarea actului comunicativ 


vorbirea — actualizare a limbii, a anumitor semne ale sistemului acesteia, în comunicare 
(a) Limbajul, ca apanaj al umanului“, asigură cadrul general al realizării comunicării, 
fiind în acelaşi timp concretizare a caracteristicilor socialului, comportament, modalitate de 
exteriorizare a unor gânduri, sentimente etc. prin intermediul simbolurilor. 
(b) Limba ca sistem de semne 
Limba, în calitatea sa de cod, se constituie într-un sistem de semne asociat unei 
anumite comunităţi lingvistice (vezi, de exemplu, sistemul limbii române, sistemul limbii 
franceze, sistemul limbii chineze etc.; sistemele limbilor romanice versus sistemele limbilor 
germanice etc.). Limba reprezintă o realitate complexă care apare: 
= ca urmare a actelor lingvistice individuale, respectiv colective, cu determinismul lor fizic, 
psihic, socio-cultural (vezi, de exemplu, influenţa formelor poetice eminesciene sau ale 
graiului muntenesc asupra sistemului limbii române literare); 
= prin selectarea şi sistematizarea posibilităților lingvistice utilizate/utilizabile în 
comunicare (aceasta fiind o condiție a eficienţei comunicării în cadrul unei anumite 
comunităţi, altfel vorbitorii unei anumite limbi nu s-ar mai înţelege între ei). 
În strânsă dependenţă de elementele de ordin individual şi socio-cultural, limba este 
într-o continuă schimbare, ilustrată în schema de mai jos: 
actele lingvistice + noile realizări ale unei 
individuale/colective comunități 


reconsiderarea/încălcarea unora dintre normele existente 


prin generalizarea abaterilor 
de la normă 
crearea şi impunerea de nor norme care vor reconfigura, 
într-o anumită măsură, 
sistemul limbii 
De aici şi precizarea că în nici o comunicare nu există sistemul limbii, ci o realizare a 
acestuia. 
Sistemul limbii, la rândul său, este constituit din subsisteme, pe care le vom detalia în 

următoarele unități ale cursului după cum urmează: 

1. nivelul fonetic/fonologic; 


$ Pentru observații privind ipostaze ale sinonimiei limbaj [- stil] — limbă vezi, de exemplu, Iordan, Robu 1978: 
41, Lohisse 2001: 13 etc. 
* Vezi Miller 1956: 6; Barker 1987: 22 etc. 


2. nivelul lexical-semantic; 
3. nivelul gramatical — cuprinzând nivelul morfologic şi nivelul sintactic; 
4. nivelul stilistic. 
(c) Limbă versus vorbire 
Teoria asupra limbii ca sistem (vezi supra) şi asupra vorbirii este concretizată, în 
lucrările de specialitate, în diferite opoziții conceptuale”, dintre care le-am ales aici spre 
prezentare doar pe cele care au un mai mare caracter operațional în contextul raportării, pe de 
o parte, la subiectul teoretic „limbă — comunicare” şi, pe de altă parte, la particularitățile ariei 
curriculare Limbă şi comunicare asociate ciclului primar/preprimar. 


(1) limbă vs. vorbire 
cod de semne, utilizare, actualizare a codului, 
fenomen social fenomen individual 
(Ferdinand de Saussure) 
sistem de tehnici de expresie vs. realizare, aplicare a acestor tehnici 


în comunicarea propriu-zisă 
(Georg von der Gabelenz) 


(2) competenţă vs. performanță 
ansamblu de posibilități condiționate valorificarea acestor posibilități 
de stăpânirea, de către vorbitor, a 
unei anumite limbi (Noam Chomsky) 
(3) cod vs. mesaj 
organizare actualizare a codului 


(Roman Jakobson) 
(4) Tip = ansamblu de „principii de structurare într-o limbă”; 
vs. 
sistem = ansamblu de opoziții funcționale; 
vs. 
normă = realizarea colectivă a sistemului, ansamblu de elemente normale în vorbirea 
unei colectivități; norma are ca diviziuni norma socială şi norma individuală; 
vs. 
vorbire = realizarea individual-concretă a normei. (Eugen Coşeriu) 


Teme curente: 

= Schematizați, într-un tabel, elementele comune şi distincțiile implicate de raportul 
limbaj — limbă — vorbire. 

= Comentaţi următoarea opinie: „Limba este un instrument de comunicare prin care 
experiența umană se realizează în mod diferit în fiecare comunitate lingvistică, chiar prin 
elementele ei constitutive, adică prin sistemul şi structurile ei realizate la diferite nivele şi 
care sunt ordonate de anumite norme funcționale în comunitatea lingvistică dată. Vorbirea 
este manifestarea concretă a limbii într-o infinitate de fapte lingvistice, enunțuri concrete 
elaborate, emise şi receptate de către oameni. Prin vorbire, limba există în mod real, se 
manifestă practic” (Iordan, Robu 1978: 39). 

= Exemplificaţi opoziția conceptuală tip — sistem — normă — vorbire. 


2.2. Funcţiile limbajului 


7 Vezi, de exemplu, Frâncu 2005. 
8 Limba „devine vorbire prin actualizare” şi, în acelaşi timp, „preexistă, în manieră statică, în vorbire” — Bally 
1965: 119-120. 

Având ca premisă de studiu schema comunicării propusă anterior, pot fi identificate 
(după Roman Jakobson) şase funcţii ale limbajului”: 
= funcţia referenţială — realizată atunci când mesajul este centrat pe referent: Cartea 
este pe masă.; Este o carte bună.; 
= funcția conativă (apelativă, persuasivă) — realizată când mesajul este centrat pe 
receptor, conținând elemente de influențare a acestuia: Joana, fii atentă; Urmăreşte 
ideea, fii atent!; 
= funcția emotivă — realizată când mesajul este centrat pe emițător (vizează atitudinea 
emițătorului): Ce dor îmi era de tine!; 
= funcția metalingvistică — realizată când mesajul este centrat pe codul folosit în 
comunicare, acest cod fiind nuanţat la nivel formal pentru a răspunde exigenţelor 
emițătorului/receptorului: Are inima bună, şi când spun inimă mă gândesc la suflet...; 
= funcția fatică — realizată prin centrarea mesajului pe canalul prin care se face 
comunicarea, emițătorul verificând dacă nu există ceva care să perturbe (în plan fizic 
sau psihic) receptarea în condiţii optime a mesajului său de către receptor: Alo? 
Andrei? Mă auzi bine?; 
= funcția poetică — realizată atunci când mesajul este centrat pe el însuşi, pe crearea 
propriei sale forme: Plânge cerul... Plouă cu lacrimi de bucurie...; 
cu precizarea că în cadrul aceluiaşi mesaj se stabileşte o ierarhie”? a acestor funcții, una dintre 
ele având preponderență, la un moment dat, asupra celorlalte, diferenţa fiind făcută de intenţia 
comunicativă a locutorului. 
Funcţiilor limbajului ilustrate mai sus li se pot adăuga (după Solomon Marcus) alte 
şase: 
= funcția de codificare — vizează transmițătorul, cel care foloseşte un anumit cod în 
transmiterea mesajului; 
= funcţia de decodificare — vizează destinatarul mesajului, cel care trebuie să 
decodifice respectivul mesaj; 
= funcția de perturbare — vizează zgomotul (de fond) care ar putea influenţa în mod 
negativ transmiterea/receptarea mesajului; 
= funcţia intensională — vizează sensul; 
= funcția extensională — vizează obiectul; 
= funcția de observare (terapeutică) — vizează eventualul observator al actului 
comunicativ. 


Teme curente: 
= Exemplificaţi, prin mesaje extrase din conversaţia curentă, funcţia referențială şi pe 
cea fatică a limbajului. 
= Identificați, în fragmentul de mai jos, principalele funcții ale limbajului actualizate şi 
realizaţi o ierarhizare a acestora: 

„- Desigur, zise vulpea. Tu nu eşti deocamdată pentru mine decât un băiețaş, aidoma cu o 
sută de mii de alți băieţaşi. lar eu nu am nevoie de tine. Și nici tu n-ai nevoie de mine. Eu nu 
sunt pentru tine decât o vulpe, aidoma cu o sută de mii de alte vulpi. Dar dacă tu mă 
îmblânzeşti, vom avea nevoie unul de altul. Tu vei fi, pentru mine, fără seamăn în lume. Eu 
voi fi, pentru tine, fără seamăn în lume...” (Antoine de Saint-Exupery, Micul prinț) 


’ Jakobson 1963, p. 213-220; vezi, de asemenea, Lohisse 2001: 46-48. 


nelimitate, ci constituie o anumită ierarhie. Funcţia referenţială poate domina într-un mesaj în care apare şi 
funcţia expresivă, conativă sau fatică; funcția poetică poate domina asupra celor referențială, expresivă sau 
conativă” etc. — Iordan, Robu 1978: 69. 

= În ce context, ca educator, ați putea actualiza funcţia de observare a limbajului? 
3. Nivelul fonetic/fonologic al limbii române 


3.1. Fonetica/fonologia — definire, unităţi minimale 

Prezentarea nivelului fonetic/fonologic al limbii implică o serie de delimitări 
conceptuale care să permită operaționalizarea unor elemente pe care le vom actualiza în 
această unitate a cursului: fonetică/fonologie (ca ştiinţă), sunet, respectiv fonem (ca unități 
minimale studiate, alături de alte aspecte ale limbii/vorbirii, de această ştiinţă). 

3.1.1. Fonetica este, într-o definire foarte simplă, ştiinţa care studiază sunetele unei 
limbi. Raportând această definiţie la fenomenul lingvistic, se impune o nuanţare a acesteia, în 
condițiile în care obiectul de studiu al foneticii este reprezentat nu doar de sunete ca atare, ci 
de coordonata sonoră a vorbirii sub toate aspectele sale!!; aşadar, fonetica este ştiinţa care 
studiază producerea, transmiterea şi receptarea anumitor semne sonore folosite într-o 
situaţie de comunicare dată. 

În funcţie de elementul sonor studiat, se disting următoarele ramuri” ale foneticii: 

(a) fonetica articulatorie — studiază producerea semnelor sonore (modul de 
articulare” a sunetului, acesta fiind produs de organe ale corpului uman); 

(b) fonetica acustică (ramură a fizicii) — studiază transmiterea, dinspre emițător către 
receptor, a semnelor sonore (a vibrațiilor aerului produse de organe — este avut în vedere, 
aşadar, sunetul perceput ca semnal fizic existent sub forma unor oscilaţii ale presiunii 
aerului); 

(c) fonetica auditivă — studiază modalitatea de receptare a sunetelor de către receptor 
într-o anumită situație de receptare, precum şi prelucrarea semnalului sonor; 

(d) fonetica funcţională (fonologia) — studiază aspectul funcțional lingvistic al 
sunetelor unei limbi, folosirea semnalelor fonice într-un sistem lingvistic şi valoarea sunetelor 
în comunicarea lingvistică — aşadar, funcționarea subsistemului fonetic/fonologic al 
sistemului limbii; la nivelul acestei ramuri a foneticii se operează, de asemenea, distincția 
între fonematică şi prozodie (lordan, Robu 1978: 74), prima vizând unităţile funcționale 
segmentale (fonemele concretizate, în planul vorbirii, în sunete), iar cea de-a doua — pe cele 
suprasegmentale (de exemplu, accentul, intonația, pauza). 

3.1.2. Unităţi fonetice/fonologice 

Unităţile fonetice/fonologice sunt identificabile la nivel segmental (fonemul, realizat 
prin sunet) şi la nivel surprasegmental (accentul, intonaţia, pauza, cadenţa). 

3.1.2.1. Unităţi segmentale 

Unităţile fonetice/fonologice segmentale sunt sunetul, respectiv fonemul, cărora le 
vom prezenta principalele caracteristici, pentru a puncta ulterior distincțiile dintre acestea. 

(a) Sunetul poate fi perceput ca realitate: 


= fiziologică — sunetul este produs de anumite organe ale 
corpului omenesc; 
. acustică — sunetul ia naştere şi se transmite prin vibrația 


unui corp elastic — aerul; 


1! Cf. K. J. Kohler apud Turculeţ 1999: 7. 

2 Distincțiilor prezentate li se adaugă, în literatura de specialitate, în funcție de obiectivele pe care le au în 
vedere cercetătorii, fonetica descriptivă, cea comparată, dialectală, respectiv istorică, instrumentală etc. — vezi 
Iordan, Robu 1978: 73-74. 

B Pentru detalii privind articularea sunetelor şi elementele implicate în acest proces (laringe, coarde vocale, 
glotă, faringe, cavitate bucală — cu zona dentală, zona alveolară, cea prepalatală, palatală, zona velară, cea 
uvulară; cavitate nazală, limbă, buze etc.), vezi Iordan, Robu 1978: 77-79. 

. psihică — sunetul este un element al conştiinţei: centrii 
vorbirii de pe scoarța cerebrală sunt cei care coordonează producerea şi transmiterea 
sunetelor. 

Sunetul este cea mai mică unitate sonoră a comunicării verbale, orale, fiind 
reprezentativ pentru un anumit tip de fonem; sunetul este produs de aparatul fonator: vibraţiile 
aerului care se propagă de la emiţător către receptor sunt selectate şi se transformă în 
impulsuri nervoase, recunoscute de creier ca unități sonore ale unei anumite limbi. 

Sunetul are anumite proprietăți/trăsături auditive: 

= înălțimea sunetului (înalt/ascuţit/acut vs. jos/profund/grav) are rol — prin prisma 
variației acestei proprietăți (vezi curba melodică a rostirii) — în realizarea intonației la 
nivelul propoziției şi al frazei — în cazul vocativelor, al imperativelor, al interjecțiilor, 
al realizării superlativului absolut etc.; în limbile cu accent muzical (chineza, 
vietnameza etc.), înălțimea sunetelor are funcție distinctivă, ducând către identificarea 
diferitelor sensuri ale cuvintelor — de exemplu, cuvântul ma din chineză, în funcție de 
curba intonaţională, poate însemna „mamă”, „cal”, „cânepă” sau „Jur” (vb. a jura); 

= durata este perioada de timp în care se transmite sunetul (sunete durative sunt 
vocalele, semidurative — semivocalele şi consoanele); durata sunetului capătă şi 
valoare gramaticală în anumite contexte, de exemplu în realizarea superlativului 
absolut: E maare!; 

= intensitatea unui sunet se măsoară în decibeli; de exemplu, şoptitul slab are circa 20 

de decibeli, în condiţiile în care auzul uman deosebeşte intensităţi ale sunetului între O 

şi 130 de decibeli (la circa 110 decibeli sunetul devine dezagreabil datorită intensității 

sale, iar la 130 decibeli este pragul durerii'*); 
= timbrul (calitatea) sunetului este în funcţie de anumiţi factori (vârstă, voce etc.!5). 

(b) Fonemul este unitatea funcțională a nivelului fonologic al limbii, existând ca 
unitate abstractă, doar la nivelul sistemului limbii; fonemul se concretizează, în planul 
vorbirii, în variante sonore (sunete) — de aceea unui fonem îi pot corespunde mai multe sunete 
(de exemplu, fonemului r îi corespund mai multe variante de pronunțare, în funcție chiar de 
caracteristicile vorbitorului, după cum fonemului p îi corespund mai multe sunete, în funcție, 
de exemplu, de apartenența vorbitorului la un anumit grai — vezi pronunţarea cuvântului 
picior în Muntenia, Maramureş, Moldova etc.). 

Fonemul este o unitate sonoră minimală care nu poate fi divizată în unități mai mici Şi 
care serveşte la alcătuirea şi diferenţierea morfemelor (unităţi minimale semnificative lexical 
şi/sau gramatical); trăsăturile distinctive ale fonemelor sunt cele care — prin alterare sau 
modificare — „ar altera şi ar modifica însuşi sistemul limbii” (Iordan, Robu 1978: 72). 

Fonemul este un sunet care, prin caracteristicile sale acustico-fiziologice, are rolul de a 
diferenția un cuvânt de altul care nu conţine fonemul respectiv (care vs. are vs. car) sau de un 
cuvânt în care fonemul!“ este înlocuit cu un altul (care vs. mare vs. sare vs. pare vs. rare vs. 
dare vs. oare vs. tare vs. zare). 

Fonemul are rol în distingerea unor: 

= morfeme lexicale: Am cumpărat un car cu var.; 
= morfeme gramaticale: Jung — lungă; veneau — veneai, 
= morfeme semantico-gramaticale: El îi ura noroc. vs. El uri necinstea. 

(c) Distincția sunet — fonem este prezentată în literatura de specialitate din multiple 

perspective”, pe care le vom avea în vedere — schematic — în tabelul de mai jos: 


was 


14 Silverman, apud Miller 1956: 68. Pentru alte detalii referitoare la intensitate sau „putere sonoră”, vezi, de 
asemenea, Iordan, Robu 1978: 84. 

15 Vezi, de exemplu, caracteristici ale timbrului mai acut, ale vocii de bas etc. — Iordan, Robu 1978: 84. 

'* Pentru distincții privind fonemul, cu exemplificare pentru limba engleză, vezi Miller 1956: 34-37 ş.u. 

! Vezi, de exemplu, Turculeţ 1999: 16 ş.u., Şerban 1997: 13-16, Dimitriu 2004: 12 etc. 

unitate concretă aparținând nivelului vorbirii; = o unitate abstractă aparținând nivelului limbii; 

fenomen individual; fenomen social; 

element variabil, realizare a fonemului; element stabil, care se realizează în vorbire prin 
variante; 


cea mai mică unitate sonoră a comunicării verbale, cea mai mică unitate distinctivă în planul expresiei, 


orale; identificabilă prin opoziții: masă/ lasă / casă / 
rasă / pasă etc.; 

în număr infinit; în număr finit; 

concretizare a unui anumit tip de fonem 


reprezintă o clasă de sunete care îndeplinesc aceeaşi 
funcţie într-o limbă dată: de exemplu, p pronunţat p, 
K’, pk’ 


3.1.2.2. Unităţile suprasegmentale 

Unităţile suprasegmentale sunt, în limba română: accentul, intonaţia, pauza!*, cadenţa!”? 
etc., dintre care le vom avea în vedere aici pe primele două. 

(a) Accentul reprezintă pronunțarea mai apăsată a unei vocale dintr-un cuvânt; prin 
accent „o unitate a structurii fonologice este pusă în relief, contrastând cu celelalte unități 
concurente de acelaşi nivel, prin distribuția diferențiată a intensității şi/sau înălțimii în 
articularea cadrului textual dat” — Iordan, Robu 1978: 170. 

În funcţie de locul accentului în cuvânt, se realizează distincţia, pe de o parte, între 
diferite tipuri de silabe: 


= silabă tonică (purtătoare de accent): soa-re; 
= silabă posttonică (silaba ulterioară silabei tonice): ra-mu-ră; 
. silabă protonică (silaba anterioară silabei tonice): ri-no-cer; 
şi, pe de altă parte, între diferite tipuri de cuvinte: 
. cuvinte oxitone (în care accentul cade pe vocala din ultima silabă): avion, 
feribot; 
m cuvinte paroxitone (în care accentul cade pe vocala din penultima silabă): 
binoclu, băcănie; 
. cuvinte proparoxitone (în care accentul este pus pe o vocală dintr-o silabă 


anterioară penultimei silabe): ramură, pajiște, treisprezece. 

Accentul are, de asemenea, rol în diferenţierea omografelor: veselă (adj.) vs. veselă 
(subst.), zori (subst.) vs. zori (vb.), copii (subst. sau vb.) vs. copii (subst.), era (subst. art.) vs. 
era (vb.), cântă (vb. ind. prez., pers. a I-a sg./pl. sau imper.) vs. cântă (vb. ind. pf. s.) etc. 

(b) Intonaţia, ca unitate suprasegmentală care le subsumează pe cele enumerate 
supra”, se constituie în marcă a contextualizării la nivelul codificării/transmiterii, respectiv la 
cel al receptării/decodificării/interpretării unui mesaj. Intonaţia este asociată cu înălțimea 


1 Pauza constă în întreruperea fluxului sonor (cf. Iordan, Robu 1978: 175) în anumite contexte, adică între 
unităţile comunicative ale mesajului. În afara funcţiei specifice de diferenţiere a unităţilor semnificative ale 
mesajului oral sau scris (pauza concretizându-se, în acest caz, în blanc), pauza are şi rolul de a opune/de a marca 
în enunţ structurile omofone: E un copil cuminte. versus E un copil cu minte. 

9 Cadenţa sau debitul enunţului reprezintă, în principiu, o particularitate de ordin individual a locutorului, 
reflectând caracteristici care ţin de personalitatea locutorului, de starea fizică şi/sau de spirit din momentul 
vorbirii, de context, de intenţia comunicativă (emfază, manifestare în grade diferite a încercării de a convinge, de 
a impune opinii, de a genera acţiuni etc.). Pentru o perspectivă mai „tehnicistă” asupra fenomenului cadenţei în 
vorbire, vezi Iordan, Robu 1978: 177-180. 

2 Intonaţia se realizează prin îmbinarea variațiilor de înălțime cu intensitatea şi durata sunetelor, cu pauzele, 
tempoul şi ritmul vorbirii şi cu alte elemente fonice, legate de timbrul sunetelor şi de culoarea vocii: mirată, 
emoționată, nedecisă etc.” (Turculeţ 1999: 256). 

sunetului  (înalt/ascuţit/acut vs.  jos/profund/grav), generând curba melodică a 
propoziţiei/frazei, marcată în comunicarea scrisă prin semnele de punctuație (vezi 3.6.). 


Teme curente: 

= Indicaţi trei cuvinte bisilabice oxitone, trei cuvinte trisilabice paroxitone şi trei 
cuvinte monosilabice în care să apară aceeaşi vocală. 

= Trasaţi curba intonațională a următoarelor enunţuri: (a) Plouă.; (b) Plouă!; (c) 
Plouă? 

= Formulați enunțuri cu omografele prezentate în interiorul subunităţii de curs. 

= Analizaţi, din perspectiva proprietăților sunetelor actualizate, un enunț simplu din 
replica unui coleg/unei colege. 


3.2. Sunetele limbii române — definire, tipologie 

Sunetele limbii române, concretizate în sistemul vocalic şi în cel consonantic, sunt 
definite cel mai frecvent prin raportare la caracteristicile traseului aerului la ieşirea sa din 
aparatul fonator (vezi, în acest sens, definirea vocalelor ca sunete în a căror rostire aerul nu 
întâmpină nici un obstacol la ieşirea din aparatul fonator vs. definirea consoanelor ca sunete 
în a căror rostire aerul întâmpină anumite obstacole la ieşirea din aparatul fonator). 

3.2.1. Vocalele sunt „sunete sonore, regulate, muzicale, rezultate din trecerea 
nestânjenită, continuă a curentului de aer fonator prin cavitatea bucală” (Toma 2004: 9), 
aşadar sunete la rostirea cărora aerul nu întâmpină nici un obstacol la ieşirea din aparatul 
fonator; sunt singurele sunete produse de laringe şi modificate în rezonatorul cavității bucale. 

Cele şapte vocale din limba română pot fi clasificate”! în funcţie de diferite criterii: 

a) după locul de articulare: vocale anterioare (palatale) — e, i; vocale mediane (centrale) — 

a, ă, î; vocale posterioare (velare) — o, u; 

b) după apertură (deschidere/gradul de ridicare a dosului limbii la palat): vocale deschise: 

a; vocale mediane/semideschise: e, ă, o; vocale închise: i, î, u; 

c) după labializare (participarea sau nu a buzelor la producerea vocalelor): vocale labiale 

(labializate)”: o, u, vocale nelabiale (nelabializate): a, e, i, î, ă; 

d) vocale implicite: î, i (pentru pronunţarea consoanelor: ci, ci, chi etc. — vezi, în acest 

sens, şi nuanțările din DOOM 2); 

e) vocala scurtă/redusă în poziţie finală postconsonantică/semiconsoana i — nesilabică, 
folosită la sfârşitul unei silabe după o consoană, în cuvinte de tipul albi, iubeşti etc. 

Util este, în fixarea acestor repere, aşa-numitul triunghi vocalic, a cărui „citire” se 
constituie, de fapt, în reprezentarea primelor două tipologii ale vocalelor din limba română: 

i î u 


2! Serban 1997: 44; Iordan, Robu 1978: 80 etc. 
? Se precizează, de altfel, în literatura de specialitate, că „poziţia buzelor [...], în cazul vocalelor posterioare, 
formează un rezonator rotunjit sau labializat” — Iordan, Robu 1978: 80. 

3.2.2. Semivocalele (în număr de patru) sunt sunete care au caracteristici vocalice, dar 
sunt mai scurte şi mai închise decât vocalele, neavând capacitatea de a forma singure silabe 
(sunt sunete asilabice): i, e, o, u. 

În funcție de locul de articulare şi de labializare, se disting: 

= semivocale anterioare, nelabializate: e, i; 

. semivocale posterioare, labializate: o, u. 

Se remarcă, de asemenea, dubla valoare a sunetelor i, e, o, u (percepute, în funcţie de 
context, fie ca vocale, fie ca semivocale), spre deosebire de sunetele a, ă, î/â, care au 
întotdeauna valoare de vocale. 

3.2.3. Consoanele (douăzeci şi două, în limba română) sunt sunete la rostirea cărora 
aerul întâmpină anumite obstacole la ieşirea din aparatul fonator; consoanele îşi pierd astfel — 
din cauza interpunerii obstacolelor — caracterul muzical, regulat”, undele sonore căpătând 
valoare de zgomote. 

Consoanele din limba română (b, c, d, f, g, h, j, L m, n, p, r,s, $9, thv, z êg k,g) 
pot fi clasificate” în funcție de diferite criterii: 

a) după sonoritate (prezența/absența vocii): consoane surde (afonice) vs. consoane 
sonore (fonice): p — b; c- g; t-d; f- v; ş-—j; s- z; 6-8; k’- g’; 

b) după locul articulării: consoana laringală (glotală) h; consoane velare: c — g; 
consoane palatale: k’ — g’; consoane alveo-palatale: ş — j, € — £; consoane alveolare: s — z, L r, 
t; consoane dentale: t— d, n; consoane labio-dentale: f— v; consoane bilabiale: p — b, m; 

c) după modul de articulare: 

= consoane oclusive (explozive), întrerupte: consoane pronunțate prin închiderea bruscă 
a canalului fonator, urmată de redeschiderea lui bruscă: p — b, m, t-d, n, L r, k’ — g’; 

= consoane constrictive (fricative/spirante), continue: consoane produse prin frecarea 
aerului de pereții strâmtați ai canalului fonator: f— v, ș—j, s-z, L r, h; 

= consoane africate (semioclusive): consoane produse prin cumularea ocluziei cu 
constricția: f, € — £. 

În limba română sunt identificate, de asemenea: două consoane lichide: vibranta r şi 
laterala /; două consoane siflante: s — z; două consoane şuierătoare: ş — j; două consoane 
nazale: m şi n. 


Teme curente: 
= Exemplificaţi, în cuvinte din sistemul limbii române, valoarea vocalică, respectiv 
semivocalică a sunetelor e, i, o, u. 
= Daţi exemple de cuvinte din limba română care să conţină un număr cât mai mare de 
vocale, respectiv un număr cât mai mare de consoane. 
= Caracterizaţi vocala e şi consoana m după criteriile prezentate supra. 


3.3. Corespondenţa sunet(e) — literă/grup de litere 
Litera este, în principiu, semnul grafic al unui sunet. Deşi considerată „limbă fonetică” 
(vs. alte limbi precum franceza, engleza etc., care nu au acest atribut), caracterizată prin 
corespondenţa unitară sunet — literă (adică unui sunet îi corespunde o literă), limba română 
prezintă şi câteva situații particulare, de aici raportul sunet(e) — literă/grup de litere. 
(a) Raportul sunet(e) — literă (o literă redă unul sau mai multe sunete): 
= litera x redă sunetele |cs| (excursie, pix), |gz| (examen, exercițiu) sau |s| (Bruxelles); 
= literei w urmată dea îi corespund sunetele |va| (watt), respectiv |oa| (Washington); 


3 Cf. Toma 2004: 9. 
“ Serban 1997: 49-65; Iordan, Robu 1978: 81 etc. 

= literei q urmată de ui îi corespund sunetele |k'+i| (quintal), respectiv |ev+i] 
(Ouintilian) etc. 
(b) Raportul sunet(e) — litere (acelaşi sunet este redat prin litere diferite sau un grup 
de litere redă unul sau două sunete): 
= sunetul |í| este redat, în limba română actuală, în funcţie de context, fie prin litera î 
(când sunetul se află în poziție inițială sau finală într-un cuvânt, precum şi în interiorul 
cuvintelor derivate sau compuse care au ca element formativ un cuvânt cu sunetul |í] 
în poziție iniţială), fie prin litera â (în interiorul celorlate cuvinte): înțeles, dobori, 
neînțeles, bineînţeles vs. mâine, românesc etc.; 
= grupurile de litere ce, ci, ge, gi, che, chi, ghe, ghi corespund fie unui singur sunet 
(consoană), fie unui grup alcătuit din două sunete (o consoană şi o vocală): 
ce, ci = |ĉ|: cea-tă, lunci; | + e|: cern, du-ce; |€ + i|: cip, ci-tat, 
ge, gi = |f|: gea-nă, dungi; |é + e|: genţi, nin-ge; |E + i|: gir, lun-gi-me; 
che, chi = |4 |: chea-mă, unchi; |k’ + e|: chem, che-nar; |k’ + i|: chip, chi-peş; 
ghe, ghi = |g |: ghea-tă, unghi; |g’ + e|: ghes, ghe-me; |g’ + i|: ghid, ghi-ci etc. 
În limba română actuală există, şi datorită împrumuturilor din alte limbi (vezi în 
unitatea 4, adaptarea neologismelor), şi alte situaţii particulare în care corespondenţa sunet — 
literă nu este unitară, situaţii care nu constituie însă subiectul prezentării de faţă. 


Teme curente: 
= Dați 5 exemple de cuvinte din limba română care nu respectă corespondenţa unitară 
sunet — literă. 
= Indicaţi 4 cuvinte împrumutate din alte limbi — cuvinte care conţin sunete ce nu 
aparțin sistemului limbii române. 
= Precizați numărul de litere şi numărul de sunete din cuvintele: taxat, gherghef, cinci, 
ghici, ce-ai (spus). 


3.4. Silaba. Despărțirea cuvintelor în silabe 

Într-o definire clasică”, silaba reprezintă sunetul (vocala) sau grupul de sunete (grup 
al cărui nucleu îl constituie, obligatoriu, o vocală”) care se pronunţă printr-un singur efort 
expirator. 

Silaba poate constitui singură un cuvânt (monosilabic) sau poate forma, alături de altă 
silabă/alte silabe, un cuvânt bisilabic, trisilabic..., plurisilabic: dor vs. ma-ma, iu-bi-re, pri- 
mă-va-ră etc. 

În cazul cuvintelor plurisilabice, se aplică anumite reguli de despărțire în silabe a 
acestora: 

1. O consoană aflată între două vocale trece la silaba următoare: fru-mos, bu-nă-ta-te. 

2. Două consoane aflate între două vocale se despart: par-te, ac-tiv. 

Excepție — Atunci când a doua consoană este / sau r, ambele consoane trec la silaba 
următoare: sa-cru, sti-clă. Succesiunea rl respectă regula: tur-lă. 

3. Trei sau mai multe consoane aflate între două vocale se despart după prima 
consoană: as-tru. 


% Cf. Turculeţ 1999: 239. 

% Un „„nucleu” sau „centru vocalic”, o „vocală silabică”, precedat(ă) sau/şi urmat(ă) de unităţi marginale, 
noncentrale sau asilabice — Iordan, Robu 1978: 103. Silaba devine, astfel „structura fonologică de bază a limbii 
române”, constituind „cadrul sintagmatic cel mai redus în care se manifestă opoziţiile şi contrastele, corelaţiile 
paradigmatice şi relaţiile sintagmatice, combinaţiile şi tipurile de combinaţii posibile ale unităților sistemului 
fonetico-fonologic” — Iordan, Robu 1978: 101. 

Excepţie — Grupurile de consoane -nct-, -ret-, -mpt-, -ndv-, -ncş-, -lpt-, -ncț-, -ncv-, 
-stm- se despart după a doua consoană: punc-tu-al, sculp-tor, arc-tic, func-ţi-e, somp-tu-os, 
de-linc-vent, sand-viş, ast-ma-tic, sfinc-şii. 

4. O consoană aflată între un diftong şi o vocală trece la silaba următoare: mai-că. 

5. O semivocală aflată între două vocale trece la silaba următoare: ploa-ie. 

6. Cuvintele derivate şi cele compuse se despart în funcție de elementele lor 
constitutive: dez-or-di-ne, drept-unghi, sa-vant-lâc. Conform DOOM-ului din 2005, se 
acceptă în aceste cazuri şi despărțirea în silabe pe baza fonetică a acestor cuvinte: de-zor-di- 
ne, drep-tunghi, sa-van-tlăc. 

7. Două vocale aflate în hiat se despart: po-et, ți-e, a-er. 

Notă: Cuvintele care conţin grupurile vocalice diftong, respectiv triftong, se încadrează în 
regulile prezentate supra (vi-oa-ră, lă-cră-mioa-ră). 


Teme curente: 
= Motivaţi opțiunea, în lucrul cu elevii din ciclul preşcolar/primar, pentru una dintre 
modalitățile de despărţire în silabe a cuvintelor derivate şi compuse. 
= Despărțiţi în silabe următoarele cuvinte, precizând regulile aplicate: freamăt, iubire, 
dezinteres, inegalitate, aluzie, funcţional. 


3.5. Grupurile de sunete 
Grupurile de sunete”, aşa-numitele grupuri vocalice, din limba română sunt: diftongul, 
triftongul şi hiatul. 
(a) Diftongul este grupul de sunete alcătuit dintr-o vocală şi o semivocală aparținând 
aceleiaşi silabe. 
În cadrul clasei diftongilor din limba română se poate opera distincţia între: 
=  diftongii ascendenți (semivocală + vocală): iarmaroc, ied, voioşie, iureş, acuarelă, 
plouă, huo, deal, vreo, toamnă; 
=  diftongii descendenți (vocală + semivocală): copii, trei, voi, etui, văi, cenușiu, mereu, 
sau, Zău, pârâu. 
(b) Triftongul este grupul de sunete alcătuit dintr-o vocală şi două semivocale 
aparținând aceleiaşi silabe. 
În cadrul clasei triftongilor din limba română se poate opera distincţia între: 
=  triftongii ascendenți (semivocală + semivocală + vocală): /eoarcă, lăcrămioară; 
= triftongii echilibrați (semivocală + vocală + semivocală): citeau, citeai, miau, iei, 
lupoaică. 
(ec) Hiatul este grupul de sunete format din două vocale alăturate care fac parte din 
silabe diferite: hi-at, zo-o-log, po-e-zi-e, co-fe-i-nă. 
În limba română pot fi identificate şi grupuri de sunete realizate în cadrul unor 
sintagme (grupuri de cuvinte — cuvinte sintactice) — aşa-numitele grupuri sintactice de sunete: 
= diftong sintactic: ne-ați căutat, vi-i dau, a-i spune, să-i arăt, ne-am dus, arătându-i,; 
triftong sintactic: ne-au dat, ne-ai spus, ţi-oi spune, i-au lăudat, le-oi arăta; 
hiat sintactic: cartea de aici, pe acolo, ne aude, manual de afaceri. 


Teme curente: 
= Precizați grupurile de sunete identificate în textul următor şi precizaţi-le felul: 
„A doua zi, când o porni la drum, văzu sicriul din creştetul muntelui şi pe frumoasa 
Albă-ca-Zăpada, şi citi cu nesaţ ce scria deasupra, cu slove de aur. Și cum privea ca vrăjit şi 
nu se putea desprinde de locul acela, începu a-i ruga pe pitici: 


” Vezi Şerban 1997: 70-81. 

- Daţi-mi mie sicriul şi-o să vă dau în schimb tot ce vi-o pofti inima!” (Fraţii Grimm) 
= Exemplificaţi, în cuvinte, formele de hiat constituite din vocale repetate. 


3.6. Semnele de ortografie şi de punctuație 

Ortografia trimite, conform etimologiei (gr. orthos „drept, corect” şi graphein „a 
scrie”), către scrierea corectă, realizată — în forma scrisă a comunicării — prin respectarea 
normelor limbii literare; acestea implică, la nivelul convențiilor, atât scrierea corectă a 
cuvintelor, cât şi utilizarea anumitor semne de ortografie (şi de punctuație — ca reflectare a 
intonației din planul oral). 

3.6.1. Semnele de ortografie din limba română, acceptate în totalitate sau nu în 
lucrările de specialitate”, sunt: cratima, apostroful, blancul, bara oblică, punctul, linia de 
pauză şi accentul cuvântului, pe care le vom ilustra în tabelul de mai jos prin prisma 
principalelor contexte de utilizare: 


Semne Contexte de utilizare 
de ortografie 


Cratima = contexte obligatorii (văzându-i, s-a citit) sau facultative (ce-ai spus vs. ce ai spus, cine- 
nțelege vs. cine înțelege); 
= structuri sintactice care conţin: 


> forme pronominale neaccentuate care precedă un verb auxiliar, urmează 
unei forme verbale sau sunt intercalate între mărcile modale (prepoziția a, 
conjuncţia să) şi forma verbală propriu-zisă: i-am spus, s-au dus, citeşte-o, ar 
citi-o, a-i cere, să-i doreşti; 

> forme pronominale neaccentuate de dativ şi acuzativ: vi-i dă, mi-l explică; 


> forme pronominale neaccentuate care urmează unui substantiv, unei 
prepoziţii sau unui adjectiv antepus substantivului determinat: mâna-i, ochii-ți, 
împotriva-i, „vesela-i verde câmpie”; 

> forme adjectivale pronominale care urmează unui substantiv nearticulat: 
tată-tău, mumă-sa; 

> forme verbale scurte sau inversate: nu-i aici, cine-i atent, auzit-ai, văzutu-l- 
am; 

> sintagma de-a utilizată în locuţiuni de tipul: de-a lungul, de-a latul, de-a v- 
ați ascunselea, de-a doctorul; 

>  numerale ordinale şi fracționare formate cu particulele -/ea, -a, -ime: al I- 
lea, a 13-a, 16-imi; 

> forme verbale repetate: doar-doar, nici prea-prea, nici foarte-foarte; 


construcţii în care principiul economiei în limbă generează elidarea unei vocale, respectiv 
micşorarea numărului de silabe: n-a răspuns, nu-l cunoaşte, ce-ai rezolvat?, unde-ai fost?, 
cu cine-ai vorbit?; 

construcţii ri(t)mate în care caracteristicile de ordin prozodic impun micşorarea numărului 
de silabe: „A fost odată ca-n poveşti”, „„Ale tale doruri toate / Numai eu ştiu să le-ascult”; 
cuvinte compuse şi derivate: floarea-soarelui, ex-preşedinte,; 


neologisme articulate cu articol hotărât enclitic sau forme de plural ale unor substantive: 
weekend-ul, pH-ul, CD-uri; 


abrevieri: d-ta, d-lui; 


despărţirea în silabe a cuvintelor la capăt de rând”; 


Apostroful structuri în care lipsesc sunete, grupuri de sunete/silabe, cifre: mam mare, dom 'le, al'dată, 
'78; 


împrumuturi din alte limbi: substantive comune neadaptate (five o 'clock); nume proprii de 
persoană (D'Artagnan); nume care conţin „genitivul saxon” (Me Donald 's); 


% Vezi DOOM 2, Dimitriu 2004, Bertea 1993, îndreptarele ortografice în uz etc. 
” În unele lucrări de specialitate este punctată diferenţa dintre cratimă şi liniuţa de despărţire (la capăt de rând), 
respectiv liniuţa de unire (în cazul cuvintelor compuse) — Dimitriu 2004: 30-33. 

pauza între cuvinte; 
rol în diferenţierea structurilor omofone: niciodată vs. nici odată vs. nici o dată, este 
dereglat vs. este de reglat, 
Bara oblică abrevieri: km/h, m/s; 
delimitări de ordin lingvistic: frumoas/ă, frumoş/i, codr/i/i, mers/se/se/m (vezi structura 
morfematică a unui cuvânt); 


Punctul abrevieri: d. Popescu, prof. dr., O.Z.N., a.c., art.; 
Linia de pauză | m cuvinte compuse care au în alcătuirea lor alte cuvinte compuse: vest — nord-vest; 


Accentul 
cuvântului 


= contexte în care accentul are rol de marcă: El cântă toată ziua. vs. El cântă toată ziua. 


3.6.2. Semnele de punctuatie 

Valenţelor intonaţiei, pauzelor, întreruperilor actualizate în comunicarea orală îi 
corespund, în comunicarea scrisă, semnele de punctuație. 

În limba română sunt valorificate următoarele semne de punctuație, prezentate — prin 
principalele lor contexte de utilizare — în tabelul de mai jos: 


Semne Contexte de utilizare 
de punctuatie 


Punctul sfârşitul unei construcții enunţiative: Meteorologii au anunțat vreme bună. 


Semnul exclamării sfârşitul unei construcții exclamative: Mi-e atât de dor de tine!, Ei!, Scrie!, loana!; 
mimică sugerând mirarea, bucuria, entuziasmul etc. (în transcrierea unui dialog); 


A o. 


Semnul întrebării sfârşitul unei construcţii interogative: Când se va încheia stagiul?, Acum?, Tu?; 


mimică sugerând o întrebare, nedumerirea etc. (în transcrierea unui dialog); 
Semnul întrebării 
şi semnul 
exclamării 
Punctele de 
suspensie 


sfârşitul unei construcții interogative exclamative: A spus ea asta?!, Eu?!, Aici?!; 
mimică sugerând îndoiala, surpriza etc. (în transcrierea unui dialog); 


enunţ neterminat: Vara poate fi frumoasă, şi plină de viaţă, şi dătătoare de doruri...; 


pauze, întreruperi în comunicare: Mă gândeam că... Dar mai bine mă rezum la ceea 
ce... la ceea ce aş putea demonstra; 
Linia de dialog începutul vorbirii directe, al replicii unei persoane: 
Îmi puteţi spune, vă rog, unde se află Liceul „Mihai Eminescu”? 
— Mergeţi până la prima intersecţie şi acolo faceţi dreapta. 


Două puncte = anunţarea vorbirii directe: Atent la sugestiile mamei, băiatul completă: 
— E adevărat că nu mă gândisem la toate...; 
= anunțarea unei enumerări, a unei explicații, exemplificări, concluzii, consecinţe etc.: 
Au pus multe în bagaj: umbrele, haine de ploaie, aparatul de fotografiat, cărți...; 
S-a lovit din neatenţie: a alunecat pe cimentul ud. 
E un fenomen prezentat din mai multe puncte de vedere; de exemplu: în planul 
conținutului, au fost identificate... 
A rezolvat de multe ori probleme similare: se va descurca şi cu aceasta. 
A băut un ceai fierbinte: îşi va reveni curând. 
construcţii eliptice: personajul feminin: complex, prezentat sub multiplele aspecte ale 
personalităţii sale, dar şi cu o anumită doză de naivitate 
Virgula construcții în care este valorificat raportul de coordonare: Citeşti, scrii mereu; 
construcţii în care este valorificat raportul de subordonare: Neatent, a alunecat, A 
plecat cu mare grijă, ca şi cum n-ar fi fost pe terenul lui.; 
construcții cu vocativul: — Joana, ai ajuns?; 
construcţii cu interjecţii: Ei, ce faci acolo?; 
construcţii cu imperativul: — Ajută-l, te rog!, ; 
structuri enumerative: Punctul, virgula, linia de dialog etc. sunt semne de punctuație. ; 
construcţii apozitive: Gabriel, nepoțelul ei, era mare năzdrăvan.; 

construcții eliptice: Julie a fost lună de vacanță. August, lună de trudă.; 
construcţii incidente: — Hai şi tu, zise prințul, că poate ne vei fi de ajutor!; 


Linia de pauză construcţii incidente, completări: Vino repede — zise mama — şi ajută-mă puţin; 
Romanul este — din punctul de vedere al autorului — unul memorialistic, deşi criticii i- 
au dat şi alte interpretări, 


construcții eliptice: În cameră — linişte, nici o mişcare.; 
Punctul şi virgula pauză mai mică decât cea marcată prin punct şi mai mare decât cea marcată prin 


virgulă, de obicei marcă a coordonării în cadrul unei fraze: ...şi-a amintit de discuțiile 
lor; erau subiecte frumoase, inedite, uneori din planuri atât de diferite... 


Ghilimelele începutul şi sfârşitul unui text citat: „Lumina ce-o simt / năvălindu-mi în piept când te 
văd ” (Lucian Blaga); 
începutul şi sfârşitul unui text citat în cadrul altui text citat: „- Caut oamenii, zise 
micul prinț. Ce înseamnă «a îmblânzi»? ” (Antoine de Saint-Exupery) 


Parantezele izolarea unor construcţii incidente, a unor completări, explicaţii etc.: Este o realitate 
lingvistică controversată în literatura de specialitate (vezi capitolul 3)...; 
izolarea unei construcţii în cadrul alteia care se constituie deja în completare, 
comentariu, explicaţie, exemplificare etc.: Există o serie de elemente introduse recent 
în limba română (împrumuturi fonetice [sunetele vocalice din cuvinte ca tul, loess 
etc.], împrumuturi lexicale [delete — a dili, beep - bip], gramaticale [coca-cola] etc.), 


care aduc modificări inclusiv la nivel ortografic... 


Punctele de lipsa unui fragment dintr-un text citat: „Pe urmă ne vedeam din ce în ce mai des. [...] 


suspensie între Numai cuvintele zburau între noi, / înainte şi înapoi. ” (Nichita Stănescu) 
paranteze pătrate 


Teme curente: 
= Precizați un semn cu dublă valoare (de semn de ortografie şi de punctuație) şi 
exemplificaţi utilizarea acestuia în diferite contexte. 
= Motivațţi folosirea semnelor de ortografie şi de punctuație din textele: 
(a) „- Încotro aşa de dimineaţă, Scufiţă Roşie ? 
- Ia, până la bunicuţa! 
- Şi ce duci acolo, sub şort? 
- Cozonac şi vin. Mama a făcut ieri cozonac şi-i duc nițeluş şi bunicii, care-i 
bolnavă şi slăbită, să mănânce şi ea, ca să-şi mai vină în puteri. 
- Da' unde şade bunică-ta, Scufită Roşie? ” (Frații Grimm) 
(b) „„Până-a doua zi însă ştiţi ce s-a întâmplat? 
Fiind vară şi soare şi o căldură mare, 
Peştele s-a stricat 
Și racii l-au mâncat. 
Cuvintele-aci scrise să nu vă pară glume; 
Consiliuri de-acestea vedem destule-n lume 
Și la noi mai ales 
Se-ntâmplă foarte des. ” (Grigore Alexandrescu) 


3.7. Principiile ortografice ale limbii române actuale 

Scrierea  corectă/ortografia presupune cunoaşterea şi respectarea/aplicarea în 
comunicarea scrisă a normelor limbii literare actuale, reflectate într-o serie de principii 
ortografice/criterii“: principiul fonetic/fonologic, principiul etimologic/tradiţional-istoric, 
principiul morfologic, principiul sintactic şi principiul simbolic. Acestea arată maniera şi 


* Hristea 1984: 196. Pentru principiul silabic (cu trimitere la cuvinte care conţin grupurile de litere ce, gi, ge, gi, 
che, chi, ghe, ghi), vezi Dimitriu 2004: 22. 

gradul de raportare a fenomenului scrierii la diferiți factori de ordin lingvistic, istoric, socio- 
cultural etc. 

(a) Principiul fonetic/fonologic este principiul care — în încercarea de a elimina din 
situaţiile particulare care nu se încadrează în corespondenţa clasică, unitară”, sunet — literă, 
fonem — grafem — stă la baza scrierii limbii române actuale şi este reflectat în următoarele 
reguli: 

= se elimină -u final din cuvinte având, în trecut, forma unchiu, cuiu, taiu, voiu vs. se 
păstrează -u final în neologisme precum salariu, serviciu, onorariu etc.; 

= se elimină consoana dublă din cuvintele împrumutate din alte limbi (casă, rasă, glosă, 
rarisim etc.) vs. se păstrează consoana dublă în cuvintele derivate cu prefixe care se 
termină cu o consoană identică celei de la începutul radicalului (înnorat, interregn, 
interregional, transsiberian etc.); 

= prefixele des- şi răs- folosite înaintea consoanelor surde (desperechea, răscroi etc.) 
iau forma dez-, respectiv răz- înaintea consoanelor sonore şi a vocalelor (dezbate, 
răzbate, dezarma etc.); 

= se scrie cu ie- la începutul cuvintelor de tipul ied, iepure, ieri, ieşire, ieftin, iezer” etc. 
şi în silabele care urmează după o vocală (rre-bu-ie, sta-tu-ie, vo-ie etc.) vs. se scrie şi 
se pronunţă e- în neologisme precum ecou, efemer, educaţie, elan, elegie etc. (ierarhie 
< fr. hiérarchie); 

= se scrie cu m înainte de p şi b, aceste trei consoane fiind bilabiale: împormoli, 
bomboană etc.; 

= neologismele introduse de o perioadă mai mare de timp în limba română şi având o 
circulație largă sunt adaptate după forma sonoră: meci, lider, miting, şezlong, vizavi 
etc. vs. neologismele având o circulație limitată la anumite domenii îşi păstrează 
forma sonoră şi scrisă din limba de origine: lied, jeep, loess etc.; 

= în general, împrumuturile introduse în DOOM 2 îşi păstrează forma scrisă din limba 
de origine, cu unele excepții precum bodyguard — bodigard; 

= se recomandă păstrarea formei sonore şi a celei scrise din limba de origine pentru 
neologisme ca: bluff, challenger, confetti etc., cu câteva excepţii, când se acceptă, ca 
variante, atât forma adaptată, cât şi cea neadaptată: bos — boss, derby — derbi etc.; 

= atunci când neologismele au la final litere care există în alfabetul limbii române, se 
recomandă aglutinarea articolului hotărât enclitic/a desinenţei de plural: board — 
boardul — boarduri — boardurile, clik — clikul — clikuri — clikurile, item — itemul — 
itemuri — itemurile — itemele etc.; în caz contrar, se foloseşte cratima: cawboy — 
cawboy-ul — cawboy-i etc.; 

= se acceptă ca dublete accentuale; antic/antic, puber/puber, manager/manager, 
trafic/trafic etc.; 

(b) Principiul etimologic/tradiţional*-istoric reflectă, pe de o parte, obişnuința 
vorbitorilor de limbă română de a scrie într-un anumit fel şi, pe de altă parte, etapele evoluției 


* „de cele mai multe ori scriem cum pronunţăm în limba literară modernă (ceea ce justifică sintagma 
terminologică ortografie fonetică), dar scriem uneori şi diferit de pronunția din limba literară modernă (ceea ce 
arată că sintagma ortografie fonetică nu acoperă anumite aspecte ale ortografiei româneşti actuale). Ca urmare, 
considerăm că pentru ortografia românească din zilele noastre denumirea mai convenabilă ar fi ortografie 
fonetico-fonematică” — Dimitriu 2004: 18. 

32 Cf. Iordan, Robu 1978: 204. 

3 Deoarece „nici una din cele cinci ortografii fonetice ale limbii române — ortografia din 1880, ortografia din 
1904, ortografia din 1932 (varianta Densusianu, varianta Puşcariu), ortografia din 1953, ortografia din 1991- 
1995 — nu a schimbat în mod radical scrierea limbii române cu alfabet latin, ci doar a îmbunătățit ortografia 
anterioară, s-a creat o obişnuinţă/tradiţie (eventual două/mai multe obişnuinţe/tradiții) de scriere a limbii române 
cu alfabet latin” — Dimitriu 2004: 18-19. 

limbii române, în general, ale anumitor cuvinte, în particular. In lucrările de specialitate, acest 
principiu este prezentat sub forma următoarelor reguli: 


reguli: 


m se scrie cu o-, prin prisma tradiției şi a originii latine, deşi se pronunță 
cu u-, în cuvinte ca: oaie, oaste, oare, oase, oameni etc.; 

= se scrie cu e-, deşi se pronunță ie-, în eu, el, eşti, este, eram etc.; 

. se scrie ea, ei vs. ia, iei, ea apare doar după consoană (beată) vs. iarnă, 
iată etc.; 

= articolul hotărât enclitic -/ nu se mai foloseşte în pronunția obişnuită 


(copilu, studentu etc.), însă este obligatoriu în scris şi în comunicarea oficială, solemnă 
(copilul, studentul etc.); 

m se scrie b, deşi se pronunţă p, înaintea unei consoane surde (nu se pot 
pronunța succesiv, în limba română, o consoană surdă şi una sonoră sau invers, 
ambele consoane trebuie să fie de acelaşi fel): absolut, obține, subtil etc.; 

. se scrie cu x, deşi se pronunță -cs-/ -gz- în cuvinte ca ax, examen etc.; 
unele cuvinte scrise cu x la singular fac pluralul în -cş-: fix/ ficşi, complex/ complecși, 
ortodox/ ortodocşi, perplex/perplecşi; se păstrează scrierea cu -cs- în unele cuvinte din 
fondul vechi (ficsi, micsandră, îmbăâcsi, catadicsi) şi în unele neologisme (vacs, 
rucsac, cocs etc.); 

m s-a revenit” la formele sunt, suntem, sunteți şi se scrie cu î doar când 
acesta se află la începutul sau la sfârşitul cuvintelor, respectiv în interiorul cuvintelor 
compuse sau derivate (început, dobori, neînceput, bineînțeles), în restul cazurilor 
folosindu-se litera (pâine, fân). 

(c) Principiul morfologic al limbii române actuale este concretizat în următoarele 


(5% 


m se scrie -ea- (nu -ia-) după ch-/gh- (şi nu numai), atunci când există 
forme alternante cu -e-: cheamă/chem, gheată/ghete (leagă/leg*); opoziția -ea-/ -ia- 
are valenţe funcționale în aceeaşi (feminin, singular)/ aceiaşi (masculin, plural), aceea 
(feminin, singular)/ aceia (masculin, plural); 
m se scrie cu -ia- când alternează cu -ie- (piatră/pietre) sau când nu există 
forme alternante (chiar, ghiaur); 
. se scrie şi se pronunță -eală/ -ean după ş şi j: greşeală, oblojeală, 
orăşean, clujean etc.; 
m atunci când indicativul prezent al unui verb se termină în ă, 
conjunctivul prezent se va avea e final: cântă/ să cânte, suferă/ să sufere etc.; 
excepţie: plouă — să plou; se ouă — să se ouă, taie — să taie, perie — să perie 
(Dimitriu 2004: 22); 
. verbele a crea şi a agrea (Hristea 1984: 194), a bloca şi a diftonga 
(Iordan, Robu 1978: 208) etc. se conjugă după modelul verbului a lucra: 
creez/agreez/blochez/lucrez 
creează/agreează/blochează/diftonghează/lucrează 
creăm/agreăm/blocăm/diftongăm/lucrăm 
creat/agreat/blocat/diftongat/lucrat 
creând/agreând/blocând/diftongând/lucrând <tc.; 
m sufixele -ărie/ -erie corespund sufixelor -ar/ -er: berărie/ berar, 
frizerie/ frizer; 


* Precizăm că nu toți lingviştii români (vezi, de exemplu, şcoala lingvistică ieşeană) acceptă, în sprijinul acestor 
modificări din ortografia românească, argumentele care invocă istoria limbii. 
35 Cf. Iordan, Robu 1978: 203. 

m se scriu cu cratimă cuvintele compuse din elemente care îşi păstrează 
individualitatea morfologică şi semantică: floarea-soarelui (florii-soarelui), bună- 
cuviință (bunei-cuviințe) etc.; 

. se scriu contopite cuvintele compuse ale căror părți componente şi-au 
pierdut individualitatea şi formează unități morfologice şi semantice: untdelemn 
(untdelemnului), bunăstare (bunăstării), fărădelege (fărădelegii) etc.; 

m forma de genitiv-dativ articulat a substantivelor feminine se formează 
adăugându-se articolul i la forma genitiv-dativ nearticulat/nominativ plural: casă, 
(unei) case — casei; excepție: substantivele terminate în hiatul -ie: vie, (unei) vii — viei; 


m unele verbe intrate recent în limbă se scriu şi se pronunță fără alternanța 
o — oa în conjugare: invoc — invocă, nu *invoacă; 

= sunt precizate, în DOOM 2, formele verbale de indicativ (eu) continui, 
enumăr, (el) defalcă, se decotoşmănează; 

. capătă statut de variante literare libere formele: anteturi / antete, 


căpşune / căpşuni, cearşaf / cearceaj, coperte / coperţi, ligheane / lighene, pântec / 

pântece şi formele de genitiv-dativ: îmbrăcămintei / îmbrăcăminții, savoarei / savorii; 

m sunt acceptate ca variante formele de indicativ prezent: anticipează / 

anticipă, reanimă / reanimează, biruieşte / biruie, cheltuieşte / cheltuie, mântuieşte / 

mântuie ete.*; 

(d) Principiul sintactic vizează scrierea omofonelor de tipul: o dată / odată, nici o 
dată / nici odată / niciodată, de mult / demult, altă dată / altădată etc. 

(e) Principiul simbolic prevede scrierea cu majusculă a cuvintelor în anumite 
contexte: 


. se scriu cu majusculă numele sărbătorilor naționale şi internaționale: 7 
Decembrie, 1 Mai etc.; 
m nu se scriu cu majusculă epocile istorice şi geologice (antichitate, 


mezozoic etc.) vs. se scriu cu majusculă marile evenimente şi epoci istorice (Unirea, 
Renaşterea etc.); 

. se scriu cu majusculă sau cu inițială mică, în funcţie de context, cuvinte 
ca Facultate(a de Litere) / facultate (mintală), Apusul) / apus (de soare), (Marea) 
Poartă / poartă (de lemn), Radio (Hit) / (post de) radio etc. 


Teme curente: 
= Identificați, în DOOM 2, perechile de cuvinte în care locul accentului are rol în 
diferenţierea sensurilor acestora. 
= Alcătuiți enunțuri cu următoarele cuvinte/structuri omofone: odată — o dată; 
niciodată — nici odată — nici o dată; defel — de fel; cele — ce le; ai — a-i. 
= Sintetizaţi, într-o schemă, principalele modificări pe care le aduce — la nivel 
fonetic/fonologic şi morfologic — DOOM 2 față de DOOM 1. 


LUCRARE DE VERIFICARE 1 
1. Se dă textul: 
„- Care sunt partiturile pe care le interpretezi oricând, fără să te plictiseşti? 
- Cânt oricând Bach. De la el a pornit totul. Disertaţia mea la master se bazează pe 
opera marelui compozitor. 
- Eşti atrasă de compoziţie? 


* Alte aspecte — unele controversate — prezentate în DOOM 2 vor fi avute în vedere în cadrul activităţilor 
tutoriale. 

- Sunt membră a Uniunii Compozitorilor şi Muzicologilor din România şi anul trecut 
am făcut parte din juriul emisiunii «Atenţie, se cântă!», de la TVR, unde am interpretat la 
pian o piesă compusă de mine. Se numea «Nu te voi uita». 

- Ce planuri ai? 

- Dacă rămân în România, îmi doresc să pot înregistra un CD cu muzică de film.” 
(nu precizăm aici proveniența textului pentru a nu influenţa răspunsurile cursanților) 

Cerinţe: 

(a) Identificaţi elementele/coordonatele actului comunicativ reflectat în textul dat. 
Imaginaţi o situaţie de comunicare în care ar apărea factori perturbatori şi „rescrieți” textul cu 
modificările care credeți că ar apărea ca urmare a influenţei acestor factori. 

(b) Argumentați apartenenţa textului la planul comunicării orale şi/sau scrise. 

(c) Precizați funcțiile limbajului actualizate în textul dat. Ce funcție a limbajului ați 
actualiza cu precădere dacă aţi fi persoana care formulează întrebările? 

2. Identificați grupurile de sunete din cuvintele/structurile şi precizaţi-le felul: 
meargă, aripioară, i-a lăudat, mioriţă, sau, abia, curajoasă, fiu, dulăpior, ie. 

3. Precizați numărul de litere şi numărul de sunete din cuvintele: cer, gherghină, 
închis, axiomă, ceilalți, chestie, Crăciun, excursie, ochii, înghiți. 

4. Marcaţi, prin subliniere, locul accentului în cuvintele: curios, echipă, 
teleenciclopedie, televizor, marmură, icoană, calendar, credință, revistă, adiere. 

5. Despărțiţi în silabe cuvintele următoare, precizând regulile valorificate: punctual, 
calapod, şapcă, jucărie, sacralitate, funcție, vestimentație, antrenament, măreție, imoral. 

6. Precizaţi rolul semnelor de ortografie şi de punctuație valorificate în textul: 

„Bietul şoricuț n-avusese vreme nici să treacă dincolo de sobă. Îl apasă puţin cu 
unghiile, apoi, repede, îl ia între labele dinainte, îl strânge, de drag ce-i, îl răsuceşte în aer 
şi-l lasă ameţit pe podele. Şi-l priveşte gândind: «Caşcaval ti-a trebuit? Poftim caşcaval! 
Doamne! Ce bun o să-mi pară mie după ce te-oi crănţăni». Dar mai întâi să se mai joace 
puțin cu dânsul.” (Emil Gârleanu) 

7. Enumeraţi, din DOOM 2, cinci recomandări pe care le veți actualiza în activitățile 
cu preşcolarii/şcolarii mici. 

(1. (a) = 1 p.; b)=1p.;(0=1p.;2.=1p.;3.=1p.;4.=1p.;5.=1p.;6.=1p.;7.=lp; 
din oficiu = 1 p.) 


E] 


4. Nivelul lexical-semantic al limbii române 


Prin cele două coordonate ale sale, planul lexical şi cel semantic, nivelul lexical- 
semantic al limbii române cuprinde atât elemente care reflectă cadrul general al mijloacelor 
de comunicare — unitățile lexicale, ilustrate sincronic şi diacronic (definire, tipologie, 
modalități de formare etc.) — , cât şi aspecte care ilustrează raportul conţinut — formă, 
reperabil la nivelul fiecărei unități lexicale şi în raporturile dintre acestea (relațiile semantice). 

4.1. Elemente de lexicologie a limbii române. Lexic/vocabular. Unităţi lexicale. 
Structura vocabularului 

4.1.1. Într-o definire simplă, lexicologia este ştiinţa care studiază lexicul unei limbi 
sincronic (într-o anumită perioadă de timp, de obicei cea actuală) şi/sau diacronic” (lexicul în 
evoluţia sa). 

Încă din definiţie, se desprind cele două ramuri: ale lexicologiei: 


3 Cf. Zugun 2000: 8 şi, pentru o definiţie mai amplă, Iordan, Robu 1978: 219 — „lexicologia studiază în 
diacronie şi/sau în sincronie sistematica structurii formale, lexicale şi semantice a cuvintelor, evoluţia lor, 
cauzele lingvistice şi extralingvistice ale acestei evoluţii, interdependenţa dialectică dintre diferitele subsisteme 
şi sistemul lexical în totalitatea lui, interdependenţa dintre sistemul lexical şi celelalte unităţi ale limbii”. 

38 Vezi şi Şerban, Evseev 1978: 13. 

= lexicologia sincronică, descriptivă, care are în vedere structura vocabularului la un 
moment dat şi studiază, în general, ponderea cuvintelor împrumutate din alte limbi, 
precum şi raportul dintre norma veche, norma actuală şi, eventual, norma în formare; 
aceasta studiază relaţiile semantice stabilite între unitățile lexicului; se au în vedere, de 
asemenea, şi mijloacele de îmbogăţire a vocabularului pentru o anumită perioadă; 

= lexicologia diacronică, evolutivă, care urmăreşte lexicul în istoria limbii şi, pornind de 
la această idee, are în vedere părțile vocabularului privite evolutiv. 

Prin specializarea obiectului de studiu, au fost identificate în literatura de specialitate 
trei diviziuni” ale lexicologiei: 

= etimologia — având ca obiect de studiu originea sau proveniența unităților lexicale; în 
cadrul acestei diviziuni a lexicologiei se operează distincția între etimologia internă 

(care studiază elementele create pe teritoriul limbii române din formaţii lexicale deja 

existente) şi etimologia externă (care are în vedere unităţile lexicale moştenite sau 

împrumutate); 

= semantica — având ca obiect de studiu sensul unităţilor lexicale şi relațiile semantice 
stabilite între diferite elemente ale lexicului; 

= lexicografia — având ca obiect de studiu principiile de alcătuire a dicționarelor 
unilingve sau plurilingve. 

4.1.2. Lexicul/vocabularul — ca obiect de studiu al lexicologiei — reprezintă totalitatea 
cuvintelor unei limbi. În literatura de specialitate problema terminologiei utilizate este, în 
acest caz, controversată; unii cercetători“ consideră cei doi termeni — lexic şi vocabular — 
drept sinonimi, în timp ce alţii“! îi concep ca ilustrând două unităţi interdependente, lexicul 
fiind supraordonat vocabularului (în condițiile în care lexicul unei limbi cuprinde mai multe 
subsisteme — vocabulare „particulare”: al gradelor de rudenie, al unui anumit domeniu de 
activitate etc.). 

4.1.3. Unităţile lexicale, în calitatea lor de „categorii structurale” (Zugun 2000: 16) 
care reflectă anumite sensuri/relații, se constituie în elemente tip care capătă valoare 
operațională în analiza fenomenului lingvistic. 

În studiile de specialitate sunt prezentate, în general, ca unităţi lexicale — cu nuanțări 
uneori în plan terminologic — cuvântul şi expresia/îmbinarea de cuvinte. 

(a) Cuvântul — definiţie, tipologie 

Cuvântul reprezintă, într-o formulare sintetică, unitatea dintre un conţinut (unul sau 
mai multe sensuri) şi o formă (sonoră/scrisă), unitate îndeplinind un anumit rol în lanţul 
comunicării. Nuanţând“: 

= în planul conținutului, sensul cuvântului poate fi lexical propriu-zis (carte, 

bucurie), gramatical (va, să, dacă), logic (da, nu) sau stilistic (numai, doar); un cuvânt 

poate avea un singur sens — cuvânt monosemantic (sodiu), sau mai multe sensuri — 
cuvânt polisemantic (a fine); 

. la nivelul formei, cuvântul se concretizează într-o unitate fonică accentuată 

(în principiu), cu structură simplă (bine), derivată (binişor), compusă (binecuvânta) 

sau rezultat al conversiunii (binele), unitate separată prin pauze de celelalte unități ale 

unui mesaj; 

= funcțional, cuvântul poate transmite direct (vară, iubeşti) sau indirect (el, 

acesta) informație semantică, poate îndeplini funcție de marcă (raportuală: și, dacă; 

categorială: de, a, voi), poate transmite informație logică  (subsumată 
afirmaţiei/negaţiei: da, nu) sau stilistică (tocmai, mai) etc. 


Vezi, de exemplu, Zugun 2000: 10. 

“ Vezi, de exemplu, Ghiţă, Andrei: 1996: 53. 

* Zugun 2000: 10; DȘL 2001: 289 etc. 

* Vezi Dimitriu 1999, Şerban Evseev 1978 : 238, Zugun 2000: 19 etc. 

Tipologia cuvintelor din limba română se conturează prin raportare la diferite criterii, 
printre care: 

> proveniența cuvintelor: cuvinte moştenite (casă, a avea) sau 
împrumutate din alte limbi (feerie, mouse) vs. cuvinte formate pe teritoriul limbii române, 
prin derivare (utilitate), compunere (TAROM), conversiune (un intrând); 
> apartenența la o clasă semantico-gramaticală: substantive 
(speranță), adjective (optimist), articole (al, cea, nişte), pronume (tu, înşine), numerale 
(doi, înmiit), verbe (a dărui), adverbe (astăzi), interjecții (ura !), prepoziţii (pe, dinspre), 
conjuncții (şi, deşi); 


> funcția îndeplinită în cadrul mesajului: cuvinte noţionale 
(încredere, a vrea) vs. cuvinte-substitut (ele, amândoi) vs. cuvinte nenoţionale (de, că) 
etc. 


(b) Expresia/îmbinarea de cuvinte — definire, tipologie 

Definită ca structură unitară formată din două sau mai multe cuvinte, având un anumit 
sens şi îndeplinind o anumită funcție în cadrul mesajului, expresia/îmbinarea de cuvinte este 
prezentată, ca unitate lexicală, în literatura de specialitate cu nuanțări atât în plan 
terminologic, cât şi din perspectiva realității lingvistice reflectate (vezi, în acest sens, 
elemente precum: frazeologismul, locuțiunea, îmbinarea stabilă de cuvinte etc.). 

Aceste delimitări se pot constitui, de altfel, şi în premisă pentru identificarea 
diferitelor tipuri” de expresii din limba română: expresii propriu-zise (a da foc) vs. locuţiuni 
(a-şi da seama, a da gură) vs. idiotisme“ (a-și da arama pe față) vs. sinapse” (nepot de-al 
doilea, bună ziua, semnele citării) vs. îmbinări uzuale (Camera Deputaților) etc. 

Acestor clase de expresii li se adaugă cele identificate în funcție de criterii precum: 
> proveniența expresiilor: expresii formate pe teritoriul limbii 
române, unele conservând chiar elemente arhaice în structura lor (a bate câmpii, a lua la 
rost, a da bir cu fugiţii, a băga în boale, a merge ca pe roate“) vs. expresii împrumutate 
(cu elemente împrumutate)/calcuri din alte limbi (a da un ceai, a face knock-out, a face pe 
niznaiul); 
> apartenența la o clasă semantico-gramaticală“: locuţiuni 
substantivale (băgare de seamă), locuţiuni adjectivale (cu capul în nori), locuţiuni 
pronominale (cine ştie cine), numerale locuţiuni/numerale perifrastice (prima oară), 
locuţiuni verbale (a veni mintea la cap), locuţiuni adverbiale (din când în când), locuţiuni 
interjecţionale (Doamne fereşte!), locuţiuni prepoziţionale (de jur împrejurul), locuţiuni 
conjuncţionale (cu toate că); 
> gradul de sudură a elementelor componente: expresii cu elemente 
stabile (a avea habar) vs. (foarte puține) expresii cu elemente variabile (a-şi ieşi din 
firetâtâni/balamale/pepeni/ răbdări/papuci, a-şi lua talpa/picioarele la spinare, a pune 
pe jar/pe foc) etc. 
4.1.4. Structura vocabularului limbii române 
Vocabularul limbii române este alcătuit din două părți: vocabularul 
fundamental/fondul principal lexical (partea stabilă a lexicului) şi masa vocabularului 
(componenta mobilă“ a lexicului unei limbi, conţinând unităţi care dispar din sau apar în uz, 
care sunt actualizate numai în anumite contexte). 


£ Zugun 2000: 16, DOOM 2: LXXVI-LXXVII, Berg 2004 : 27 etc. 

+ îmbinări frazeologice stabile ale căror sensuri sunt determinate de întreaga expresie” (Berg 2004: 27). 
4 succesiune determinat — determinant, având sensul unui singur cuvânt (DOOM 2: LXXVII). 

4 Cf. şi Şerban Evseev 1978: 121. 

“ Cf. şi Graur 1968: 45-46. 

48 Vezi Crăciun, Bădărău 2004: 27, Graur 1968: 57 etc. 

4.1.4.1. Vocabularul fundamental (fondul principal lexical) cuprinde unitățile 
lexicale absolut necesare realizării comunicării dintre vorbitorii unei limbi. 

În vocabularul fundamental sunt incluse aproximativ 1500 de cuvinte: substantive care 
denumesc grade de rudenie, obiecte casnice, părți ale corpului, alimente, băuturi, viețuitoare, 
zilele săptămânii, lunile anului, anotimpurile, corpuri cereşti: mamă, frate, masă, cap, pâine, 
apă, câine, joi, noiembrie, toamnă, soare etc., adjective propriu-zise care trimit către culori, 
stări sufleteşti, însuşiri umane; adjective pronominale: albastru, vesel, tânăr, acest etc.; 
pronume: eu, tu, el, ea etc.; numerale: de la unu până la zece, sută, mie, milion, verbe 
auxiliare; verbe copulative; verbe predicative care trimit către acțiuni, stări esenţiale în 
existența omului: a avea, a fi, a crede, a culege, a merge, a sta etc., articole: un, lui etc.; 
anumite adverbe: bine, repede, aici, acum, da, nu etc.; prepoziţii: cu, în, la etc.; conjuncții: şi, 
să, dacă etc.; unele interjecţii: hai, vai etc. 

4.1.4.2. Masa vocabularului cuprinde acele unităţi lexicale care nu sunt absolut 
necesare comunicării curente dintre vorbitorii unei limbi: arhaisme, regionalisme, neologisme, 
termeni de specialitate, termeni de argou, termeni de jargon. 

a) Arhaismele sunt unităţi lexicale folosite în trecut, ieşite azi din uzul limbii (Zugun 
2000: 182-184). În funcţie de nivelul limbii căruia îi aparţin, se disting: 
arhaisme fonetice: dirept, pre, cătră; 

. arhaisme lexicale: sultan, paharnic; arhaisme semantice: lege (cu sensul de 

„religie”); arhaisme derivative: nepereche, neprieten; 
arhaisme morfologice: Ducăi, văzum; 
arhaisme sintactice: „somnul vameş vieții”, „norodul nu te vrea, nici te iubeşte 

b) Regionalismele sunt unități lexicale actualizate cu precădere în anumite regiuni. În 
clasa regionalismelor se disting: 

. regionalisme fonetice: di pi, dupe; 
= regionalisme lexicale: curechi, lubeniţă; 
. regionalisme morfo-sintactice: el o fost, ei or fost. 


Tot unităţi lexicale neliterare (ca regionalismele) sunt şi cele populare (Zugun 2000: 
190-192) — considerate, în principiu, acele unități lexicale actualizate în cel puțin trei regiuni 
diferite (aşadar, cu o utilizare mai generală): răsărit, apus, miazăzi, miazănoapte, măță, 
pântece, lele, neică, țață, moşule, borş, ciulama, tocăniţă, tochitură, deochi, horă etc. 

c) Neologismele sunt unităţi lexicale introduse recent în limbă. În lucrările de 
specialitate se realizează distincția între: 


. neologisme adaptate caracteristicilor limbii române: reverie, melancolie; 

. xenisme (străinisme) — neologisme neadaptate limbii române: ex libris, 
allegro, piano; 

= barbarisme — neologisme neadaptate limbii române şi neacceptate de masa 


vorbitorilor: fidanțată (pentru logodnică). 

d) Termenii de specialitate sunt unitățile lexicale folosite în anumite domenii de 
activitate, multe având circulaţie internațională; este vorba despre aşa-numitele cuvinte 
profesionale (Zugun 2000: 201), care denumesc materiale, unelte şi operații specifice unei 
anumite profesii/sfere de activitate: calc lingvistic, hard disk, ipotenuză etc. 

e) Termenii de argou sunt unități lexicale folosite de anumite categorii (sociale, 
profesionale etc.) de persoane pentru a nu fi înţelese de restul vorbitorilor; vezi argoul elevilor 
(dirigă, mate), al studenţilor (cui, prof), al deţinuţilor (curcan, mititica, crăpăt) etc. 

f) Termenii de jargon sunt unităţi lexicale folosite de anumite persoane pentru a ieşi 
în evidență (exprimare emfatică): mersi, madam, monşer. 


2 Exemplu prezentat în Zugun 2000: 184 ca arhaism stilistic. 

Teme curente: 
= Dați exemple de cinci expresii care să conțină cuvântul inimă. Precizaţi-le felul, prin 
raportare la criteriile prezentate supra în realizarea tipologiei expresiilor. 
= Identificați unităţile lexicale valorificate în textul următor şi precizaţi-le felul: 

„Auzeam sunetele, ghiceam pe ici, pe colo câte un cuvânt, dar îmi scăpa tâlcul acestei 
incantaţii. Când a tăcut, parcă mi-era teamă s-o ating, într-atât mi se părea de fermecată, de 
inaccesibilă. ” (Mircea Eliade) 

= Identificați, în textele de mai jos, cuvinte aparținând diferitelor clase ale 
vocabularului: 

(a) „Când punea mama laptele la prins, eu, fie pot, fie câşlegi, de pe-a doua zi şi 
începeam a linchi groşciorul de pe deasupra oalelor; şi tot aşa în toate zilele, până ce dam de 
chişleag. ” 

(b) „Ce, adică toți câți merg acolo înțeleg ceva, gândeşti? Merg numai aşa de un 
caprit, de un pamplezir... ” 

(c) „Calitatea exprimării reflectă un nivel intelectual, care este receptacolul şi 
distilatorul culturii individuale. ” 

(d) „Un cuvânt polisemantic este folosit într-un context semantic anume căutat şi 
construit în aşa fel încât să actualizeze concomitent toate sau mai multe variante de sens ale 
unui cuvânt, să deschidă posibilitatea realizării simultane a sensului fundamental şi a 
sensurilor secundare”. 


4. 2. Mijloace de îmbogăţire a vocabularului 

În lucrările de specialitate se operează, în general, distincția între mijloacele interne 
(calea internă) de îmbogăţire a vocabularului (derivarea, compunerea şi conversiunea) şi cele 
externe (împrumuturile), cu precizarea că unii cercetători identifică şi aşa-numitele procedee 
lexicale formative” secundare. 

4.2.1. Derivarea reprezintă, într-o definire clasică, mijlocul intern de îmbogățire a 
vocabularului care constă în formarea de cuvinte noi, pornind de la un cuvânt de bază, prin 
adăugarea unor afixe (prefixe şi/sau sufixe) la un radical. Însă, în contextul în care există, în 
limba română: cuvinte derivate cu sufixe: măsuță; cuvinte derivate cu prefixe: inutil, cuvinte 
derivate parasintetic (cu sufix şi prefix): consătean; cuvinte derivate cu sufixoide: pomicol; 
cuvinte derivate cu prefixoide: autoportret, cuvinte derivate prin înlocuirea unor 
prefixe/sufixe cu altele: înfrunzi/desfrunzi, securitate/securist; cuvinte derivate regresiv: picta 
< pictor etc., se pot realiza — prin raportare şi la literatura de specialitate (Şerban, Evseev 
1978: 268-274, Zugun 2000: 91 etc.) — o serie de nuanţări în definiţia derivării — mijloc 
intern de îmbogăţire a vocabularului care constă în formarea de cuvinte noi, prin valorificarea 
unor prefixe, sufixe, prefixoide şi/sau sufixoide (adăugate radicalului), prin înlocuirea unui 
afix lexical cu altul sau prin eliminarea unui afix. 

(a) Derivarea cu sufixe 

În limba română sunt identificabile mai multe tipuri de sufixe*!: 

> sufixe diminutivale — indică ideea de micşorare (diminutivele 
sunt cuvinte care arată că un obiect sau o însuşire sunt mai mici — în realitate sau doar 
aparent, din punctul de vedere al vorbitorului — decât cele denumite prin cuvântul de 


50 Ca procedee secundare de formare a cuvintelor vezi, de exemplu, în Zugun 2000: specializarea lexical 
semantică a unor variante fonetice, morfologice sau derivative a unor cuvinte: pitic/chitic, titirez/chichirez etc.; 
contaminarea, combinarea într-un cuvânt a părți de cuvinte independente sinonime: impuls < im-bold + puls; 
milog < milă + olog etc.; abrevierea unor denumiri: (tren) accelerat, (tren) rapid etc.; onomatopeizarea (crearea 
de onomatopee): câr-mâr, crearea de delocutive (substantive provenite din locuţiuni verbale): dare de seamă (< 
a da seamă), lansare la apă (< a lansa la apă) etc. 

`! Pentru categoriile de sufixe din limba română vezi Iordan, Robu 1978: 294-296; Zugun 2000: 117-118 etc. 

bază): căsuță, copăcel, ochişor, copilaş, perişor, pâiniță, scriitoraş etc. (unele cu valoare 
afectivă, altele — hipocoristică, depreciativă etc.);, în funcţie de valoarea morfologică a 
diminutivelor obţinute, se poate realiza distincția între diminutive substantivale: 
inimioară, ineluş, tătic, floricea, omuleţ, cărticică etc., diminutive adjectivale: micuţ, 
frumuşel etc., diminutive adverbiale: binişor, încetinel etc., diminutive pronominale: 
cutărică, mătăluță etc.; diminutive interjecționale: aolică etc.; 


> sufixe augmentative — indică ideea de mărire: copilandru, 
băietan, cărțoaie, căsoi etc.; 

> sufixe moționale — indică schimbarea de gen: lupoaică, gâscan, 
rățoi etc.; 

> sufixe colective — indică ideea de colectivitate, de mulțime: 
stejăriş, bănet, porumbişte, studențime, apărie, apăraie, stufăriş etc.; 

> sufixe de agent — indică autorul unei acțiuni: cojocar, 
macaragiu, spălătoreasă etc.; 

> sufixe care formează cuvinte abstracte nominale: omenie, 
bunătate, greşeală etc.; 

> sufixe pentru indicarea unei caracteristici: curajos, inelat etc.; 
> sufixe pentru indicarea modalității: studențeşte, pieptiş, târâş 
etc.; 

> sufixe pentru indicarea originii: bucovinean, vasluian, olandez 
etc.; 

> sufixe care formează cuvinte denominative: toporaş, ghiocel, 


cimbrişor, lopătar, ciocănitoare, coşar, ştergător, Cojocar(i)u etc. 
(b) Derivarea cu prefixe 
În limba română sunt valorificate în derivare, cel mai frecvent, următoarele tipuri de 
prefixe: 


> prefixe negative — indică ideea de negație: neatent, inutil, 
impropriu, dezarma etc.; 

> prefixe iterative — indică ideea de repetiție: reciti, răscroi, 
răzgândi etc.; 

> prefixe privative — indică o lipsă: descreți, deşira etc.; 

> prefixe de reversibilitate (Zugun 2000: 120) — indică acțiunea 
inversă: dezrădăcina, desface, demonta, decoda; 

> prefixe delocutive — indică proveniența locuționară: înşira, 
împături etc.; 

> prefixe neologice: antitero, compatriot, comesean, concetățean, 


interjudețean, intrajudețean, antebraț, hipertensiv, hipotensiv etc. 

(c) Derivarea parasintetică se realizează şi cu sufix şi cu prefix: neatenție, înflorit etc. 

(d) Derivarea regresivă“ se realizează prin eliminarea unui segment dintr-un cuvânt 
existent în limbă: alint < alinta, licăr < licări, picta < pictor, vernisa < vernisaj, aniversa < 
aniversare, tăgadă < tăgădui, bâlbă < bâlbâi, etimolog < etimologie, curmal < curmală etc. 

(e) Derivarea cu prefixoide/sufixoide este considerată de către unii cercetători ca 
aparținând compunerii ca mijloc intern de îmbogăţire a vocabularului, datorită aparenţei de 
elemente independente, cu circulaţie internațională, a prefixoidelor/sufixoidelor (DȘL: 519): 
claustrofob, americanofil, organigramă, teolog, aeromodel, microanaliză etc. 

M) Derivarea prin înlocuirea unor sufixe/prefixe sau a unor segmente de cuvânt 
asimilate cu astfel de componente derivative este identificată în situații de tipul: desfrunzi < 
înfrunzi, dişterne < aşterne, dezmorți < amorfi, ceaușist < Ceauşescu etc. 


* Jordan, Robu 1978: 305, Hristea 1984: 15, Zugun 2000 etc. 

4.2.2. Compunerea este mijlocul intern de îmbogăţire a vocabularului care constă în 
formarea de cuvinte noi prin alăturarea (cu sau fără cratimă), contopirea sau abrevierea“ unor 
cuvinte deja existente în limbă. 

Cuvântul compus se constituie într-o singură unitate semantică şi gramaticală (cu 
precizarea că sensul poate fi rezultat al unei metafore — coada şoricelului etc. — sau sumă a 
sensurilor termenilor alcătuitori — calciu efervescent etc.). 

Tipologia cuvintelor compuse“ poate fi realizată în funcţie de diferite criterii: 

> după modalitatea în care s-a realizat compunerea: 

= cuvinte compuse prin alăturare cu cratimă: Gheorghe-Ștefan, floarea-soarelui; 

= cuvinte compuse prin alăturare fără cratimă: de la, Marea Neagră; 

= cuvinte compuse prin contopire (alipire/sudare): despre, dreptunghi, cumsecade; 

= cuvinte compuse prin abreviere: TAROM, O.Z.N. etc.; în cadrul acestei subclase se 
realizează, de asemenea, distincția între acronime (Romsilva, Romtelecom), sigle 

(PNL, CFR) şi trunchieri“ (mini, afro, bac, prof); 

> după posibilitatea identificării, în limba română actuală, a elementelor componente 

ale cuvintelor compuse: 

= cuvinte compuse analizabile: zgârie-nori, binecuvânta, coada-calului etc.; 

= cuvinte compuse semianalizabile (în cazul cărora una dintre componente este 
identificabilă): careva (care + vrea), deunăzi (de + una + zi) etc.; 

= cuvinte compuse neanalizabile (în cazul cărora componentele nu sunt identificabile, 
în limba română actuală, de către nespecialişti): mujdei (must + de + ai), destul (de + 
sătul), deci (de + aci), laolaltă (la + una + alta) etc.; 

> după gradul de coeziune a elementelor componente: cuvinte compuse sudate 

(bunăvoință, Câmpulung) vs. cuvinte compuse nesudate (bună-credință, Baia-Mare) — 

vezi, în acest sens, şi ortografierea acestor compuse (DOOM 2, Hristea 1984 etc.); 

> după clasa semantico-gramaticală în care se încadrează: substantive compuse: 

arbore-de-cauciuc, untdelemn etc., adjective compuse: atotştiutor, aşa-numit etc.; 

pronume compuse: dumneata, oricine, careva, Măria sa etc., numerale compuse: 

treisprezece, două sute şaizeci şi opt etc.; verbe compuse: a binevoi, a descrie, a 

binecuvânta etc., adverbe compuse: așadar, desigur, niciodată, ba da etc., prepoziţii 

compuse: de pe, dinspre, de pe lângă etc.; conjuncţii compuse: ca să, fiindcă, căci etc.; 

interjecții compuse: Podoronc-tronc, cip-cirip, toc-toc etc. 

4.2.3. Conversiunea este mijlocul intern de îmbogăţire a vocabularului care constă în 
formarea de cuvinte noi prin încadrarea unor cuvinte deja existente în limbă în alte clase 
semantico-gramaticale decât cele originare sau în alte diviziuni ale aceleiaşi clase semantico- 
gramaticale. De aici cele două tipuri de conversiune identificate în limba română: 

(a) conversiunea intermorfologică — schimbarea se realizează dintr-o clasă semantico- 
gramaticală în alta: 
= substantive < adjective: subst. fricosul, un fricos, cel fricos (prin articulare), pe fricos 
(cu prepoziţie), doi fricoşi (cu numeral), acel fricos, nici un fricos, orice fricos (cu 
adjectiv pronominal de diferite tipuri) < adj. fricos; substantive < pronume: eul (liric), 
un oarecare, un nimeni €tc.; substantive < numerale: un zece, unsprezecele (tricolor) 
etc.; substantive < articole (în metalimbaj): „lui” este articol; substantive < verbe la 
indicativ prezent (alint, miros, răsfăț), participiu (adormitul), supin (strânsul, cititul), 
gerunziu (un intrând), infinitiv lung (cântare, alergare, depărtare) etc.; substantive < 


5 Cu precizarea că abrevierea nu este acceptată, în toate lucrările de specialitate, ca modalitate de realizare a 
compunerii de cuvinte în limba română. 

* Cf. Zugun 2000: 131-134; DŞL: 124-125 etc. 

5 Cf. Stoichiţoiu-Ichim 2005: 21. 

adverbe: aproapele, binele etc.; substantive < interjecţii: un of, un fâş etc.; substantive 
< prepoziţii (în metalimbaj): ...„de” este un cuvânt, substantive < conjuncţii (în 
metalimbaj): ...a uitat să scrie un ,„şi”, substantive < sufixe, prefixe, sufixoide, 
prefixoide (în metalimbaj): ...sufixoidul ,-fil” înseamnă „iubitor de“; 
= adjective < substantive: „câni mai bărbaţi”, chef monstru etc., adjective < pronume: 
toate adjectivele pronominale; adjective < verbe la participiu (om trecut, om aşezat) 
sau gerunziu (mâini tremurânde, lampă fumegândă); adjective < adverbe: bărbat 
bine; 
= articole < adjective pronominale: cel < acel, cea < acea (aceea) etc.; 
= interjecții < substantive: ajutor! foc! etc.; 
= verbe < substantive: a fărmuri, a cârmi (provenite din forme de plural ale 
substantivelor); verbe < adjective: a albi, a urâţi etc.; verbe < pronume: a însuşi, verbe 
< numerale: a întrei, a jumătăţi; verbe < adverbe: a înapoia, a împrejura etc.; verbe < 
interjecții: a hăi, a vui etc.; 
= adverbe < substantive: gol puşcă, singur cuc, tace chitic, se ține scai etc., adverbe < 
adjective: scrie frumos, spune verde etc.; adverbe < verbe: poate, curând (provenit din 
gerunziul verbului a curge — curând = curgând); adverbe < pronume: ce frumos; 
= conjuncţii < prepoziții: De vrei, poți; 
=  prepoziţii < adverbe: deasupra casei, dedesubtul cărții etc., prepoziţii < verbe: 
datorită, mulțumită, potrivit planului; prepoziţii < substantive: graţie ajutorului 
primit; prepoziţii < adjective: contrar, conform planului etc.; 
(b) conversiunea intramorfologică — schimbarea se realizează în cadrul aceleiaşi clase 
semantico-gramaticale, între diviziuni ale acesteia: 
= substantive proprii < substantive comune: Creangă, Cucu, Poiana, Lunca etc.; 
= substantive comune < substantive proprii: havană, olandă, ghilotină, harpagon etc.; 
Notă: Prin formarea — valorificând procedeele lexicale prezentate supra — de cuvinte noi de la 
acelaşi cuvânt de bază se formează familia lexicală a cuvântului respectiv (Zugun 2000; 
154): floare, floricică, floricea, florar, florăreasă, florărie, a înflori, neinflorit, reînflorit, 
înflorire, reinflorire, înfloritor, înfloritoare etc. 
4.2.4. Mijloacele externe de îmbogăţire a vocabularului sunt concretizate în 
împrumuturile“ din alte limbi; în funcţie de nivelul limbii căruia îi aparţin împrumuturile, se 
poate opera distincția între: 


= împrumuturi fonetice: sunetele $, îi din sufleur, tul etc.; 

. împrumuturi lexicale: cuvinte (reverie) şi expresii (a face knock-out); 

m împrumuturi morfologice: terminații nespecifice limbii române (coca- 
cola); 

. împrumuturi sintactice: apoziția în nominativ — Bulevardul Carol I (< 


Bulevardul lui Carol D). 
Imprumuturile din alte limbi pot fi adaptate la particularitățile limbii române: 


= după forma scrisă (bilet < billet; cabinet < cabinet, balot < ballot etc.); 
= după forma sonoră (bluză < blouse; fular < foulard; cadou < cadeau etc.); 
= după forma sonoră şi după cea scrisă (bor < bord; volan < volant etc.). 


Teme curente: 
= Identificați, în DOOM 2, cinci cuvinte împrumutate din alte limbi pentru care se 
recomandă păstrarea ortografiei din limba de origine şi cinci cuvinte împrumutate pentru 


*% Pentru neologisme, vezi identificarea acestora cu acele „cuvinte împrumutate în perioada de timp acoperită de 
conceptul limba română contemporană şi despre care vorbitorii au conştiinţa că sunt cuvinte noi” (Iordan, Robu 
1978: 310). 


32 


care se recomandă adaptarea formei scrise. Există şi situaţii în care se acceptă ca variante 
ambele forme? În cazul unui răspuns afirmativ, exemplificaţi. 
= Precizaţi modul de formare a cuvintelor: personalitate, un of, nemulțumire, PD, 
comesean, rea-credinţă, deasupra, câte doi, ignoranță, visător. 
= Exemplificaţi: 
a) o prepoziţie formată prin compunere prin contopire; 
b) un cuvânt format prin compunere prin abreviere; 
c) un cuvânt format prin conversiune, de la pronumele personal eu; 
d) un cuvânt format prin derivare parasintetică; 
e) un verb format prin derivare cu prefixul neologic co-. 


4.3. Sensul unităţilor lexicale. Relaţii semantice 

Fiecare unitate lexicală este purtătoarea unui sens; în funcție de trăsăturile sale 
semantice şi de necesitatea sau nu a raportării la context, pentru a se asigura decodarea 
corectă a unei unităţi lexicale, se realizează distincţia între sensul de bază, fundamental” 
(gură) şi sensurile secundare“ (gura sacului, gura văii), reperabile prin valorificarea 
anumitor coordonate ale contextului/cotextului comunicativ; acestora li se adaugă/opune 
sensul figurat, cu valoare stilistică (gură de rai). 

Raporturile care se stabilesc între sensurile uneia sau ale mai multor unități lexicale se 
constituie în aşa-numitele relaţii semantice: sinonimia, antonimia, omonimia, polisemia, 
paronimia, pleonasmul, ale căror caracteristici sunt reperabile prin analiza (în unele cazuri, 
comparativă) valenţelor pe care unitățile lexicale le reflectă atât la nivelul conţinutului (al 
sensului transmis), cât şi la nivelul formei. 

4.3.1. Sinonimia este relația de echivalență semantică stabilită între unități lexicale 
(cuvinte şi expresii/îmbinări de cuvinte) cu formă diferită, care — substituite într-un anumit 
context (Zugun 2000: 231) — nu modifică, în principiu, intenția comunicativă a vorbitorului. 

Tipologia sinonimelor implică identificarea următoarelor subclase: 

> în funcţie de tipul unităţilor lexicale între care se stabileşte relaţia de sinonimie: 

= sinonime lexicale: a dori = a vrea; 

= sinonime frazeologice: a o lua la sănătoasa = a o lua la goană = a o tuli = a o şterge 

= a-şi lua picioarele la spinare; 

= sinonime lexico-frazeologice: a regreta = a-i părea rău; 
(acestora li se adaugă, în Zugun 2000: 231, sinonimele fonetice: bravo! = Braavo! = Bravo! 
= Bravoo!; morfologice”: va veni = are să vină = o să vină = a veni = veni-va; sintactice: 
s-a manifestat favorabil pentru plecarea lui = s-a manifestat favorabil plecării lui şi 
sinonimele afixale“ — între prefixe: necompetent = incompetent sau între sufixe: mierliţă = 
mierluță = mierluşă = mierluşcă); 

> după apartenența unităților lexicale sinonime la o anumită clasă semantico- 

gramaticală: 

= sinonime substantivale: regret = nostalgie = părere de rău; 

= sinonime adjectivale: inteligent = înțelept = cu scaun la cap; 

= sinonime verbale: a-şi aminti = a-și aduce aminte = a rememora; 

= sinonime pronominale: cineva = cine ştie cine; 

= sinonime numerale: toți patru = câteşipatru,; 

= sinonime adverbiale: domol = lin = lent = încetul cu încetul; 


* „semnificaţia constantă şi dominantă a câmpului polisemantic”, „semnificaţia independentă de context”, 


„sensul din vorbirea curentă [...] generalizat în conştiinţa vorbitorilor” — Iordan, Robu 1978: 256-257. 
5 „varietăţi sau variante ale sensului fundamental” — Iordan, Robu 1978: 257. 

©’ Pentru sinonimia gramaticală, vezi şi Hoarţă Lăzărescu 1999. 

% Vezi şi Hristea 1984: 30. 

sinonime interjecţionale: vai = Doamne fereşte!, 

sinonime prepoziţionale: înaintea = în fața; 

sinonime conjuncţionale: căci = deoarece = pentru că = fiindcă; 

prin raportare la gradul de echivalență semantică: 

sinonime parțiale: a uni = a lega, a împreuna, tristețe = melancolie (sinonimia 
parțială are ca premisă polisemia unităților lexicale implicate în relaţie); 

sinonime totale: cupru = aramă, curechi = varză, apus = vest = Occident etc. 
(sinonimia totală se stabileşte, în principiu, în planul termenilor de specialitate, 
precum şi între formele literare şi cele populare, regionale ale unor unităţi lexicale); 

în funcție de contextul actualizării anumitor unităţi lexicale dintr-o serie sinonimică: 
sinonime teritoriale: floarea-soarelui = răsărită = soreană = rază = soreancă etc.; 
sinonime cronologice: peşcheş = mită; 

sinonime stilistice: prost = agramat = neinstruit = găgăuţă = slab la minte etc. 

4.3.2. Antonimia constă în opoziția semantică dintre unități lexicale cu formă diferită, 


care trimit către referenţi contrari”. 


Tipologia antonimelor se conturează prin raportare la o serie de criterii”, avute în 


vedere aici selectiv, în vederea identificării principalelor tipuri de antonime: 
> în funcţie de necesitatea raportării sau nu la context a sensurilor unităţilor lexicale 
plasate în raport de antonimie: 


antonime totale (reperabile fără raportare la context): aproape — departe, adevăr — 
minciună, Sus — jos; 

antonime aproximative (implicând raportarea la context): înalt — scund (om), înalt — 
mic (obiect), înalt — jos (sunet), înalt — scăzut (nivelul apei) etc.; 

după structura unităților lexicale aflate în relaţie de antonimie: 

antonime cu radical diferit: bucurie — tristeţe, frumos — urât, a iubi — a uri, repede — 
încet; 

antonime cu acelaşi radical, diferenţiate prin prefixare negativă: fericit — 
nefericit, egal — inegal, moral — imoral, politic — apolitic, organic — anorganic etc. 

în funcție de tipul raportului logic şi semantic stabilit între unităţile lexicale antonime: 
antonime graduale (care pot avea şi un termen neutru în cadrul sferei generale 
referențiale vizate): mare /— mijlociu] — mic; cald [- potrivit, călduț] — rece; 
antonime complementare (acoperind — prin elementele opuse — întreaga sferă a 
referentului, fără posibilitatea unui intermediar între extreme): mort — viu, adevărat — 
fals; 

antonime vectoriale (plasate în planul referențialului spațial — direcții opuse): a veni 
-a plea, a intra — a ieşi; 

antonime conversive (vizând, din perspective diferite, acelaşi referent): a cumpărător 
— vânzător, a da — a lua, a pierde — a găsi, a pierde — a câştiga; 


> după apartenența la o anumită clasă semantico-gramaticală: substantive antonime 
(curaj — laşitate), adjective antonime (frumos — urât), verbe antonime (a veni — a 
pleca), pronume antonime (toți — nici unul), adverbe antonime (întotdeauna — 
niciodată), interjecții antonime (ura! — vai/), conjuncţii antonime (și — nici), prepoziții 
antonime (pe — sub). 


4.3.3. Omonimia constă în diferența netă la nivel semantic între cuvinte care au 


aceeaşi formă”. Omonimele se caracterizează prin faptul că au forme identice, etimoane 


él Vezi, de exemplu, Bidu-Vrănceanu, Forăscu 1988: 165. 
€ Cf. Zugun 2000; Iordan, Robu 1978; Bidu-Vrănceanu, Forăscu 1988, Şerban, Evseev 1978 etc. 
& Serban, Evseev 1978: 172, Zugun 2000: 248. 

diferite“ şi sensuri diferite (structurile omonime nu au comună nici o trăsătură semantică, spre 
deosebire de cuvintele polisemantice). 

Prin prisma asocierii nivelului lexical/semantic al limbii române cu cel gramatical, se 
disting”: 

= omonime lexicale: bancă, lac, broască, toc (substantive); 

= omonime lexico-gramaticale: dar (substantiv/conjuncţie), sare (verb/substantiv) ai 
(interjecţie/verb/substantiv/articol); 

= omonime morfologice: cântă (indicativ prezent, persoana a treia, singular, respectiv 
plural / imperativ, persoana a doua, singular); 

= omonime sintactice: îi întoarce spatele — îi întoarce spatele (pentru a-i lua măsurile); 

= omonime afixale: a cânta — cântai — cântam (a — sufix pentru infinitiv, perfect simplu, 
respectiv imperfect). 

De asemenea, prin raportare la forma sonoră (planul pronunţiei) şi la cea scrisă (planul 
scrierii) a anumitor unităţi/structuri ale limbii române, se operează distincţia între: 

= omofone — elemente care au aceeaşi formă sonoră, dar formă scrisă diferită şi sens 
diferit: ne-am/neam, de-al/deal, s-au/sau, vor/v-or, va/v-a, iau/i-au, ai/a-i, ale/a le, 
car/c-ar, iar/i-ar, la/l-a, miau/mi-au, mor/m-or, cea/ce-a, ceai/ce-ai, sar/s-ar etc. 

=  omografe — elemente care au aceeaşi formă scrisă, dar formă sonoră diferită (generată 
de locul accentului) şi sens diferit“: ochi/ochi, acele/acele, zori/zori, însuşi/însușşi, 
copii/copii, haină/haină, zări/zări, lungi/lungi, ia/ia etc. 

4.3.4. Polisemia caracterizează unitățile lexicale ce au capacitatea de a actualiza, în 
situaţii diferite de comunicare, în contexte diferite, sensuri diferite; este vorba despre 
categoria cuvintelor polisemantice“: a ţine, a porni, foc, a da, mândru etc. (versus categoria 
cuvintelor monosemantice, având un singur sens: cord, consoană, teoremă, amerizare etc.). 

Cauzele polisemiei se plasează nu doar la nivel lingvistic, ci implică şi elemente 
manifeste în plan socio-cultural, logic, ontologic“ etc.: alături de principiul economiei în 
limbă, neconcordanța permanentă dintre evoluţia societăţii şi cea a limbii, limitele memoriei 
umane (dacă ar exista câte un cuvânt pentru fiecare element al lumii reale şi ireale?), 
disproporția dintre mijloacele de exprimare, în număr finit, şi coordonatele experienţei umane, 
în număr infinit, realizarea de asocieri între entităţi, raportul limbă — gândire — realitate, 
precum şi funcția expresivă a limbajului. 

4.3.5. Paronimia implică un grad mare de asemănare la nivel formal şi diferență la 
nivel semantic între unități lexicale aparținând limbii române: alineat — aliniat, apropia — 
apropria, familiar — familial, complement — compliment etc. 

Cel mai frecvent, paronimele aparţin aceleiaşi clase semantico-gramaticale (Hristea 
1984: 24): adjective: literar — literal, oral — orar, eminent — iminent, substantive: aluzie — 
iluzie, campanie — companie, verbe: a investi — a învesti, e evalua — a evolua, cu excepția 
unor perechi/şiruri paronimice de tipul: miner (substantiv) — minier (adjectiv), sare 
(substantiv/verb) — mare  (substantiv/adjectiv) — care (substantiv/verb/pronume/adjectiv 
pronominal) etc. 

Perechile de paronime sunt reperabile, în limba română, în contexte caracterizate prin: 


& Zugun 2000: 248, Şerban, Evseev 1978: 175. 

6 Zugun 2000: 252, Hristea 1984: 7. 

& Unii cercetători includ omografele în categoria omonimelor: mobilă — mobilă, veselă — veselă etc. (Bidu- 
Vrânceanu, Forăscu 2005: 61 -62). 

s Cuvintele polisemantice sunt numite şi polisemanteme. În cazul în care un cuvânt are foarte multe sensuri 
derivate, se foloseşte — pentru fenomenul polisemiei — şi sintagma pletoră semantică — Şerban, Evseev 1978: 
149. 

68 Serban, Evseev 1978: 152-153, Iordan 1956: 39, Iordan 1975: 314, Iordan, Robu 1978: 256 etc. 

= substituirea unei vocale inițiale/mediane/finale: eminent — iminent; a evalua — a 
evolua; a citi — a cita; 

= substituirea unei consoane iniţiale/mediane/finale: sare — pare; a visa — a viza; 
temporar — temporal; 

= prin adăugarea unei vocale inițiale/mediane/finale: front — afront, crunt — cărunt; par 
— pare; 

= prin adăugarea unei consoane inițiale/mediane/finale: are — mare; petrolier — 
petrolifer; con — cont; 

= prin dublarea unei vocale: muze — muzee; 

= prin repetarea unei vocale: plat — palat; 

= interschimbarea unor sunete: a scurta — a scruta; bard — brad. 

4.3.6. Pleonasmul constă într-o exprimare eronată generată de utilizarea succesivă, în 
cotext (în acelaşi context lingvistic), a unor unităţi lexicale echivalente la nivel semantic 
(uneori, prin valorificarea unor unități lexicale din alte limbi): a se întoarce înapoi, dar însă, 
a urca Sus, a avansa înainte, a rezuma pe scurt, un procent de 70%, after-party-uri după 
petrecere etc. 

Există, în limba română, şi o categorie de pleonasme tolerate (Crăciun, Bădărău 
2003: 108), uzuale în comunicarea curentă, structuri pe care vorbitorii limbii române actuale 
nu le mai asimilează unor pleonasme, ci unor forme de întărire (la nivel stilistic) a trăsăturilor 
semantice ale unităților lexicale actualizate: babă bătrână, moş bătrân, să creşti mare, muşchi 
file, fetiță mică etc. 


Teme curente: 
= Alcătuiți enunțuri care să conțină: 
(a) perechile de omofone: la — l-a; al — a-l; iau — i-au, ne-am — neam, vor — v-or, ia — 


i-a; 

(b) perechile de omografe: hăi — hăi; haină — haină; copii — copii, Zori — Zori, uită — 
uită; 

(c) perechile de paronime: aluzie — iluzie, literar — literal; solitar — solidar; eminent — 
iminent; 


= Indicaţi sinonimele neologice ale cuvintelor: copilăresc, tineresc, visare, a cere, 
pământesc, ceresc. 
= Ilustrați, în enunțuri, omonimia cuvintelor: lac, toc, ai, care, un. 


LUCRARE DE VERIFICARE 2 

1. Se dă textul: 

„Şi s-a întâmplat ca un fecior de crai să se rătăcească în pădurea aceea şi, dând 
peste căsuţa piticilor, să le ceară găzduire peste noapte. A doua zi, când o porni la drum, 
văzu sicriul din creştetul muntelui şi pe frumoasa Albă-ca-Zăpada, şi citi cu nesaţ ce scria 
deasupra, cu slove de aur. Şi cum privea ca vrăjit şi nu se putea desprinde de locul acela, 
începu a-i ruga pe pitici: 

- Daţi-mi mie sicriul şi-o să vă dau în schimb tot ce vi-o pofti inima! 

Dar piticii îi răspunseră: 

- Nu ţi-l dăm nici pentru tot aurul din lume. 

Dacă văzu aşa, feciorul de împărat îi rugă şi cu mai multă stăruință şi ardoare” 

(Frații Grimm) 

Cerinţe: 

(a) Identificaţi, în text, elementele care aparțin vocabularului fundamental, respectiv 
pe cele incluse în masa vocabularului (precizați, pentru cele din urmă, clasa corespunzătoare). 

(b) Precizați unitățile lexicale actualizate în text şi exemplificaţi-le. 

(c) Trascrieţi din text cuvintele derivate, cuvintele compuse şi cuvintele formate prin 
conversiune, precizându-le felul. 

(d) Daţi exemple de patru cuvinte derivate cu sufixe diminutivale diferite de cel 
valorificat în textul dat. 

(e) Ilustrați, raportându-vă inițial la valorile din text, omonimia cuvântului o. 

(f) Alcătuiți enunțuri cu omonimele şi omofonul cuvântului mie. 

2. Precizați modul de formare a cuvintelor: alianță, trosc-pleosc, un tânăr, 
ineficienţă, intrajudeţean, Înălțimea- Voastră, dumnealui, rățoi, DEX, Ion Barbu. 

3. Indicaţi antonimele cuvintelor: eficient, diurn, articulat, lizibil, a evolua şi 
sinonimele frazeologice ale cuvintelor: atenție, a muri, dimpotrivă, ceva, a uita. 

4. Corectaţi următoarele enunţuri, precizând tipul erorilor identificate: 

Și-a scris autobiografia la cererea angajatorului. 

Un procent de 80% dintre copii participă la concurs. 

Este o realizare care, la nivelul la care a ajuns acum, poate fi laudabilă. 
(1. (a) = 1 p.; (b) = 1 p.; (© = 1 p.; (d) = 1 p.; (e) = 1 p; © = 1 p.; 2. = 1 p.;3.=1p;4.=1 
p.; din oficiu = 1 p.) 


5. Elemente de morfologie a limbii române 


5.1. Morfologia — definire, concepte operaționale 

Morfologia este ştiinţa care studiază, aşa cum arată şi etimologia termenului (morpho 
„formă”, logos „ştiințtă”), forma cuvintelor şi modificările lor formale în cursul flexiunii®. La 
nivelul sistemului limbii, în plan paradigmatic, unui cuvânt îi corespund o serie de forme 
corelate categoriilor gramaticale (acolo unde este cazul), iar în actualizarea elementelor 
sistemului, în vorbire, în plan sintagmatic, se combină una dintre aceste forme cu o alta din 
paradigma altui cuvânt ş.a.m.d. până la construirea mesajului conform intenției comunicative 
a locutorului: 

= paradigma substantivului copil: copil, copii, unui copil, unor copii, copilul, copiii etc. 

= paradigma verbului a zâmbi: a zâmbi, zâmbesc, zâmbeşti, zâmbeşte, Zâmbim, Zâmbiţi, 
zâmbesc, zZâmbeam, zâmbeai, zâmbea, ..., zâmbind, zâmbit, de/din zâmbit etc. 

= paradigma prepoziţiei cu: cu 

= paradigma substantivului ghiduşie: ghiduşie, ghiduşii etc. 

= în plan sintagmatic, mesajul construit: Copilul zâmbea cu ghiduşie. 

Prin raportare la exemplele prezentate supra, pot fi realizate o serie de nuanţări ale 
definiției morfologiei, cu delimitarea inclusiv a conceptelor operaționale vizate în această 
unitate a cursului”: 

(a) cuvântul poate fi privit din perspectivă semantică (a sensului pe care-l transmite — vezi 
unitatea 4), morfologică (a modificării sau nu în plan formal), respectiv sintactică (a 
rolului îndeplinit în cadrul mesajului în care este actualizat: funcție sintactică, funcție de 
marcă, funcție stilistică etc.); de aici diferențierea, în sistemul limbii române, a anumitor 
clase semantico-gramaticale/părţi de vorbire — clase de cuvinte caracterizate printr-un 
anumit sens, prin anumite variaţii formale (inclusiv Ø, în cazul în care pentru unitățile 
respective nu există categorii gramaticale) şi prin funcții (sintactice sau de alt tip) 
specifice; de exemplu, clasa semantico-gramaticală a substantivelor (copil) conţine 


© Cf. Dimitriu 1999: 4; Irimia 2008: 21 etc. 

7 Precizăm că prezentarea de faţă nu va avea în vedere (decât ca semnalare, în anumite cazuri) elementele 
controversate din literatura de specialitate; delimitările teoretice ilustrate aici se constituie în instrumente 
care să permită cursanților raportarea lor critică la opiniile existente în diferite lucrări mai vechi şi mai 
noi, prin prisma coordonatelor realităţii comunicative contemporane. 

cuvinte nume, cu forme flexionare subsumate categoriilor gramaticale de gen, număr şi 
caz şi cu funcția sintactică specifică de subiect; 

(b) flexiunea cuvintelor presupune raportarea la anumite categorii gramaticale; acestea 
reprezintă concretizarea — în plan lingvistic — a raporturilor”! pe care omul le stabileşte 
între noțiuni/caracteristici ale acestora; fiecare categorie gramaticală implică, aşadar, la 
nivelul formei, anumite mărci/flective (sufixe, desinenţe, articole de diferite tipuri, 
prepoziţii, conjuncţia să, verbe auxiliare, adverbe, marca Ø, contextul, topica) şi, la 
nivelul conţinutului, un anumit raport: 


genul — raportarea la genul natural şi, ulterior, analogia cu acesta: băiat (masculin) — 
fată (feminin) — lucru (neutru); 

numărul — opoziția unicitate — multitudine: copil (singular) — copii (plural), el ei; 
cazul — raportul subiect — obiect, determinat — determinant: copilul (nominativ) 
zâmbeşte — (văd) copilul (acuzativ) — (părinte) al copilului (genitiv) — (dau) copilului 
(dativ) — copile! (vocativ); 

persoana — raportarea la rolurile din comunicare: eu (persoana care vorbeşte), 
persoana Í — tu (persoana cu care se vorbeşte), persoana a doua — el/ea (persoana 
despre care se vorbeşte), persoana a treia; 

gradele de comparaţie — diferenţa dintre gradul în care apare o însușire la diferite 
obiecte sau la acelaşi obiect în contexte diferite sau însuşiri diferite la acelaşi obiect 
sau la obiecte diferite: frumos (gradul pozitiv) — mai frumos (comparativ de 
superioritate) — mai puţin frumos (comparativ de inferioritate) — la fel de frumos 
(comparativ de egalitate) — cel mai frumos (superlativ relativ de superioritate) — cel 
mai puţin frumos (superlativ relativ de inferioritate) — foarte frumos (superlativ 
absolut); 

diateza — raportul subiect — acţiune — obiect: spală (Mama spală covorul. — subiectul 
face o acţiune care se răsfrânge asupra obiectului), diateza activă — se spală (Mama 
se spală. — subiectul face o acţiune care se răsfrânge tot asupra sa; identitate subiect — 
obiect), diateza reflexivă — este spălat (Covorul este spălat de către mama. — obiectul 
a devenit subiect gramatical; asupra subiectului gramatical, covorul, se răsfrânge 
acțiunea realizată de către subiectul logic, aici complement de agent, mama), diateza 
pasivă”; 

modul — modalitatea de raportare a vorbitorului la acțiune: zâmbea (acţiune percepută 
ca sigură, reală), modul indicativ — să zâmbească (acţiune posibilă, realizabilă), modul 
conjunctiv — ar zâmbi (acţiune dorită sau condiţionată de realizarea altei acţiuni), 
modul condițional-optativ — zâmbeşte! (acţiune impusă, îndemn etc.), modul imperativ 
— a zâmbi (numele acţiunii), modul infinitiv — zâmbind (acţiune în derulare), modul 
gerunziu — zâmbit (acţiune suferită de un obiect), modul participiu — de zâmbit 
(acţiune privită ca scop), modul supin; 

timpul — raportul dintre momentul acțiunii şi momentul vorbirii: zâmbeşte (momentul 
acțiunii coincide cu momentul vorbirii), timpul prezent — zâmbea (momentul acțiunii 
este înainte de momentul vorbirii — acțiune desfăşurată în trecut, neterminată în 
momentul vorbirii), timpul trecut-imperfect — va zâmbi (momentul acţiunii va urma 
momentului vorbirii), timpul viitor etc.; 


categoriile gramaticale din limba română se încadrează în două subclase: 


categorii gramaticale comune (mai multor clase semantico-gramaticale): genul, 
numărul, cazul, persoana, gradele de comparaţie; 


7! Gramatica 2005, Dimitriu 1999, Irimia 2008 etc. 
? Nu avem aici în vedere controversele existente în literatura de specialitate în ceea ce priveşte categoria 
gramaticală a diatezei. 

= categorii gramaticale specifice (unei anumite clase semantico-gramaticale — aici, 
verbul): diateza, modul, timpul; 

(c) unele cuvinte (aici, cu) au un singur element în paradigmă, deci nu-şi modifică forma, nu 
au flexiune; aşadar modificările formale ale cuvintelor în cursul flexiunii pot avea şi 
realizare Ø; de aici distincția dintre: 

m clasele flexibile: care-şi modifică forma în cursul flexiunii, în funcție de 
categoriile gramaticale — substantivul (copil), articolul (a/) adjectivul (frumos), 
pronumele (toți), numeralul (amândoi), verbul (a zâmbi), adăugăm aici adverbele 
care au categoria gramaticală a gradelor de comparație (repede); 

= clasele neflexibile: care nu se caracterizează prin raportarea la categorii 
gramaticale, aşadar nu-şi modifică forma atunci când sunt actualizate în vorbire: 
prepoziția (cu); conjuncția (şi), adverbul (aici), interjecția (hei); 

(d) forma cuvântului este concretizată, aici, în aşa-numita structură morfologică sau 
morfematică a cuvântului, alcătuită dintr-un radical (purtător al sensului lexical) şi, 
acolo unde este cazul, dintr-o serie de flective propriu-zise (desinențe pentru categoriile 
gramaticale de gen, număr, caz, persoană; sufixe modale, temporale, flexionare; articole 
hotărâte enclitice) sau cuvinte-flectiv (articole — articolul hotărât proclitic, articole 
nehotărâte, posesive-genitivale şi demonstrative-adjectivale; verbe auxiliare; prepoziții; 
conjuncția să; anumite adverbe ca mărci ale categoriei gramaticale a gradelor de 
comparație), de exemplu, structura morfematică a cuvântului mai frumoasă cuprinde: 
radicalul (cu alternanță vocalică vs. cuvântul de bază frumos) -frumoas- + desinenţa 
pentru nominativ-acuzativ, feminin, singular -ă + adverbul mai pentru gradul comparativ 
de superioritate; în mod similar, cuvântul zâmbisem are următoarea structură morfematică: 
radicalul zâmb- + sufixul pentru perfect simplu -i- + sufixul pentru mai mult ca perfect 
-se- + desinenţa pentru persoana I, singular -m. 


Teme curente: 

= Ilustrați, în exemple din limba română actuală, valorificarea ca flective a 
următoarelor elemente: sufixe, desinenţe, articole de diferite tipuri, prepoziţii, conjuncția Să, 
verbe auxiliare, adverbe, marca Ø, contextul, topica. 

= Transcrieţi, din DOOM 2, patru cuvinte în a căror flexiune au apărut modificări faţă 
de DOOM 1. 

= Precizaţi elementele din structura morfematică a cuvintelor din enunţul: Visul 
părinţilor săi era să-i admire tablourile din expoziția personală. 


5.2. Clasele semantico-gramaticale — definire, tipologii, categorii gramaticale, 
funcţii sintactice 

Clasele semantico-gramaticale/părțile de vorbire din limba română vor fi avute în 
vedere, în această unitate a cursului, într-o prezentare sintetică”, structurată pe patru 
coordonate: (a) definire, (b) tipologie, (c) categorii gramaticale şi flexiunea/conjugarea 
asociată acestora, respectiv (d) funcţii sintactice sau de alt tip (vezi supra) — ca prefigurare şi 
a nivelului sintactic şi a celui stilistic al limbii. 

5.2.1. Substantivul 

(a) Substantivul se constituie într-o clasă semantico-gramaticală ce cuprinde cuvinte 
noționale care denumesc ființe, lucruri, fenomene ale naturii/care exprimă nume/nume ale 
numelor elementelor de diferite tipuri, având categoriile gramaticale de gen, număr şi caz şi 
funcția sintactică specifică de subiect. 


7? Prin raportare la literatura de specialitate: Gramatica 2005; Gramatica 1966; Dimitriu 1999; Irimia 2008; 
Coteanu 1995; Iordan, Robu 1978; Popescu 2007; Iliescu 2003, Avram 1997 etc. 

(b) Tipologia substantivelor din limba română se realizează în funcție de diferite 
criterii: 
= după capacitatea substantivelor de a individualiza (într-o măsură mai mică sau mai mare) 
elementele denumite: 

Y substantive comune — denumesc un element oarecare dintr-o clasă de elemente: 
copil, codru, bunătate etc. (trimit către nume ale entităţilor — Dimitriu 1999: 68-70); 

Y substantive proprii — individualizează un anumit element dintr-o clasă de elemente: 
Alexandru, laşi, Marea Neagră etc. (trimit către nume ale numelor entităţilor); 

= după structură: 

Y substantive sintetice, simple sau compuse: floare, Ana, floarea-soarelui, Ana-Maria; 

Y substantive perifrastice (locuţiuni substantivale) — grupuri unitare de cuvinte care 
transmit o anumită informație semantică şi se comportă gramatical ca substantive: luare 
aminte, părere de rău etc.; 

= după provenienţă: 

Y substantive moştenite din latină sau împrumutate din alte limbi: casă, tată, pâine, 
computer, teoremă etc.; 

Y substantive formate pe teritoriul limbii române, prin derivare (bunătate), 
compunere (Mihai Viteazul) sau conversiune (un tânăr) etc.; 

= după raportul dintre conţinut (capacitatea de a trimite către un element privit izolat sau 
către o mulțime de elemente) şi formă: 

Y substantive propriu-zise, cu forme distincte pentru singular şi plural: masă — mese, 
copil — copii etc.; 

Y substantive defective de singular/pluralia tantum — substantive care au formă doar 
pentru plural: icre, pantaloni, zori, ghilimele, Carpaţi etc.; 

Y substantive defective de plural/singularia tantum — substantive care au formă doar 
pentru singular: aramă, şah, foame, aur, rouă, Rarău etc.; 

= după raportul dintre conținut (gen masculin/feminin) şi formă: 

Y substantive mobile — substantive care au forme distincte pentru genurile masculin şi 
feminin: elev — elevă (desinenţe diferite), gâscă — gâscan, rață — răţoi (sufixe moționale), 
mamă — tată (radicali diferiți) etc.; 

Y substantive epicene — substantive în cazul cărora distincţia masculin — feminin nu 
este concretizată în planul formei: crocodil, lebădă, uliu, ciocănitoare etc.; 

= după segmentul final al cuvântului: 

Y substantive de declinarea I — substantive feminine terminate în -a (cazma), -ă (mamă 
+ substantive masculine şi neutre terminate în -ă: tată, popă), -ea (măsea), -i (zi); 

Y substantive de declinarea a Il-a — substantive masculine şi neutre terminate în 
consoană palatală sau nepalatală (unchi, unghi, rob, cosmos), în -i vocalic sau 
semivocalic (taxi, război), în -u vocalic/semivocalic (codru, ecou) sau în -o (radio); 

Y substantive de declinarea a II-a — substantive feminine, masculine şi neutre 
terminate în —e (floare, perete, nume); 

(c) Categoriile gramaticale ale substantivului sunt: 

m genul — identificabil prin raportare la opoziția masculin — feminin — neutru: 
băiat — fată — lucru; 


7 În lucrările de specialitate sunt prezentate şi alte tipologii ale substantivelor din limba română — de exemplu, 
după realitatea denumită — substantive concrete (masă, carte) şi substantive abstracte (fericire, ideal), după 
capacitatea de a trimite către o colectivitate/mulțime de elemente, se operează distincţia între majoritatea 
substantivelor şi aşa-numitele substantive colective, formate, în principiu, cu ajutorul sufixelor colective: 
Stufăriş, muncitorime, aluniş, brădet, apărie, apăraie, porumbişte etc. 

m numărul — care trimite, din punctul de vedere al conținutului, către un element 
privit izolat sau ca o colectivitate: copil — copii; 
. cazul — care reflectă raportul dintre un element şi o acțiune, dintre determinat 
şi determinant etc. — prin variațiile: 
nominativ: Cartea i-a fost utilă. 
acuzativ: Dragostea lui de carte o uimea. 
genitiv: Coperta cărții era inedită. 
dativ: În urma corecturii, a dat cărţii o nouă formă. 
vocativ: Carte frumoasă, cinste cui te-a scris! 
(d) Principalele funcţii sintactice ale substantivului sunt, în limba română: 
subiect — substantiv în cazul nominativ: Elevul scrie. 
— substantiv în cazul acuzativ: Au plecat dintre oameni. 
— substantiv în cazul genitiv: Ai casei au plecat. 
nume predicativ — substantiv în cazul nominativ: El este elev. 
— substantiv în cazul acuzativ: Cartea este de poveşti. 
— substantiv în cazul genitiv: Caietul este al elevului. 
atribut substantival — genitival: Cartea copilului este nouă. 
— prepoziţional: Cartea de poveşti este nouă. 
— în cazul dativ: „Preot deşteptării...” 
apoziție (atribut apozițional) 
— substantiv în cazul nominativ: El, Mihai, este colegul tău. 
— substantiv în cazul acuzativ: Pe el, adică pe Mihai, îl vezi zilnic. 
— substantiv în cazul genitiv: Caietul este al lui, adică al lui Mihai. 
— substantiv în cazul dativ: Lui, elevului, i se pune notă. 
— substantiv în cazul vocativ: Tu, Mihai, vino aici! 
complement direct (în cazul acuzativ, cu sau fără prepoziţie): L-a văzut pe fratele său. Citeşte 
o carte. 
complement indirect 
— substantiv în cazul acuzativ: Se gândeşte la viitor. 
— substantiv în cazul genitiv: Ei luptă contra nedreptății. 
— substantiv în cazul dativ: I-a dat mamei vestea cea bună. 
complement circumstanţial de loc 
— substantiv în cazul acuzativ: S-a dus la şcoală. 
— substantiv în cazul genitiv: Deasupra casei străluceşte soarele. 
— substantiv în cazul dativ: Stai locului! 
complement circumstanţial de timp 
— substantiv în cazul acuzativ: A fost în vacanţă la munte. 
— substantiv în cazul genitiv: A ajuns înaintea colegului său. 
complement circumstanţial de mod 
— substantiv în cazul acuzativ: Merge ca trenul. 
— substantiv în cazul genitiv: A acționat împotriva voinţei sale. 
— substantiv în cazul dativ: S-a îmbrăcat aidoma surorii sale. 
complement circumstanţial de cauză 
— substantiv în cazul acuzativ: A fugit de frică. 
— substantiv în cazul genitiv: A greşit din cauza neatenției. 
— substantiv în cazul dativ: A reuşit mulțumită ajutorului primit.” 
complement circumstanţial de scop 
— substantiv în cazul acuzativ: Munceşte mult pentru examen. 


75 Precizăm că în astfel de contexte este identificat, în unele lucrări de specialitate, complementul circumstanţial 
instrumental (nu circumstanţialul de cauză). 

— substantiv în cazul genitiv: Munceşte mult în vederea promovării. 
complement circumstanţial concesiv 

— substantiv în cazul acuzativ: Cu toată averea, tot nu e mulțumit. 

— substantiv în cazul genitiv: Ei tot au plecat la munte, în ciuda ploii. 

— substantiv în cazul dativ: Contrar aşteptărilor, el tot nu a ajuns la timp. 
complement circumstanţial condiţional: În locul colegei, el te-ar fi anunţat la timp. 
complement circumstanţial consecutiv: A luat primul examenul, spre bucuria tuturor. 
complement de agent: Poezia a fost scrisă de colegul său. 

5.2.2. Articolul 

(a) Articolul se constituie într-o clasă de cuvinte nenoţionale şi segmente de cuvânt 
care însoțesc un substantiv şi arată în ce măsură este individualizat elementul denumit prin 
acesta, cuvinte având doar formal categoriile gramaticale de gen, număr şi caz şi îndeplinind 
funcție de marcă a acestor categorii gramaticale pentru părțile de vorbire însoțite. 

(b) În limba română sunt diferenţiate următoarele tipuri de articole: 

> cumulând caracteristici aparținând planului conținutului şi planului formei: 

e după gradul de individualizare a entității pe care o însoţeşte se operează distincția 
între: 
= articolul hotărât — individualizează în mare măsură o anumită entitate: băiatul, 

fata, băiatului, fetei, băieţii, fetele, băieţilor, fetelor, lui Alexandru etc.; 
= articolul nehotărât — individualizează într-o măsură mai mică o anumită entitate: 
un băiat, o fată, unui băiat, unei fete, nişte băieți/fete, unor băieţi/fete etc.; 

e prin prisma cazului (genitiv) şi a elementului însoţit (posesor), se distinge articolul 
posesiv-genitival: al, a, ai, ale copiilor; 

e prin prisma provenienței (din adjective pronominale demonstrative de depărtare) şi a 
elementului însoțit (adjectiv precedat de substantiv), se distinge articolul 
demonstrativ-adjectival: băiatul cel frumos, fata cea frumoasă, băieții cei frumoşi, 
fetele cele frumoase etc. 

> în funcţie de locul pe care-l ocupă articolul prin raportare la elementul însoțit, se 

operează distincția între: 

= articole enclitice (aflate după radicalul substantivului însoțit, aglutinate în raport cu 
acesta) — articolul hotărât enclitic: copilul, fata, copiii, fetele etc.; 

= articole proclitice (care preced substantivul însoțit sau se plasează între substantiv şi 
adjectiv, neaglutinate în raport cu acestea) — articolul hotărât proclitic: lui Mihai, lui 
Carmen etc., articolele nehotărâte: un copil, nişte fetițe, unei doamne, articolele 
posesive-genitivale: al verii, ai copiilor, articolele demonstrative-adjectivale: copiii 
cei cuminţi, băiatul cel isteţ etc. 

Note: 

Toate tipurile de articole au capacitatea de a substantiviza alte părți de vorbire: binele, 
un bine, al albului, cea albă etc. 

Unele articole au rol de element formativ/lexical: 

= articolul hotărât enclitic este folosit, în limba română, ca element lexical în structura 
unor numerale (primul, prima etc.) şi pronume (unul, altul, una, alta etc.), în ultimul 
caz marcând distincţia dintre pronume şi adjective pronominale (altul vs. alt copil); 

= articolul posesiv-genitival intră în componența pronumelor şi a adjectivelor 
pronominale posesive (ai mei, ai săi copii) şi este element formativ în cazul 
numeralelor ordinale (al doilea, a doua); 

= articolul demonstrativ-adjectival are valoare de element formativ în cazul numeralelor 
ordinale: cel de-al doilea, cea de-a doua. 

(c) Categoriile gramaticale ale articolului aparțin acestei clase doar formal, fiind, în 
fapt, cele care caracterizează clasa semantico-gramaticală a substantivelor, pe care articolele 
le însoțesc: genul (un/o, -l/-a, al/a, cel/cea etc.), numărul (un/nişte, -l/-i, alai, cel/cei etc.) şi 
cazul (un/unui, -l/-lui, ai/alor, cel/celui etc.). Prin raportare la aceste categorii gramaticale 
sunt reperabile în limba română următoarele forme ale articolelor: 

Articolul hotărât 


Masculin Feminin 
Sg. Pl. Sg. PI, 
N. Ac. -l, -le -i -a -le 
G.D -lui, -ii, -ei -lor -i -lor 
V. -e, -le -lor -0 -lor 
Articolul nehotărât 
Masculin Feminin 
Sg. Pl. Sg. Pl. 
N. Ac. un nişte o nişte 
G.D unui unor unei unor 
V. un nişte o nişte 
Articolul demonstrativ-adjectival 
Masculin Feminin 
Sg. PI; Sg. Pl. 
N. Ac. cel cei cea cele 
G.D. celui celor celei celor 
V. cel cei cea cele 


Articolul posesiv genitival: marcă pentru genitiv — al, a, ai, ale; G.D. pl. alor. 

Dincolo de enumerarea acestor elemente, maniera cea mai simplă de reflectare a 
formelor pe care le iau diferitele tipuri de articole prin prisma categoriilor gramaticale este 
declinarea substantivelor (de exemplu, un substantiv articulat cu articol nehotărât: o fată, unei 
fete, nişte fete, unor fete). 

(d) Articolul nu îndeplineşte funcţii sintactice, având doar valoare „auxiliară”, 
„instrumentală”, rol de marcă (deseori, redundantă — alături de desinenţe, prepoziţii etc.) a 
diferitelor categorii gramaticale ale substantivelor/elementelor pe care le însoţeşte: 

= articolele hotărâte şi cele nehotărâte marchează genul, numărul şi cazul substantivelor 
pe care le însoțesc: fem. D. pl. (frumusețea) verilor, unor veri; 

= articolul posesiv-genitival marchează cazul genitiv şi poate preceda: un substantiv în 
cazul genitiv: ai casei (unii cercetători consideră că ai este un pronume 
semiindependent, nu un articol); un pronume în cazul genitiv: ai lui, un numeral cu 
valoare substantivală în cazul genitiv: ai celor doi, ai amândurora etc.; 

= articolul demonstrativ-adjectival ajută la formarea gradelor de comparaţie, marcând 
diferența dintre gradul comparativ de superioritate/inferioritate şi gradul superlativ 
relativ de superioritate/inferioritate: mai frumos vs. cel mai frumos; mai puţin util vs. 
cel mai puțin util. 

5.2.3. Adjectivul 

(a) Adjectivul se constituie într-o clasă de cuvinte noționale care care exprimă însuşiri 
ale unor elemente (fiinţe, lucruri, fenomene ale naturii), cuvinte având categoriile gramaticale 
de gen, număr şi caz preluate de la substantivul determinat şi categoria gramaticală a gradelor 
de comparație şi îndeplinind funcţia sintactică specifică de atribut adjectival. 

(b) Tipologia adjectivelor din limba română se conturează, în principiu, astfel: 

> după structură: 
= adjective sintetice: simple (frumos, bun etc.) şi compuse (gri-bleu, alb-gălbui etc.); 
= adjective perifrastice (locuţiuni adjectivale): cu scaun la cap, cu capul în nori etc. 


43 


> în funcţie de capacitatea unui adjectiv de a primi mărci pentru diferite categorii 
gramaticale: 
= adjective invariabile (cu o singură formă pentru toate categoriile gramaticale): 
cumsecade, gri etc.; 
= adjective variabile cu o terminaţie la nominativ singular (având aceeaşi formă 
pentru genul masculin şi pentru genul feminin: mare) sau cu două terminaţii la 
nominativ singular (mic — mică); 
> în funcţie de numărul formelor flexionare: 
= adjective cu o formă flexionară: bej; 
= adjective cu două forme flexionare: mare — mari; 
= adjective cu trei forme flexionare: mic — mică — mici; 
= adjective cu patru forme flexionare: frumos — frumoasă — frumoşi — frumoase; 
> după proveniență: 
= adjective propriu-zise: 
- moştenite din limba latină sau împrumutate din alte limbi: frumos, mare, util etc.; 
- formate pe teritoriul limbii române, prin derivare, compunere sau conversiune: 
inutil, folositor, alb-negru, cumsecade, (haine) gata etc.; 
= adjective pronominale (încadrabile mai sus, în clasa celor formate prin conversiune, 
prezentate distinct din rațiuni de ordin didactic): 
- adjectiv pronominal demonstrativ: acest copil; 
- adjectiv pronominal posesiv: copilul său; 
- adjectiv pronominal nehotărât: alt copil; 
- adjectiv pronominal negativ: nici un copil; 
- adjectiv pronominal de întărire: el/copilul însuşi; 
- adjectiv pronominal relativ: ştie care copil...; 
- adjectiv pronominal interogativ: care copil?; 
= numerale cu valoare adjectivală: 
- numeral cardinal cu valoare adjectivală: doi copii; 
- numeral ordinal cu valoare adjectivală: al doilea copil; 
- numeral colectiv cu valoare adjectivală: tustrei copiii; 
- numeral multiplicativ cu valoare adjectivală: efort înzecit; 
- numeral distributiv cu valoare adjectivală: câte trei copii. 
(c) Categoriile gramaticale ale adjectivului sunt genul, numărul şi cazul (preluate 
de la substantivul determinat), precum şi categoria gramaticală a gradelor de comparaţie. 
Genul, numărul şi cazul sunt marcate, la nivel formal, prin desinenţe, prin alternanţe 
vocalice/consonantice şi/sau prin cuvinte-flectiv: util — utilă, frumos — frumoasă — frumoşi — 
frumoase, fata cea frumoasă etc. 
Categoria gramaticală a gradelor de comparaţie implică următoarele distincții: 
gradul pozitiv: frumos; 
gradul comparativ  - de superioritate: mai frumos; 
- de egalitate: /a fel de frumos, tot atât de frumos; 
- de inferioritate: mai puțin frumos; 
gradul superlativ relativ - de superioritate: cel mai frumos; 
- de inferioritate: cel mai puțin frumos; 
gradul superlativ absolut: foarte frumos, care poate fi realizat şi prin diferite mijloace 
expresive, dintre care cele mai frecvente în limba română actuală sunt: 
= folosirea unor adverbe de tipul: grozav/extraordinar/nemaipomenit de frumos; 
= folosirea unor substantive (sintetice sau perifrastice): frumoasă foc, frumos de mama 
focului etc.; 

= folosirea unor substantive în cadrul unor comparații: frumos ca soarele; 
= repetarea adjectivului: frumos-frumos; 
= lungirea unui sunet (consoană sau vocală) din componenţa adjectivului: frumooos; 
= folosirea unui enunţ exclamativ: ce frumos!; 
=  prefixarea neologică: super-/hiper-/ultra-/mega-/.../frumos; 
= asocierea cu diminutive: frumos-frumuşel etc. 
Notă: unele adjective nu au categoria gramaticală a gradelor de comparație, deoarece fie 
conțin deja în radical ideea de comparativ (anterior, ulterior, superior, inferior etc.) sau de 
superlativ (suprem, extrem, minim, maxim, optim), fie exprimă însuşiri care nu pot fi 
comparate: perfect, etern, unic, triunghiular, românesc, colosal etc. 
(d) Functiile sintactice pe care le îndeplineşte, cel mai frecvent, adjectivul în limba 
română sunt: 
atribut adjectival: Era un copil cuminte. 
nume predicativ: Copilul este cuminte. 
complement circumstanțial de mod: Fetița alerga voioasă. 
complement circumstanțial de timp: De mică şi-a dorit acest lucru. 
complement circumstanțial de cauză: Neatentă, fetița a greşit la exercițiu. 
complement circumstanţial concesiv: Neatentă, şi tot a înţeles explicaţiile. 
5.2.4. Numeralul 
(a) Numeralul se constituie într-o clasă de cuvinte noționale şi de cuvinte-substitut 
care exprimă numărul, ordinea obiectelor prin numărare, o parte/fracțiune dintr-un întreg, 
proporția în care se măreşte o acțiune, însuşire etc., cuvinte având diferite valori morfologice 
(valoare substantivală, valoare adjectivală şi/sau valoare adverbială) şi îndeplinind funcții 
sintactice specifice acestor valori (subiect, atribut adjectival, complement circumstanțial). 
(b) Tipologia numeralelor — criterii şi clase identificate în limba română: 
> în funcție de valoarea semantică: 
=  numerale cardinale (indicând numărul elementelor): doi, treisprezece, treizeci şi opt, 
sută, mie, milion etc.; 
= numerale ordinale (exprimând ordinea elementelor, respectiv locul ocupat de un 
element într-o înşiruire): primul, a treia, al zecelea etc. 
= numerale colective (trimițând către o mulțime de elemente): amândoi/ambii, tustrei, 
câteşipatru etc. 
= numerale fracţionare (indicând o parte/fracţiune dintr-un întreg): doime, sfert, 
cincime, zecime, miime etc.; 
= numerale multiplicative (precizând măsura în care se modifică o acțiune/însuşire): 
dublu/îndoit, triplu/întreit, însutit etc.; 
= numerale distributive (exprimând ideea de împărțire/distribuire a elementelor unei 
mulțimi în părți egale numeric): câte doi, câte cinci, câte zece etc.; 
= numerale adverbiale/iterative (arătând de câte ori se realizează o acţiune/în ce 
măsură se diferențiază o acțiune/însuşire de alte acțiuni/însuşiri): o dată, de trei ori, de 
şapte ori etc. 
> după structură: 
= numerale sintetice: simple (unu, doi, triplu) şi compuse (treisprezece, o sută 
patruzeci, al treilea, câte şapte); 
= numerale perifrastice: prima oară; 
> în funcţie de provenienţă: 
= numerale moştenite sau împrumutate din alte limbi: doi, mie, milion, triplu, 
cvadruplu etc.; 

numerale formate pe teritoriul limbii române prin derivare (însuti?) sau compunere 
(douăzeci, a treia, câte doi); 

după valoarea morfologică: 

numeral cu valoare exclusiv substantivală: numeralul fracționar (doime, treime, 
şaisprezecime); 

numeral cu valoare exclusiv adverbială: numeralul adverbial/iterativ (de trei ori); 
numerale cu valoare substantivală şi adjectivală: numeralul cardinal (doi, doi 
copii), numeralul ordinal (al doilea, al doilea volum), numeralul colectiv (ambii, 
ambii părinţi); 

numerale cu valoare adjectivală şi adverbială: numeralul multiplicativ (volum de 
muncă întreit, câştig întreit); 

numeral cu valoare substantivală, adjectivală şi adverbială: numeralul distributiv 
(câte trei, câte trei prăjituri, merg câte trei). 

(c) Categoriile gramaticale ale numeralelor sunt asociate valorilor morfologice pe 


care acestea le capătă în context (vezi supra): 


numeralul cardinal poate avea valoare substantivală, respectiv adjectivală, preluând 
de la clasele semantico-gramaticale respective categoriile gramaticale de gen (doar 
unele numerale cardinale: unu, una, doi, două şi compusele formate pe baza acestora: 
doisprezece/douăsprezece, douăzeci şi unu, douăzeci şi una etc.) şi caz (nominativ — 
Doi [copii] au plecat. vs. acuzativ — A premiat doi dintre concurenți [copii]. vs. 
genitiv — Cărțile a doi [autori] dintre ei erau interesante. vs. dativ — A dat premii la 
doi [copii] dintre participanți. vs. vocativ — Doi [copii] de acolo, veniți aici’); 
numeralul ordinal poate avea tot valoare substantivală, respectiv adjectivală, având 
categoriile gramaticale de gen (primul, prima, al doilea/a doua, cel de-al cincilea/cea 
de-a cincea €etc.), număr (primul/prima vs. primii/primele, cel dintâi/ cea dintâi vs. 
cei dintâi/cele dintâi) şi caz (nominativ — Al treilea [invitat] a venit mai târziu. vs. 
acuzativ — Se gândea la al doilea [copil] dintre ei. vs. genitiv — Opinia celui de-al 
treilea [orator] era pertinentă. vs. dativ — Primului [câştigător] i s-au dat toate 
onorurile. vs. vocativ — Al doilea [copil] din rând, vino aici!); 

numeralul colectiv, având valoare substantivală sau adjectivală, variază după 
categoriile gramaticale de gen (amândoi/ambii vs. amândouă/ambele) şi caz 
(nominativ — Amândoi [participanții] au câştigat vs. acuzativ — Au discutat despre 
ambele [variante]. vs. genitiv — Prietenii ambilor [copii] erau simpatici. vs. dativ — 
Le-a spus ambelor [colege] despre concurs. vs. vocativ — Amândoi [copiii], veniţi 
aici!); 

numeralul fracţionar are valoare substantivală şi, implicit, categoriile gramaticale de 
gen (treime, sutime, miime vs. sfert) şi caz (nominativ — O treime dintre ei participă 
la concurs. vs. acuzativ — Se gândea la o cincime dintre colegi. vs. genitiv — Părerile 
a o pătrime dintre ei coincideau. vs. dativ — Unui sfert dintre participanţi li s-au dat 
premii. vs. vocativ — O treime dintre voi, veniţi aici’); 

numeralul multiplicativ cu valoare adjectivală (versus cel cu valoare adverbială, 
invariabil: Munceşte întreit.) preia, de la substantivul determinat, categoriile 
gramaticale ale acestuia (gen, număr, caz): efort întreit, eforturi întreite etc.; 
numeralul distributiv cu valoare substantivală, respectiv adjectivală (versus cel cu 
valoare adverbială, invariabil: Mergeau câte trei în rând.) are categoriile gramaticale 
caracteristice claselor semantico-gramaticale corespondente (substantiv, adjectiv): 
gen (câte doi, câte două etc.), caz (nominativ — Câte trei [copiii] au plecat. vs. 
acuzativ — Au cumpărat câte trei [cărți]. vs. genitiv — Compunerea a câte trei [elevi] 

din fiecare clasă intra în concurs. vs. dativ — Premii s-au dat la câte trei [copii] din 
fiecare echipă. vs. vocativ — Câte trei [copii] din fiecare echipă, veniți aici!); 
numeralul adverbial/iterativ, având doar valoare adverbială (Se gândește de trei 
ori înainte de a acționa.), este invariabil ca formă (nefiind asociat unor categorii 
gramaticale). 

(d) Funcţiile sintactice pe care le îndeplinesc, cel mai frecvent, numeralele sunt — în 


funcţie şi de valorile lor morfologice — următoarele: 
subiect: 
— numeral în cazul nominativ: Doiprimii/amândoi/câte trei/două treimi au plecat. 
— numeral în cazul genitiv: Ai amândurora au avut de câştigat. 
nume predicativ 
— numeral în cazul nominativ: Premiantul este al doilea dintre participanți. 
— numeral în cazul acuzativ: Cartea este pentru doi dintre copii. 
— numeral în cazul genitiv: Cartea este a amândurora. 
atribut substantival 
— numeral genitival: Caietele amândurora sunt noi. 
— numeral prepozițional: Florile de la doi dintre colegi sunt frumoase. 
apoziție (atribut apozițional) 
— numeral în cazul nominativ: El, al doilea din rând, va fi colegul tău. 
— numeral în cazul acuzativ: Pe el, adică pe primul, îl vei avea coleg de bancă. 
— numeral în cazul genitiv: Premiul este al lui, adică al primului dintre concurenți. 
— numeral în cazul dativ: Lui, primului dintre concurenți, i se acordă medalia de aur. 
— numeral în cazul vocativ: Tu, al doilea din rând, vino aici! 


atribut adjectival: Au cumpărat două/câte două/amândouă cărți(le), deşi au făcut un efort 


financiar dublu. 
atribut adverbial: Citirea de două ori a enunţului s-a dovedit a fi utilă. 


complement direct (în cazul acuzativ, cu sau fără prepoziţie): L-a văzut pe al doilea. Citeşte 


nu o carte, ci două; pe ambele le consideră interesante. 
complement indirect 

— numeral în cazul acuzativ: Se gândea la doi dintre prietenii săi. 

— numeral în cazul genitiv: El luptă contra amândurora. 

— numeral în cazul dativ: I-a spus primului vestea așteptată. 
complement circumstanţial de loc 

— numeral în cazul acuzativ: S-a dus la tustrei. 

— numeral în cazul genitiv: S-a aşezat în fața amândurora. 
complement circumstanţial de timp 

— numeral în cazul acuzativ: A sosit cu o oră după trei dintre invitați. 

— numeral în cazul genitiv: A ajuns cu o oră înaintea primului dintre cei premiaţi. 
complement circumstanţial de mod: Munceşte dublu. Mergeau câte doi. 

— numeral în cazul acuzativ: S-a comportat ca cel de-al doilea dintre concurenți. 

— numeral în cazul genitiv: A votat împotriva celor doi. 

— numeral în cazul dativ: S-a îmbrăcat aidoma celui de-al doilea dintre concurenți. 
complement circumstanţial de cauză 

— numeral în cazul acuzativ: Pentru doi, au fost pedepsiţi toți. 

— numeral în cazul genitiv: A fost sancționat din pricina amândurora. 

— numeral în cazul dativ: A câştigat mulțumită amândurora. 
complement circumstanţial de scop 

— în cazul acuzativ: Are două examene importante şi munceşte mult pentru ambele. 

— în cazul genitiv: Are două examene importante şi învață mult în vederea ambelor. 
complement circumstanţial condiţional: În locul celor trei, el te-ar fi ajutat. 

complement de agent: Competiţia a fost câştigată de doi dintre colegii săi. 
5.2.5. Pronumele şi adjectivele pronominale 
(a) Pronumele se constituie într-o clasă semantico-gramaticală ce cuprinde cuvinte- 
substitute ale unor elemente nominale şi cuvinte cu funcție de marcă, având (variabil) 
categoriile gramaticale de persoană, gen, număr şi caz şi — primele — funcția sintactică 
specifică de subiect. 
(b) Tipologia pronumelor din limba română poate fi realizată prin raportare la 
diferite criterii, distingându-se astfel: 
> în funcție de raportarea sau nu la categoria persoanei: 
= pronumele personale: pronumele personal propriu-zis (eu, noi), pronumele personal 
de politețe (dumneata, Înălțimea Sa); pronumele reflexiv (se, îşi); pronumele de 
întărire (însuți, însămi); pronumele posesiv (ai noştri, al său)”; 
= pronumele nepersonale: pronumele demonstrativ (aceasta, ceilalți), pronumele 
nehotărât (toți, cineva); pronumele negativ (nimeni, nici una)”; pronumele interogativ 
(care? cine?); pronumele relativ (ce, ceea ce); 
după structură: 
= pronume sintetice — simple (eu, noi, altul, ce) şi compuse (dumneavoastră, ceea 
ce, nici unul); 
= pronume perifrastice: cine ştie cine, cine ştie ce; 
> din perspectiva posibilității de transformare, prin conversiune, în adjectivele 
pronominale corespunzătoare: 
= pronume invariabile ca valoare morfologică: pronumele personal propriu-zis (el, 
ea, voi), pronumele personal de politete (dumnealui, Măria ta), pronumele reflexiv 
(se, pe sine, -şi); 
= pronume care pot deveni adjective pronominale: pronume de întărire versus 
adjective pronominale de întărire: însuşi — el însuşi, copilul însuşi, mie (feminin) 
însemi etc., pronume posesive versus adjective pronominale posesive: ai mei — 
părinții mei; pronume demonstrative versus adjective pronominale demonstrative: 
acesta — copilul acesta, acest copil; pronume nehotărâte versus adjective pronominale 
nehotărâte: fiecare — fiecare vis; pronume negative versus adjective pronominale 
negative: nici unul — nici un rezultat, pronume interogative versus adjective 
pronominale interogative: care? — care problemă?;, pronume relative versus adjective 
pronominale relative: ce — ce întâmplare etc. (precizăm că adjectivul pronominal se 
acordă în gen, număr şi caz cu substantivul determinat şi îndeplineşte în propoziție 
funcţia sintactică de atribut adjectival); 
(c) Categoriile gramaticale ale pronumelor sunt: 
= persoana — pentru pronumele personale: persoana întâi (eu, noi, ai mei, ale noastre, 
însumi, însămi, înşine, însene etc.) vs. persoana a doua (tu, voi, dumneata, dumneavoastră, 
Măria ta, însuţi, însăţi, înşivă, însevă, a ta, ai voştri etc.) vs. persoana a treia (el, dânsul, ea, 
dânsa, dumneaei, dumnealui, se, îşi, însuşi, însăşi, înşişi, înseşi, al său, ale sale etc.); 
= genul (masculin/feminin) — pentru pronumele personale (propriu-zise şi de politeţe) 
de persoana a treia (el, dânsul, dumnealui vs. ea, dânsa, dumneaei), pronumele de întărire 
(însumi, însuţi, însuşi, înşine, înşivă, înşişi vs. însămi, însăți, însăşi, însene, însevă, 
înseşi/insele), pronumele posesive (din perspectiva obiectului posedat: al meu, ai tăi vs. a 
mea, ale tale etc.), pentru pronumele nepersonale demonstrative (acesta, acela, acelaşi, 


7% Pronumele posesiv poate fi plasat între clasa pronumelor personale şi cea a pronumelor nepersonale, în 
condiţiile în care acest tip de pronume este raportat la categoria gramaticală a persoanei din perspectiva 
posesorului, nu şi din cea a obiectului posedat. 

7 În unele lucrări de specialitate, pronumele negativ este inclus în clasa pronumelor nehotărâte; pentru o 
prezentare mai nuanțată/detaliată a pronumelor din limba română, vezi Hobjilă 2003: 88-96. 

celălalt vs. aceasta, aceea, aceeaşi, celalaltă etc.), unele pronume nehotărâte (tot, unul, altul 
vs. toată, una, alta etc.), negative (nici unul vs. nici una), relative (cel ce vs. ceea ce); 
= numărul (singular/plural) — eu, dumnealui, însuşi, acesta, tot, nici unul, cât vs. noi, 
dumnealor, înşişi, aceştia, toți, nici unii, câţi etc.; 
= cazul (nominativ/acuzativ/genitiv/dativ/vocativ) — cu precizarea că nu toate tipurile de 
pronume au forme pentru toate cazurile (de exemplu, pronumele reflexive au forme doar 
pentru cazurile acuzativ şi dativ): E/dumnealui/însuşi/al tău/acesta/fiecare a procedat 
astfel. Nimeni nu ştia cine va câştiga. (nominativ), Se gândea la tine/dumneata/ai 
săi/ceilalți/alţii în fiecare clipă. Pe nici unul nu-l interesa cu cine va fi înfruntarea. 
(acuzativ); Părerea ei/dumnealor/alor tăi/acestuia/fiecăruia contează. Al cui copil nu ţine 
cont de părerea nimănui? (genitiv); Le-a spus şi lor/dumnealor/alor noştri/celorlalți/altora, 
ca şi sie însuşi, vestea. Nimănui nu-i pasă cui i se va acorda premiul. (dativ); Tu/dumneata, 
vino aici! (vocativ) etc. 
(d) Pronumele de diferite tipuri pot îndeplini, în limba română, următoarele funcţii 
sintactice: 
subiect — pronume în cazul nominativ: El scrie. 
— pronume în cazul acuzativ: Au plecat dintre aceştia. 
— pronume în cazul genitiv: Ai lui au plecat. Hai fiecare pe la casa cui ne are. 
— pronume în cazul dativ: Dau acest volum cui are nevoie de el. 
nume predicativ — pronume în cazul nominativ: Premiantul este el. 
— pronume în cazul acuzativ: Cartea este pentru tine. 
— pronume în cazul genitiv: Victoria este a tuturor. 
atribut pronominal  — pronume genitival: Părerea lui e importantă. 
— pronume prepoziţional: Cartea de la tine este bună. 
— pronume în cazul dativ posesiv: Ochii-ţi sunt smaralde... 
complement direct (în cazul acuzativ, cu sau fără prepoziţie): L-a văzut pe unul dintre ei.; 
Citeşte ceva. 
complement indirect 
— pronume în cazul acuzativ: Se gândeşte la ceilalți. 
— pronume în cazul genitiv: Ei luptă contra altora. 
— pronume în cazul dativ: I-a spus şi ei/dumneaei vestea. 
complement circumstanţial de loc 
— pronume în cazul acuzativ: S-a dus la tine. 
— pronume în cazul genitiv: Deasupra lui a pus cartea. 
complement circumstanţial de timp 
— pronume în cazul acuzativ: A ajuns la două minute după el. 
— pronume în cazul genitiv: A ajuns înaintea altora cu o oră. 
complement circumstanţial de mod 
— pronume în cazul acuzativ: Se comportă ca tine. 
— pronume în cazul genitiv: A votat împotriva dumnealui. 
— pronume în cazul dativ: S-a îmbrăcat asemenea celorlalți. 
complement circumstanţial de cauză 
— pronume în cazul acuzativ: Pentru el, au pierdut toți. 
— pronume în cazul genitiv: Din cauza lui au pierdut toți. 
— pronume în cazul dativ: A reuşit mulțumită ție. 
complement circumstanţial de scop 
— pronume în cazul acuzativ: Munceşte mult pentru aceasta. 
— pronume în cazul genitiv: Are două examene şi munceşte mult în vederea 
acestora. 
complement circumstanţial concesiv: El tot a plecat, în pofida alor săi. 

complement circumstanţial condiţional: În locul ei, aş fi procedat altfel. 
complement de agent: Consursul a fost câştigat de ai săi. 
funcție sintactică Ø — rol de marcă a diatezei reflexive: Se gândea mereu la el. 
funcție dublă — funcţie sintactică în propoziţie şi funcţie de marcă a raportului de 
subordonare în frază: Vine cine vrea. 

5.2.6. Verbul 

(a) Verbul se constituie într-o clasă de cuvinte noţionale (care exprimă acțiunea, 
starea, existența, posibilitatea, necesitatea etc.) şi de cuvinte nenoţionale, având categoriile 
gramaticale de diateză, mod, timp, persoană şi număr, şi îndeplinind funcția sintactică 
specifică de predicat verbal, respectiv funcția de marcă a unor moduri/timpuri. 

(b) Tipologia verbelor din limba română poate fi realizată în funcție de diferite 
criterii, dintre care vom avea în vedere, în cele ce urmează, doar pe cele care au relevanță 
deosebită în contextul eventualelor valorificări în ciclul primar: 


> după structură. verbe sintetice (a veni, a spera etc.) vs. verbe 
perifrastice/locuțiuni verbale (a o lua la sănătoasa, a o pune de mămăligă etc.); 
> din punctul de vedere al predicativității: verbe predicative (a vorbi, a scrie, a 


merge, a comunica, a sta, a exista etc.) vs. verbe nepredicative, auxiliare” (a fi, a avea, 

a vrea/a voi) şi copulative (a fi, a deveni, a rămâne, a părea, a însemna, a ajunge, a ieşi, 

a se face, a se numi etc.); 

> în funcție de raportarea la persoană: verbe personale (a vrea, a veni, a pleca 

etc.) vs. verbe impersonale/unipersonale prin formă, impersonale prin continut (a 

ploua, a ninge, a trebui, a se cuveni etc.); 

> prin prisma capacității de a se asocia unui complement direct: verbe 

tranzitive (a scrie, a comunica, a citi, a spune etc.) vs. verbe intranzitive (a pleca, a 

veni, a merge etc.); 

> din perspectiva conjugării: verbe de conjugarea I (a comunica, a visa, a 

cânta etc.) vs. verbe de conjugarea a Il-a (a vrea, a avea, a părea etc.) vs. verbe de 

conjugarea a III-a (a spune, a merge, a ţine etc.) vs. verbe de conjugarea a IV-a (a 

iubi, a doborî etc.). 

(c) Categoriile gramaticale ale verbului sunt: 

= diateza (reflectare a raportului subiect — acțiune — obiect): diateza activă (comunică, 
scrie etc.) vs. diateza pasivă (este văzut, fusese scris etc.) vs. diateza reflexivă” (se 
gândeşte, îşi închipuie etc.); 

= modul (concretizare a atitudinii vorbitorului față de acțiune) — în limba română 
diferențiindu-se modurile personale, predicative (indicativ — scrii, conjunctiv — să scrii, 
condițional-optativ — ai scrie, imperativ — scrie!) de modurile nepersonale, nepredicative 
(infinitiv — a scrie, gerunziu — scriind, participiu — scris, supin — de scris); 

= timpul (momentul acțiunii raportat la momentul vorbirii), asociat modurilor verbale: 
pentru modul indicativ — timpul prezent (scriu) vs. timpul trecut (imperfect — scriam, 
perfect simplu — scrisei, mai mult ca perfect — scrisesem, perfect compus — am scris) vs. 
timpul viitor (viitor I literar — voi scrie, viitor I popular — oi scrie/o să scriu/am să scriu, 
viitor Il/anterior — voi fi scris); pentru modurile conjunctiv, condițional-optativ şi infinitiv — 
timpul prezent (să scriu, aş scrie, a scrie) vs. timpul perfect (să fì scris, aş fi scris, a fi 
scris); 

= persoana (raportată la ipostaza în dialog: persoana care vorbeşte vs. persoana cu care 
se vorbeşte vs. persoana despre care se vorbeşte): persoana întâi (scriu, scriem) vs. persoana a 
doua (scrii, scrieți) vs. persoana a treia (scrie, scriu); 


78 În unele lucrări de specialitate sunt prezentate și aşa-numitele verbe semiauxiliare (a putea, a termina etc.). 
? În literatura de specialitate sunt prezentate şi diateza impersonală, diateza reciprocă etc. 
5 Modul prezumtiv, care apare în unele lucrări, nu mai este reperabil în limba română vorbită actuală. 

= numărul (din perspectiva persoanelor care realizează acțiunea) singular (scriu, scrii, 
scrie) vs. plural (scriem, scrieţi, scriu); 
(d) Funcţiile sintactice ale verbelor 
Verbele predicative aflate la un mod personal, predicativ îndeplinesc funcția 
sintactică specifică de predicat verbal: Scrie un articol interesant. vs. verbele predicative 
aflate la un mod nepersonal, nepredicativ, care pot îndeplini, în limba română, următoarele 
funcții sintactice: 
subiect: E uşor a scrie... Se aude ciripind. E uşor de explicat. 
nume predicativ: Dorinţa sa este de a pleca în vacanţă. Eşarfa era fluturând. Maşina este de 
Scris. 
atribut verbal: Dorinţa de a reuşi îi dădea forță. Mâna tremurând a bătrânei impresiona. 
Romanul citit de tine este interesant. Maşina de scris este veche. 
complement direct: Vrea şi el a-i spune ceva... El aude ciripind. Terminase de scris. 
complement indirect: Era interesat a publica articolul. S-a pus pe scris. 
complement circumstanţial de loc: S-au dus la cules. 
complement circumstanţial de timp: Înainte de a pleca, a dat un telefon. Scria ascultând 
muzică. 
complement circumstanţial de mod: A plecat fără a se uita în urmă. Mergea ţopăind de 
bucurie. A coborât din mers. 
complement circumstanţial de cauză: Se plictisise a-l tot aştepta. Întârziind, a fost 
sancționat. Se săturase de aşteptat. 
complement circumstanţial de scop: Munceşte atât pentru a promova. 
Notă: Verbele copulative intră în componenţa predicatelor nominale: Vara este/pare 
frumoasă. 
Verbele auxiliare au rol de marcă pentru diateza pasivă şi pentru modurile şi timpurile 
compuse ale altor forme verbale: este citit, a dorit, va reuşi, ar fi vrut etc. 
5.2.7. Adverbul 
(a) Adverbul se constituie într-o clasă de cuvinte noţionale care exprimă o 
caracteristică a unei acţiuni, stări sau însuşiri“, putând avea categoria gramaticală a gradelor 
de comparație şi îndeplinind funcţia sintactică specifică de complement circumstanțial. 
(b) Tipologia adverbelor din limba română poate fi realizată în funcție de 
următoarele criterii: 


> după formă: adverbe simple (aici, acum, când, unde, cum, aşa etc.) vs. 
adverbe compuse  (dis-de-dimineață, după-amiază etc.) vs. adverbe 
perifrastice/locuțiuni adverbiale (de jur împrejur, din când în când etc.); 

> în funcţie de proveniență. adverbe primare (aici, acolo, acum, azi etc.) vs. 


adverbe formate pe teritoriul limbii române prin derivare (târâş, grăpiş, milităreşte, 
omeneşte, româneşte etc.), compunere (dis-de-dimineaţă, odată, niciodată), respectiv 
conversiune (scrie frumos, primăvara plouă, poate ca va veni etc.); 

> din punctul de vedere al informaţiei transmise: adverbe propriu-zise (care 
transmit informație semantică: repede, aproape, încet, departe etc.) vs. adverbe de 
afirmație/negație (care transmit informație logică: da, nu, ba, ba da, ba nu etc.) vs. 
adverbe emfatice (care transmit informație stilistică: doar, numai, şi, chiar, tocmai etc.) 
vs. adverbe-mărci ale categoriei gramaticale a gradelor de comparaţie (mai, foarte 
etc.); 

> prin prisma valorii semantice (asociate, în anumite cazuri, şi cu rolul 
gramatical): adverbe de mod (aşa, bine, repede etc.) vs. adverbe de loc (aici, acolo, sus, 
jos etc.) vs. adverbe de timp (acum, ieri, azi, mâine etc.) vs. adverbe de cauză (De 


8&1 Celelalte aspecte ale acestei clase semantico-gramaticale (informația logică/gramaticală/stilistică transmisă 
etc.) vor fi abordate, într-o anumită măsură, în asociere cu problematica tipologiei adverbelor din limba română. 

aceea a greşit, din neatenţie.) vs. adverbe de scop/finale (De aceea munceşte, pentru a-i 
fi mai bine.) vs. adverbe condiţionale (altfel, altminteri) vs. adverbe concesive (tot, 
totuşi) vs. adverbe interogative (cum, unde când, cum, cât, încotro — în construcții 
interogative) vs. adverbe relative (cum, unde, când, cât, încotro — având şi rol de element 
de relație în frază) vs. adverbe nehotărâte (oricum, oriunde, oricând, oricât, cumva, 
undeva, cândva, fiecum, fieunde, altundeva, altcândva, altcumva etc.) vs. adverbe 
negative (niciodată, nicicând etc.) vs. adverbe predicative (probabil, bineînțeles, 
desigur, poate, fără îndoială, fără doar şi poate) etc. 

(c) Categoria gramaticală a gradelor de comparaţie caracterizează o parte” dintre 
adverbele din limba română (cu precădere, adverbele de mod propriu-zise, cele provenite din 
adjective, prin conversiune, precum şi adverbe de loc şi de timp de tipul aproape, departe, 
devreme, târziu etc.): 

= gradul pozitiv: bine; 

= gradul comparativ: de superioritate: mai bine; de egalitate: la fel de bine, tot atât de 
bine; de inferioritate: mai puţin bine; 

= gradul superlativ relativ: de superioritate: cel mai bine; de inferioritate: cel mai puţin 
bine; 

= gradul superlativ absolut: foarte bine, extraordinar de bine, grozav de bine, super- 
bine, biiine, ce bine! etc. 

(d) Funcţiile sintactice ale adverbelelor sunt, în limba română, cel mai frecvent: 
complement circumstanţial de loc: Vine aici în fiecare zi. 
complement circumstanţial de timp: Acum este momentul să acționeze. 
complement circumstanţial de mod: Procedează astfel de fiecare dată. 
complement circumstanţial de cauză: De aceea a întârziat, pentru că a pierdut trenul. 
complement circumstanţial de scop: De aceea se străduieşte atât, în vederea promovării. 
complement circumstanţial condițional: Altfel, i-ar fi fost mai uşor. 
atribut adverbial: Casa de acolo e a sa. 
apoziție: Pusese cartea acolo, Sus. 
nume predicativ: Este bine că ai venit. 
predicat verbal (adverbial): Probabil că va şi soare. 
funcție sintactică zero (adverbe fără funcţie sintactică): Va fi, probabil, mai bine în zilele 
următoare nu numai pentru el... 

5.2.8. Interjecţia 

(a) Interjecţia se constituie într-o clasă de cuvinte invariabile ca formă, care exprimă 
sentimente, acte de voinţă, imită sunete produse de viețuitoare, zgomote din natură sau 
exteriorizează senzaţii, neavând funcție sintactică specifică la nivelul propoziției. 

(b) Tipologia interjecţiilor din limba română poate fi realizată: 

> în funcție de informația transmisă/redată: interjecții propriu-zise (care 
transmit sentimente/acte de voință: ura, vai, of; au, hei, hai etc.) vs. interjectii 
onomatopee (care imită zgomote din natură — pleosc, trosc, vâj, poc etc., sunete produse 
de viețuitoare — ham-ham, miau, cip-cirip etc. sau exteriorizează senzații — hapciu etc.); 

> după structură: interjecții simple (of, vai, bravo, pleosc etc.) vs. interjecții 
compuse (tic-tac, hodoronc-tronc, cip-cirip etc.) vs. interjecții perifrastice/locuțiuni 
interjecționale (Doamne fereşte! etc.); 

> după proveniență. interjecții primare (vai, of, ura etc.) vs. interjecții 
formate pe teritoriul limbii române prin derivare (aolică), compunere (tic-tac, ham- 
ham, lipa-lipa etc.), respectiv conversiune (ajutor!, foc! etc.); 


2 Din acest punct de vedere, adverbele se plasează, aşadar, între clasa părților de vorbire flexibile şi cea a 
părților de vorbire neflexibile. 


52 


> prin raportare la valoarea sintactică: interjectții independente (având valoare 
de substitut de propoziție/frază): A, ai ajuns la timp!; A! Mi-am amintit ce voiam să-ți 
spun...; interjecții dependente (la nivel sintactic) de alte elemente componente ale unui 
enunţ: Ea mergea lipa-lipa prin cameră.; interjecții regente pentru alte componente ale 
unui enunt: El — hapciu toată ziua. 

(c) Interjecţiile nu au categorii gramaticale, fiind cuvinte invariabile, părți de 
vorbire neflexibile (excepţie: haidem, haideţi — asimilabile unor forme verbale). 

(d) Interjecţiile din limba română pot îndeplini următoarele funcţii sintactice: 
subiect: Se aude pleosc. 
nume predicativ: Sunetul auzit era tic-tac. „De domnie era vai.” 
predicat verbal/interjecțional: Hai şi tu în excursie. Vântul vâj printre crengi. 
atribut interjecţional: Sunetul clinc al clopoțelului se auzi în şcoală. 
complement direct: El aude ham-ham dinspre grădină. 
complement circumstanţial de mod: El mergea lipa-lipa prin cameră pentru a nu-i deranja. 
funcție sintactică zero (interjecţii fără funcție sintactică): Ei, mai greşeşte omul... 

5.2.9. Prepoziţia 

(a) Prepoziţia se constituie într-o clasă de cuvinte nenoționale, îndeplinind rol de 
marcă a unor categorii gramaticale, respectiv a raportului de subordonare la nivelul 
propoziției. 

(b) Tipologia prepoziţiilor din limba română reflectă corespondenţa criterii — clase 
identificate astfel: 

> din punctul de vedere al formei: prepoziții simple (de, la, pentru, cu, spre, 
înaintea, contra, graţie etc.) vs. prepoziții compuse (de la, până la, de pe etc.) vs. 
prepoziții perifrastice/locuțiuni prepoziționale (în fața, în spatele, la dreapta, de jur 
împrejurul, de-a lungul, alături de etc.); 

> după proveniență: prepoziţii primare (de, pe, la, cu etc.) vs. prepoziții 
formate pe teritoriul limbii române prin compunere (de pe, de la, despre, înspre etc.), 
respectiv prin conversiune (grație, datorită, mulțumită, deasupra etc.); 

> în funcție de categoria gramaticală în a cărei marcă se constituie: prepoziţii- 
mărci ale categoriei gramaticale a cazului substantivelor/substitutelor acestora (de, 
la, către, contra, asupra, datorită, conform etc.) vs. prepoziţii-mărci ale modurilor 
verbale (a — modul infinitiv: a scrie; de, pe, din etc. — modul supin: de scris, pe scris, din 
Scris); 

> prin prisma regimului cazual impus substantivelor/substitutelor acestora: 
prepozitții care cer cazul acuzativ (de, la, cu, pe, înspre, de pe, alături de etc.) vs. 
prepoziții care cer cazul genitiv (înaintea, contra, împotriva, asupra, deasupra, în fața, 
în mijlocul, de-a latul, din cauza, în vederea etc.) vs. prepoziţii care cer cazul dativ 
(graţie, datorită, mulțumită, conform, potrivit, contrar, aidoma, asemenea). 

(c) Prepoziţiile nu au categorii gramaticale, fiind cuvinte invariabile, părți de 
vorbire neflexibile. 

(d) Prepoziţiile nu îndeplinesc funcţii sintactice, având doar rol de marcă raportuală 
şi/sau categorială; de exemplu, în sintagma carte de poveşti, prepoziţia de este marcă 
raportuală pentru subordonarea atributului de poveşti față de substantivul determinat carte şi 
marcă de tip categorial pentru acuzativul substantivului povești. 

5.2.10. Conjuncţia 

(a) Conjuncţia se constituie într-o clasă de cuvinte nenoționale, îndeplinind rol de 
marcă raportuală la nivelul propoziției/frazei şi de marcă de tip categorial la nivelul 
propoziției. 

(b) Tipologia conjuncţiilor din limba română se conturează astfel: 

> după structură: conjuncţii simple (că, să, dacă, deşi, încât etc.) vs. conjunctții 
compuse (ca să) vs. conjuncții perifrastice/locuțiuni conjuncționale (din cauză că, cu 
toate că, măcar că, măcar să etc.); 
> după rolul gramatical: conjuncții-mărci ale raporturilor sintactice — 
conjuncții cooordonatoare (și, dar, iar, însă, ci, deci, sau, ori etc.) / conjunctții 
subordonatoare (să, că, dacă, deşi, căci, din cauză că etc.) vs. conjuncția-marcă a 
modului conjunctiv (să — să scrii); 
> în cadrul subclasei conjunctțiilor coordonatoare, după tipul raportului de 
coordonare: conjuncții coordonatoare copulative (şi, precum şi etc.) vs. conjunctii 
coordonatoare adversative (însă, dar, ci, iar etc.) vs. conjunctii coordonatoare 
disjunctive (sau, ori, fie... fie etc.) vs. conjuncţii coordonatoare conclusive (deci, 
aşadar, prin urmare, în concluzie etc.). 
(c) Conjuncţiile nu au categorii gramaticale, fiind cuvinte invariabile, părți de 
vorbire neflexibile. 
(d) Conjuncţiile nu îndeplinesc funcţii sintactice, având doar rol de marcă 
raportuală: 
= a raportului de coordonare la nivelul propoziției şi al frazei: Joana şi Andrei au ajuns 
la timp şi s-au bucurat de surpriză.; 
= a raportului de subordonare la nivelul frazei: Sunt convinsă că va reuşi; 
şi/sau de marcă de tip categorial la nivelul propoziției — pentru modul conjunctiv al verbului: 
Sper să obțină rezultatul dorit. — conjuncţia să este marcă a modului conjunctiv în a doua 
propoziţie şi, în acest context, marcă a raportului de subordonare la nivelul frazei. 


Teme curente: 

= Alcătuiți enunțuri în care verbul a fi să aibă valori morfologice diferite şi trei 
enunțuri în care verbul a spune să fie la diateze diferite. 

= Tlustrați, în enunţuri, valorile morfologice diferite ale cuvintelor un, o, ce, a, şi. 

= Formulați enunțuri în care: 
(a) pronumele nehotărât oricine (în dativ) să îndeplinească funcţia sintactică de complement 

indirect, 
(b) complementul circumstanţial de loc să fie exprimat prin numeral colectiv; 
(c) verbul a părea să aibă valoare copulativă,; 
(d) o interjecţie onomatopeică să aibă funcţia sintactică de predicat; 
(e) un pronume posesiv (în genitiv) să îndeplinească funcţia sintactică de complement 

circumstanțial de timp; 
(f) verbul a însemna să aibă valoare predicativă; 
(2) să existe un adjectiv pronominal negativ; 
(h) un numeral multiplicativ să aibă valoare adverbială. 


LUCRARE DE VERIFICARE 3 

1. Se dă textul: 

„Cucoşu-n depărtare intonă o fanfară! / Copila cu grăbire din valuri iese-afară. / 
Ah! Unde-i e rochița şi unde-al ei noroc?.. / Ea vede sburătorul cu ochii mari de foc / Ce 
vine ş-o cuprinde cu braţele-ntr-o clipă; / Dar grabnic se aude un freamăt de aripă, / Şi 
dalba-mpărăteasă, din braţe-i dispărând, / Se schimbă-n rândunică şi fuge-n cer zburând!” 

(Vasile Alecsandri) 

Cerinţe: 

(a) Precizați valoarea morfologică şi funcția sintactică a cuvintelor marcate în text. 

(b) Transcrieți din text un verb aflat la un mod nepersonal, nepredicativ şi alcătuiți un 
enunţ în care acesta să îndeplinească o funcţie sintactică diferită de cea din text. 

(c) Identificaţi în text două părți de vorbire perifrastice şi precizați-le felul. 

(d) Formulaţi trei enunțuri în care cuvântul o să aibă alte valori morfologice decât cele 
din text. 

(e) Precizaţi elementele din structura morfematică a cuvintelor: mari, un freamăt, 
dispărând, şi, -n cer. 

(f) Indicaţi tipurile de pronume valorificate în textul dat. 

2. Formulaţi cinci enunţuri în care să ilustrați funcțiile sintactice pe care le poate 
îndeplini un verb predicativ aflat la un mod nepersonal, nepredicativ. 

3. Alcătuiţi enunţuri în care: 

(a) pronumele nehotărât orice (în acuzativ) să îndeplinească funcția sintactică de 
complement indirect; 

(b) verbul a rămâne să aibă valoare copulativă; 

(c) o interjecție onomatopeică să aibă funcția sintactică de predicat; 

(d) un pronume posesiv (în genitiv) să îndeplinească funcția sintactică de complement 
circumstanţial de loc; 

(e) să existe un adjectiv pronominal demonstrativ de diferențiere de depărtare. 

4. Numiţi un criteriu de clasificare a numeralelor din limba română şi exemplificați 
clasele identificate prin raportare la acesta. 
(1. (a) = 1 p.; (b) = 1 p.; (© = 1 p.; (d) = 1 p.; (e) = 1 p; © = 1 p.; 2. = 1 p.;3.=1p;4.=1 
p.; din oficiu = 1 p.) 


6. Coordonate în sintaxa limbii române 


6.1. Sintaxa — definire; unități sintactice 

Sintaxa, în calitatea sa de coordonată a gramaticii, studiază îmbinarea cuvintelor în 
cadrul mesajului, aşadar planul sintagmatic al comunicării. Sunt avute în vedere, în cadrul 
nivelului sintactic al limbii, pe de o parte, unitățile sintactice, funcțiile sintactice îndeplinite de 
anumite unități ale limbii în anumite contexte, precum şi regulile care guvernează stabilirea de 
raporturi între aceste unități. 

Unităţile sintactice — ca elemente/structuri operatorii având roluri/funcții bine 
determinate în cadrul unui mesaj, reperabile prin prisma raporturilor stabilite între „termeni”, 
aceştia la rândul lor îmbinaţi conform logicii limbii şi a comunicării — sunt prezentate în 
literatura de specialitate în număr diferit şi având caracteristici nuanţate; dintre acestea, pentru 
a avea o perspectivă coerentă asupra nivelului gramatical al limbii române, le vom avea în 
vedere în această unitate a cursului? pe cele anticipate (într-o anumită măsură) în unitatea 
anterioară, consacrată morfologiei, şi anume: partea de propoziţie, propoziţia, fraza, textul 
şi substitutul de propoziţie/frază. 

(a) Partea de propoziţie este cea mai mică unitate sintactică din limba română, 
identificabilă, prin prisma, pe de o parte, a funcţiilor sintactice reperabile la nivelul propoziției 
şi, pe de altă parte, a raporturilor stabilite între componentele propoziției. 

În funcţie de importanţa lor în cadrul mesajului, părţile de propoziţie pot fi: 


m principale: subiectul şi predicatul — care constituie nucleul propoziției: 
Soarele (S) zâmbeşte (P). Se împrimăvărează (P).; 
m secundare: atributul şi complementul — care aduc enunțului simplu, 


alcătuit doar din (subiect şi) predicat, elemente suplimentare: Soarele (S) cel vesel (A) 
zâmbeşte (P) mugurilor (C). Soarele (S) de mai (4) zâmbeşte (P). Se împrimăvărează 
(P) devreme (C). Se împrimăvărează (P) în luna (C) Babei Dochia (A) etc. 


5 Prin raportare la literatura de specialitate: Gramatica 2005, Gramatica 1966, Dimitriu 2000, Irimia 2008, 
Avram 1997, Coteanu 1985, Pană-Dindelegan 2003 etc. Ca şi în cazul celorlalte aspecte ale analizei sistemului 
limbii, nu avem în vedere în lucrarea de față controversele existente în studiile de specialitate. 

În ceea ce priveşte structura, părţile de propoziţie pot fi alcătuite din unul sau mai 
multe elemente componente: 
Cărţile sunt noi. — subiect simplu 
Cărţile şi caietele sunt noi. — subiect multiplu 
Cartea este interesantă. — nume predicativ simplu 
Cartea este interesantă, dar previzibilă. — nume predicativ multiplu 
Cărţile de poveşti sunt apreciate de copii. — atribut simplu 
Cărţile de poveşti şi de colorat sunt apreciate de preşcolari. — atribut complex 
Merge la mare. — complement simplu 
Merge la mare şi la munte. — complement complex 
(cu precizarea că în cazul atributului complex şi al complementului complex, elementele 
componente pot fi identificate şi ca unităţi distincte: aici, două atribute, două complemente). 
(b) Propoziția este definită ca cea mai simplă comunicare logică, având un singur 
predicat“. 
În literatura de specialitate, sunt identificate — prin raportare la diferite criterii — 
diferite tipuri de propoziţii: 
> după structură: propoziții simple — S + P (Ploaia a început.), P + 
S (A început ploaia.), P (Plouă.) vs. propoziții dezvoltate — S + P + parte secundară/părți 
secundare de propoziţie (Ploaia rece de vară a început pe neaşteptate); 
> după scopul comunicării: propoziții enunțiative — prin care se 
transmite o informație (A ajuns la timp.) vs. propoziţii interogative — prin care se solicită 
o informaţie (4 ajuns la timp?); în cadrul acestor subclase se disting şi alte diviziuni, în 
funcție de raportarea vorbitorului la informaţie: 
. propoziţii enunţiative propriu-zise (4 primit vestea 
aşteptată.) vs. propoziţii enunţiative optative (4r pleca la munte.) vs. propoziţii 
enunțiative imperative (Citeşte articolul!); 
m propoziții interogative propriu-zise (4 primit vestea 
aşteptată?) vs. propoziții interogative optative (4i merge la munte?) vs. propoziții 
interogative retorice (Unde eşti, vacanță? ); 
> după implicarea afectivă a locutorului: propoziții exclamative — 
propoziții enunțiative exclamative (4 ajuns la timp!) şi propoziții interogative exclamative 
(A ajuns la timp?!) vs. propoziţii neexclamative — propoziții enunțiative neexclamative 
(A ajuns la timp.) şi propoziții interogative neexclamative (4 ajuns la timp?); 


> în funcţie de aspectul logic al comunicării (formal, aspectul 
verbului): propoziții afirmative (Îi place vara.) vs. propoziții negative (Nu îi place 
vara); 

> după înțeles: propoziție principală — având înțeles de sine 


stătător (4 găsit cartea dorită.) vs. propoziție secundară — al cărei înțeles depinde de 
înțelesul altei propoziții (...care îi fusese recomandată de cel mai bun prieten al său. — 
propoziție care nu poate fi decodată corect fără raportare la propoziția anterioară); 
> după importanța/rolul în cadrul frazei: propoziție regentă — 
căreia i se subordonează una sau mai multe propoziții (4 mers unde-şi programase.) vs. 
propoziţie subordonată — determinând un termen din propoziția regentă (mai rar, 
întreaga propoziție) şi putând avea, la rândul său, rol de regentă pentru o altă propoziție 
subordonată (4 mers unde-şi programase când şi-a făcut planurile de vacanţă. ) 

(c) Fraza reprezintă o unitate sintactică superioară propoziției“, alcătuită din 

minimum două propoziţii, dintre care una este obligatoriu principală. 


* Sau structură „delimitată de existenţa unui nucleu predicaţional (constituit din subiect şi predicat)” — Irimia 
2008: 379. 
5 o structură pluripropozițională (Gramatica 2005: 16). 

In funcție de raporturile sintactice reperabile la nivelul frazei, se realizează distincția 


între: 
. fraze cu raport de coordonare: Scrie şi citeşte. 
= fraze cu raport de coordonare şi subordonare: Scrie 
şi citeşte ceea ce şi-a propus. 
m fraze cu raport de subordonare: A ajuns când a 
promis. 
. fraze cu raport de incidenţă: - Vino repede, zise 
mama. 
. fraze cu raport de incidenţă şi de coordonare: - Vino 
repede, zise mama şi se şi apucă de lucru./ - Vino repede şi ajută-mă, zise mama. 
m fraze cu raport de incidență şi de subordonare: - 
Vino repede, zise mama, care avea foarte multe de pregătit pentru invitaţi. 
= fraze cu raport de incidență, de coordonare şi de 
subordonare: - Vino repede, zise mama şi se şi apucă de lucru, ca să termine la timp 
pregătirile. 
. fraze cu raport mixt: Cumpără cărți şi ce mai are 
nevoie. 


etc. (am avut în vedere, în exemplele de mai sus, doar raporturile sintactice pe care le vom 
prezenta în această unitate a cursului). 

(d) Textul, ca unitate supraordonată celor prezentate anterior, presupune o succesiune 
logică de fraze, propoziţii şi substitute de propoziţii/fraze, legate prin raporturi sintactice“ şi 
relații semantice care asigură coerență mesajului. 

Ca şi în cazul frazei, se pot diferenția diferite tipuri de texte în funcţie de raporturile 
sintactice reperate la nivelul acestora — tipologie pe care nu o considerăm, însă, relevantă aici. 
Importantă este, în acest context, identificarea relaţiilor stabilite între elementele componente 
ale unui text (fraze, propoziții, substitute de propoziţii/fraze), relaţii care-i conferă, de altfel, 
acestuia specificitate. 

De exemplu, în textul: „În bolta înstelată-mi scald privirea — / şi ştiu că şi eu port / în 
suflet stele multe, multe / şi căi lactee, / minunile-ntunericului. / Dar nu le văd, / Am prea 
mult soare-n mine / de-aceea nu le văd. / Aştept să îmi apună Ziua / şi zarea mea pleoapa să- 
şi închidă / mi-aştept amurgul, noaptea şi durerea, / să mi se-ntunece tot cerul / şi să răsară- 
n mine stelele, / stelele mele, / pe care încă niciodată / nu le-am văzut.” (Lucian Blaga) sunt 
reperabile fraze şi propoziții aflate în raport de coordonare, respectiv de subordonare. 

(e) Substitutul de propoziţie/frază este o unitate sintactică propusă de gramaticile 
mai noi, care reflectă astfel o realitate a limbii vorbite (şi nu numai), caracterizată prin 
tendința de a „rezuma” — în interjecţii, vocative, adverbe de afirmaţie etc. — enunţuri mai 
ample (aici, propoziţii, fraze). 

De exemplu, în contexte de tipul: - Ai citit cartea? / - Da. sau — Ai fost la piesa de 
teatru despre care ţi-am spus? / - Da., Da. = substitutul propoziției Am citit cartea. sau 
substitutul frazei Am fost la piesa de teatru despre care mi-ai spus. versus răspunsul negativ 
la aceleaşi întrebări, situaţie în care nu reprezintă un rest de propoziție (Dimitriu 2000), nu un 
substitut. 


Teme curente: 
= Identificați unităţile sintactice din textul de mai jos şi precizaţi-le tipul: 


% Fiind vorba despre aceleaşi raporturi sintactice reperabile la nivelul frazei, nu vom avea în vedere şi textul în 
exemplificările ulterioare (vezi 6.2.). 

„Pe drum, se întâlnesc cu o trăsură în care era o cucoană. Cucoana, văzând în carul 
cel de boi un om care semăna a fi bolnav, întrebă cu milă pe cei doi țărani, zicând: 
- Oameni buni! Se vede că omul cel din car e bolnav, sărmanul, şi-l duceți la vro 
doftoroaie undeva, să se caute? ” (Ion Creangă) 
= Alcătuiți un enunţ care să conțină propoziţii enunțiative propriu-zise şi optative, 
afirmative, simple şi dezvoltate, între care să se stabilească raporturi de coordonare, de 
subordonare şi de incidenţă. 
= Formulați enunţuri în care să valorificaţi substitute de propoziție concretizate în 
interjecții, respectiv în vocative. 


6.2. Raporturi sintactice 

Ca relaţii stabilite între unitățile comunicative — relații structurale care organizează 
enunţul, raporturile sintactice se constituie, în limba română, într-un sistem complex, dintre 
ale cărui componente (raportul de coordonare, raportul de subordonare, raportul de 
interdependență/inerenţă, raportul de dublare, raportul intermediar-explicativ, raportul mixt, 
raportul de incidență, raportul apozitiv etc.) vor fi avute în vedere aici doar cele care se vor 
regăsi ulterior şi în coordonata practic-aplicativă a pregătirii cursanților. 

(a) Raportul de interdependență/inerenţă, stabilit între subiectul şi predicatul 
propoziției (reflectare, într-o anumită măsură — în cazul propoziţiei-tip — a raportului logic 
subiect — predicat), este concretizat în acordul dintre acestea, realizat din perspectiva 
categoriilor gramaticale comune claselor semantico-gramaticale care sunt actualizate prin 
subiectul, respectiv prin predicatul propoziției: E//copilul citeşte. (persoana a treia, numărul 
singular); Am scris şi noi... (persoana întâi, numărul plural); Ea/viața este frumoasă. 
(persoana a treia, numărul singular; genul feminin, numărul singular, cazul nominativ) etc. 

(b) Raportul de coordonare, stabilit — la nivelul propoziției şi la nivelul frazei — între 
elemente de aceeaşi importanță, este marcat prin: 

m joncțiune (conjuncții coordonatoare: şi, nici, precum şi, iar, dar, însă, sau, ori, 

deci, în concluzie etc.): Soarele şi luna — care au trecut de frate şi soră, dar sunt acum 

alfa şi omega — se întâlnesc dimineaţa, însă nu-şi dispută ziua sau noaptea, ci doar 
zorii; 

m juxtapunere (reprezentată, în planul comunicării scrise, prin diferite semne de 

punctuație): Plouă. Cerul plânge cu lacrimi mari, curate, străvezii. 

După cum reiese şi din exemplele anterioare, raportul de coordonare este reperabil: 

= la nivelul propoziției — între elementele componente ale subiectului multiplu: soarele 
şi luna, ale numelui predicativ multiplu: alfa şi omega, ale atributului/complementului 
complex sau între atribute/complemente subordonate aceluiaşi regent: mari, curate, 
străvezii, ziua Sau noaptea etc.; 

= la nivelul frazei — între propoziţii de aceeaşi importanță: propoziţii principale (Soarele 
şi luna [...] se întâlnesc dimineaţa, dar nu-şi dispută ziua Sau noaptea, ci doar zorii.; 


Plouă. Cerul plânge cu lacrimi mari, curate, străvezii.) sau propoziţii secundare, de 
aceeaşi importanță, subordonate aceluiaşi termen regent (care au trecut de frate şi. 


soră, dar sunt acum alfa şi omega — propoziţii atributive, subordonate aceluiaşi regent: 
soarele şi luna; Merge unde vrea şi când vrea. — propoziţii secundare de aceeaşi 
importanţă — deşi nu „de acelaşi fel”: prima = circumstanţială de loc şi a doua = 
circumstanțială de timp — subordonate aceluiaşi regent, verbul merge); 
În cadrul acestui raport sintactic sunt identificate, în principiu, patru valenţe (marcate 
— atât la nivelul propoziției, cât şi la nivelul frazei — prin conjuncții coordonatoare specifice): 

= coordonarea copulativă — stabilită între elemente de aceeaşi importanță prezentate 

succesiv, egalizant, relaţie marcată prin conjuncții precum şi, nici... nici, precum şi, 


58 


împreună cu etc.: Soarele şi luna [...] se întâlnesc dimineaţa; Scrie şi citeşte.;_unde. 
vrea şi când vrea; 

= coordonarea adversativă — stabilită între elemente aflate în raport de opoziție, însă 
fără a se exclude unul pe celălalt, relație marcată prin conjuncţiile: dar, iar, însă, ci, 
din contra etc.: E o vreme frumoasă, dar rece., Soarele şi luna [...] se întâlnesc. 


dimineața, dar nu-şi dispută ziua sau noaptea, ci doar zorii., care au trecut de frate şi 
soră, dar sunt acum alfa şi omega; 


= coordonarea disjunctivă — stabilită între elemente aflate în raport de opoziție, care se 
exclud unul pe celălalt, relație marcată prin conjuncţiile: sau, ori, fie...fie, ori... ori 
etc.: nu-şi dispută ziua Sau noaptea; Vii sau pleci?; Citeşte fie ce i se recomandă, fie 
ce descoperă singur în librării.; 

= coordonarea conclusivă — stabilită între un element care se constituie în concluzie şi 
cel anterior lui, relație marcată prin conjuncţiile: deci, aşadar, în concluzie, prin 
urmare etc.: Este o carte instructivă, deci utilă. ; A răsărit soarele, prin urmare lucrul 
poate fi început. 

(c) Raportul de subordonare, stabilit — la nivelul propoziției şi al frazei — între un 
element subordonat şi regentul său, este marcat prin: 

= joncțiune — elementele subordonatoare sunt, în acest caz, în propoziţie: prepoziţiile 
(Volumul de poezii se află pe raftul de sus. ), iar în frază: 
e  conjuncţiile subordonatoare: Crede că va reuşi.; 
pronumele relative: Ştie ce vrea.; 
adjectivele pronominale relative: Ştie ce problemă are de rezolvat. ; 
pronumele nehotărâte: Invită pe oricine vrei.; 
adjectivele pronominale nehotărâte: Invită orice coleg vrei. ; 
e adverbele relative: Merge unde vrea.; 
e adverbele nehotărâte: Merge în vacantă oriunde îşi doreşte. ; 
= (mai rar) prin juxtapunere: Ai carte, ai parte. (prima propoziţie, circumstanțială 
condițională, subordonată celei de-a doua). 

(d) Raportul de incidență, stabilit — în cadrul unui mesaj — între elemente aparținând 
planului comunicării propriu-zise şi elemente aparținând planului comentariilor (plan 
incident), este reperabil la nivelul formei prin identificarea unor cuvinte/structuri izolate prin 
pauze şi intonație, respectiv prin semne de punctuație corespunzătoare acestora. De exemplu, 
în contextul: - Vino repede — zise mama, care avea foarte multe de pregătit pentru invitaţi — şi 
ajută-mă!, planul comunicării propriu-zise este reprezentat de fraza Vino repede şi ajută-mă!, 
iar planul comentariilor (planul incident, cel care aduce o completare, o lămurire pe care 
locutorul o consideră utilă pentru ca interlocutorul să decodeze corect mesajul) este 
concretizat în fraza zise mama, care avea foarte multe de pregătit pentru invitaţi, izolată 
formal de primul plan prin liniile de pauză (care se constituie în mărci ale raportului de 
incidență, alături de virgulă, paranteze). 

Raportul de incidenţă este valorificat atât la nivelul propoziției, cât şi la nivelul frazei, 
planul incident putând fi concretizat în elemente precum: 

= cuvinte sintetice/perifrastice incidente: Mâine va fi, probabil, mai frumoasă vremea. 
Va reuşi, fără îndoială, în ceea ce şi-a propus.; 

= propoziţii principale incidente: Este o problemă controversată (apare în mai toate 
studiile de specialitate), pe care o va avea însă în vedere în demersul său.; 

= propoziţii secundare incidente: Este o problemă controversată — după cum spun şi 

specialiştii — pe care o va avea, însă, în vedere în demersul său. (în structura iniţială a 

enunțului era actualizată şi propoziția principală, regentă, din planul incident; 

principiul economiei în comunicare este cel care generează astfel de structuri, în care 

este exprimată doar propoziţia secundară: /Spun aceasta eu,] după cum [o] spun şi 
specialiştii); 

= fraze incidente, formate din propoziţii aflate în raport de coordonare şi/sau de 
subordonare: - Vino repede, zise mama şi se şi apucă de lucru.; - Vino repede, zise. 
mama, care avea foarte multe de pregătit pentru invitaţi.; - Vino repede, zise mama 


şi se şi apucă de lucru, ca Să termine la timp pregătirile. 


Teme curente: 
= Alcătuiți enunţuri în care să ilustrați cazurile particulare de realizare, în limba 
română, a acordului predicatului cu subiectul (a se avea în vedere şi contextele cu predicate 
nominale). 
= Identificați raporturile sintactice valorificate în textul de mai jos, precizând 
elementele între care se stabilesc anumite tipuri de raporturi şi mărcile acestora: 

„Sfânt în om este sentimentul. El este în om şi în afara lui în acelaşi timp. Sentimentul 
este hrana cu care el satură foamea secundelor pe care le are de trăit. Este un fel de nutreţ 
interior pentru un cal încă şi mai interior. Un fel de gură locuind în centrul unei pâini. ” 

(Nichita Stănescu) 


6.3. Funcţii sintactice la nivelul propoziției şi al frazei 

Funcţia sintactică, identificabilă în planul sintagmatic“ al comunicării, reflectă 
poziţia pe care o/fiecare componentă a unui enunț o ocupă — prin prisma rolului său în 
trasnmiterea unui anumit sens şi a relațiilor sintactice stabilite cu celelalte componente — în 
structura acestuia: Plouă. (verbul predicativ plouă, aflat la un mod personal, predicativ — 
indicativ — , îndeplineşte funcţia sintactică de predicat verbal — aici, într-o propoziție simplă, 
fără a stabili raporturi cu alte componente ale mesajului); Cern norii plumburii perdea de 
apă. (funcții sintactice identificate: cern = predicat verbal, aflat în raport de 
inerență/interdependenţă cu subiectul exprimat prin substantiv comun în nominativ norii; 
plumburii = atribut adjectival, având ca termen regent substantivul norii, perdea = 
complement direct, subordonat verbului tranzitiv cern; de apă = atribut substantival 
prepozițional, subordonat regentului nominal perdea). 

În condiţiile în care diferitele clase semantico-gramaticale din limba română au fost 
prezentate, în unitatea anterioară, şi din perspectiva funcţionalităţi lor în planul propoziției, 
funcţiile sintactice la nivelul propoziției vor fi avute în vedere aici cu trimitere la exemplele 
menționate şi ca premisă pentru ilustrarea aceloraşi elemente la nivelul frazei, unde funcțiile 
sintactice sunt concretizate în propoziţii subordonate de diferite tipuri (propoziția subiectivă, 
predicativă, atributivă, completivă directă/indirectă, circumstanţială de loc/de timp etc.). 

Funcţiile sintactice reflectă, astfel, principiul corespondenței, fiind concretizate în 
unități diferite la nivelul propoziției şi al frazei: subiect — propoziţie subordonată subiectivă; 
predicat; nume predicativ — propoziție subordonată predicativă; atribut — propoziţie 
subordonată atributivă; complement direct — propoziție subordonată completivă directă; 
complement indirect — propoziție subordonată completivă indirectă, complement 
circumstanțial de loc/de timp/de mod/de cauză/de scop — propoziție subordonată 
circumstanțială de loc/de timp/de mod/de cauză/de scop; complement circumstanțial 
condițional — propoziţie subordonată circumstanţială condiţională, complement circumstanțial 
concesiv — propoziţie subordonată circumstanțială concesivă, complement circumstanţial 
consecutiv — propoziție subordonată circumstanţială consecutivă etc.). 

Sintetizând elemente prezentate anterior în caracterizarea nivelului morfologic al 
limbii, precum şi a unităţilor şi raporturilor sintactice, vom ilustra aici — sub formă de tabel — 


“7 Pentru funcţia sintactică privită ca o nouă identitate, în plan sintagmatic, a unităţilor lexicale, vezi Irimia 2008: 
384. 

problematica funcțiilor sintactice prin raportare la o schemă generală de lucru: termeni 
regenți, modalitate de realizare la nivelul propoziţiei/frazei (elemente introductive pentru 
propoziţiile subordonate). 


Concretizarea funcţiilor sintactice 
şi criterii de 


la nivelul propoziției la nivelul frazei 
prezentare 


SUBIECT propoziție subordonată subiectivă 


Funcţii sintactice 


Termeni regenţi | În propoziţie, subiectul se află în raport de 
inerență/interdependență cu predicatul, 
aşadar nu pot fi identificaţi termeni regenți. 


Modalităţi de 
realizare 


subiect simplu: Strugurii sunt buni. 
subiect multiplu: El şi ea scriu. 
subiect exprimat prin: 

substantiv în N, Ac, G; 

= pronume în N, Ac, G, D; 
=numeral în N, Ac, G; 


m verb la un mod nepersonal, 

nepredicativ; 
"interjecție 
subiect inclus: Scrii frumos. 
subiect subînțteles: Ajunsese la timp. 
subiect nedeterminat: Ninge. 

predicat 

predicat verbal: Ea scrie. (cu variantele 
predicat interjecţional: Hai la munte! şi 
predicat adverbial: Bineînțeles că va veni.) 
predicat nominal = verb copulativ + nume 
predicativ: Ea este inteligentă. Va deveni _ 
medic. 


PREDICAT 


verbe impersonale: Trebuie să încerci. 
verbe personale: A câştigat cine a_ 
meritat. 

adverbe predicative: Desigur că va veni. 
expresii verbale impersonale: Este bine 
cum ai procedat. 

forme impersonale ale unor verbe 
personale: Se spune că va ploua., Este. 
Scris să fie aşa etc. 

Propoziţie subordonată introdusă prin: 
conjuncție: Este bine că ai venit acum.; 
pronume relativ: Vine cine vrea.; 
adjectiv pronominal relativ: Se ştie care. 
participant merită premiul. ; 


pronume nehotărât: Poate veni oricine 
vrea.; 


adjectiv pronominal nehotărât: Poate _ 
veni orice persoană vrea.; 
adverb relativ: Nu se ştie cum va face. 


o | mumepredicativ_________| propoziţie subordonată predicativă 


Termeni regenţi | In propoziţie, predicatul verbal/nominal se 
află în raport de inerență/interdependenţă cu 
subiectul, aşadar nu pot fi identificaţi 
termeni regenti. 
Modalităţi de nume predicativ exprimat prin: 
realizare n substantiv în N, Ac, G, D; 
"pronume în N, Ac, G, D; 
m numeral în N, Ac, G, D; 
"adjectiv; 
m verb la un mod nepersonal, 
nepredicativ; 
"adverb; 


m interjecție 

= verb copulativ: Ea a ajuns ce şi-a dorit. 


Propoziție subordonată introdusă prin: 


conjuncție: Dorinţa lui este să plece azi.; 


pronume relativ: Întrebarea este cine va_ 
câştiga.; 

adjectiv pronominal relativ: Întrebarea _ 
este care atlet va câșştiga.; 


pronume nehotărât: Recompensa este a_ 
oricui munceşte pentru a o merita.; 
adjectiv pronominal nehotărât: 
Recompensa este a oricărui om_ 
munceşte pentru a o merita.; 


adverb relativ: Problema este cum va._ 
depăşi obstacolul.; 


adverb nehotărât: El pare în ochii _ 


celorlalti oricum îşi propune. 


ATRIBUT propoziție subordonată atributivă 


Termeni regenţi | regent de tip nominal: 
substantiv: carte de poveşti; 
pronume: acela dintre ei; 


numeral: doi dintre invitaţi 


Modalităţi de 
realizare 


atribut substantival prepozițional / genitival / 
în dativ 

atribut pronominal prepoziţional / genitival / 
în dativ posesiv 

atribut adjectival 

atribut verbal 

atribut adverbial 

atribut interjecţional 


atribut exprimat prin: 

substantiv în Ac, G, D; 

=pronume în Ac, G, D; 

m numeral (cu valoare substantivală) 
în Ac, G, D şi numeral cu valoare 
adjectivală; 

"adjectiv; 

= verb la un mod nepersonal, nepredicativ; 

"adverb; 

= interjecţie 

COMPLEMENT 
DIRECT 


Termeni regenţi | regent de tip verbal: 


i verb tranzitiv: Citeşte cartea.; 


= interjecţie predicativă cu valoare 
tranzitivă: _Uite cartea! 


Modalităţi de Complement direct exprimat prin: 

realizare n substantiv în Ac, cu sau fără 

prepoziția pe; 

. pronume în Ac, cu sau fără 
prepoziţia pe; 

m numeral (cu valoare substantivală) 
în Ac, cu sau fără prepoziția pe; 

= verb la un mod nepersonal, nepredicativ; 

= interjecţie 


regent de tip verbal: 
verb: Scriu bunicii.; 
interjecție: Hai cu noi; 


adjectiv: El este fidel principiilor 
adverb: de 


Locuieşte departe 

regent de tip nominal: 


substantiv: A primit premiul pe _ 


care l-a meritat.; 


. pronume: Au venit toţi care au fost. 
invitați; 


m numeral: A câştigat al doilea care. 
Propoziție subordonată introdusă prin: 


= conjunctie: Nu-şi pusese problema dacă 
va reuşi.; 
pronume relativ: A citit cartea care-i_ 
fusese recomandată.; 


adjectiv pronominal relativ: Nu-i pusese _ 
întrebarea care solutie este mai bună.; 


pronume nehotărât: Apreciază sfatul 


oricui se arată interesat.; 


adjectiv pronominal nehotărât: 
Apreciază sfatul oricărei persoane se_ 


arată interesată.; 

adverb relativ: A apreciat felul cum a. 
soluționat diferendul. 

adverb nehotărât: O vacanţă oriunde îți _ 
place nu e mereu realizabilă. 


complement direct propoziţie subordonată completivă 
directă 


regent de tip verbal: 


= verb tranzitiv: Citeşte ce i s-a_ 
Spus.; 


z interjecție predicativă cu valoare 
tranzitivă: Uite ce ai de făcut! 
Propoziție subordonată introdusă prin: 


conjuncție: El ştie să-i motiveze. ; 


pronume relativ: El ştie ce îi motivează.; 


adjectiv pronominal relativ: El ştie ce 
solutie e potrivită în context.; 
pronume nehotărât: El apreciază pe _ 
oricine muncește. ; 

adjectiv pronominal nehotărât: El _ 


cumpără orice carte i se pare. 
interesantă., 


adverb relativ: El ştie cum îi va motiva. 


regent de tip verbal: 


m verb: Scriu cui îmi poate da 
informatia.; 


Ji interjecție: Hai cu cine vrei tu!; 


n adjectiv: El este recunoscător 
n adverb: Locuieste departe de cine. 


Modalităţi de Complement indirect exprimat prin: 
realizare substantiv în Ac, G, D; 
= pronume în Ac, G, D; 
= numeral (cu valoare substantivală) în Ac, 
G,D; 
= verb la un mod nepersonal, nepredicativ; 
= adjectiv 


l-ar putea ajuta. 

Propoziţie subordonată introdusă prin: 
conjuncţie: Ea se gândeşte să plece.; 
pronume relativ:Ea se gândeşte la cine-i. 
e drag.; 
adjectiv pronominal relativ: E/se_ 
gândeşte ce traseu să urmeze.; 
pronume nehotărât: Dau cartea oricui îi _ 
trebuie.; 
adjectiv pronominal nehotărât: Dau _ 
cartea oricărei persoane îi trebuie.; 


adverb relativ: Ea se gândeşte unde va_ 
pleca în vacanță. 


COMPLEMENT complement de agent propoziție subordonată completivă de 
DE AGENT agent 


Termeni regenţi | regent de tip verbal: 


m verb tranzitiv la diateza pasivă: A 
fost lăudat de ceilalți; 


. adjectiv provenit din verb la 
participiu sau derivat cu sufixul-bi!: 
Melodia compusă de el era în top. 


Modalităţi de 
realizare 


Complement de agent exprimat prin: 
= substantiv în Ac; 
= pronume în Ac; 


m numeral (cu valoare substantivală) 


în Ac 
(+ prepoziția de / de către) 


regent de tip verbal: 


a verb tranzitiv la diateza pasivă: A 
fost lăudat de cine i-a văzut tablourile.; 


. adjectiv provenit din verb la 
participiu sau derivat cu sufixul-bi/: 
Comportamentul lui era condamnabil de_ 
oricine s-ar fi aflat acolo. 


Propoziţie subordonată introdusă prin: 

= pronume relativ:E/a fost tras la. 
răspundere de cine a semnat contractul; 

= adjectiv pronominal relativ: Ela fost tras _ 
la răspundere de câţi colegi au folosit _ 
programul.; 


= pronume nehotărât: El a fost tras la_ 
răspundere de oricine a intrat în birou.; 


= adjectiv pronominal nehotărât: El a fost. 
tras la răspundere de oricare persoană a_ 
folosit documentele respective. 


C. CIRC. LOC complement circumstanţial de loc propoziţie subordonată circumstanțială 
de loc 


Termeni regenţi | regent de tip verbal: 


verb: Vino aici!; 
interjecţie: Hai aici/; 
adverb: A pus cartea sus pe rafi.; 
adjectiv (provenit din verb la 
participiu): Cartea aşezată pe raft este 
nouă. 
complement circumstanţial de loc exprimat 
prin: 
substantiv în Ac, G, D; 
= pronume în Ac, G; 
= numeral (cu valoare substantivală) în Ac, 
G; 
= verb la un mod nepersonal, nepredicativ; 
= adverb 


Modalităţi de 
realizare 

regent de tip verbal: 
z verb: Merge 


a interjecție: Hai unde vrei!; 


unde vrea.; 


adverb: A pus cartea sus, unde ai. 


adjectiv: 4u admirat vaza aşezată 
unde ai spus tu. 
Propoziție subordonată introdusă prin: 


= pronume relativ: El merge la cine şi-a. 
Dropus.; 
adjectiv pronominal relativ: El merge pe_ 
ce traseu i s-a părut mai uşor.; 
pronume nehotărât: El merge la oricine 
îl invită.; 
adjectiv pronominal nehotărât: Æl merge 
pe orice traseu i se pare mai uşor. 


adverb relativ: Merge unde vrea.; 


adverb nehotărât: Merge oriunde vrea. 


C. CIRC. TIMP complement circumstanţial de timp propoziţie subordonată circumstanţială 
de timp 


Termeni regenţi | regent de tip verbal: regent de tip verbal: 
m verb: Vino acum!; m verb: Vino când vrei; 


= interjecție: Hai acum!; n interjecție: Hai când vrei!; 


. adverb: A ajuns atunci, n adverb: A ajuns atunci când a 
înserate.; romis.; 


. adjectiv (provenit din verb la n adjectiv: L-a bucurat vestea aflată. 
participiu): L-a bucurat vestea aflată când a ajuns acasă. 
atunci. 
Modalităţi de complement circumstanţial de timp exprimat | Propoziție subordonată introdusă prin: 
realizare prin: = 
= substantiv în Ac, G; 
= pronume în Ac, G, D (formă neaccentuată); 
= numeral (cu valoare substantivală) în Ac, 
G; 
= adjectiv; 
= verb la un mod nepersonal, nepredicativ; 
= adverb 


pronume relativ: A ajuns cu 3 minute 
înaintea cui şi-a propus.; 


adjectiv pronominal relativ: A terminat. 
proiectul la ce termen şi-a propus.; 


pronume nehotărât: Ajunge mereu cu 10. 
minute înaintea oricui vine la birou.; 


adjectiv pronominal nehotărât: Ajunge _ 
mereu cu l0 minute înaintea oricărei 
persoane lucrează în acel birou.; 
adverb relativ: A plecat când a vrut.; 


adverb nehotărât Pleacă oricând vrea.: 


Termeni regenţi | regent de tip verbal: regent de tip verbal: 
verb: Vino repede!; m verb: Face cum vrea.; 
interjecție: Hai repede!,; n interjecție: Hai cum vrei tu!; 
adverb: Merge încet ca un melc.; . adverb: A aşezat vaza centrat, cum. 
îti place tie.; 
adjectiv: E frumos ca un soare. n adjectiv: 4u admirat vaza aşezată 
cum ai spus tu. 


Modalităţi de complement circumstanţial de mod exprimat | Propoziție subordonată introdusă prin: 
realizare prin: n 


"substantiv în Ac, G, D; 

"pronume în Ac, G, D; 

numeral (cu valoare substantivală) în Ac, 
G, D şi numeral cu valoare adverbială; 

"adjectiv; 

= verb la un mod nepersonal, nepredicativ; 


pronume relativ: Se îmbracă asemenea _ 
cui îi place.; 
adjectiv pronominal relativ: S-a_ 


costumat în ce personaj i-a plăcut cel. 
mai mult.; 


pronume nehotărât: Se îmbracă 
adjectiv pronominal nehotărât: Se. 
îmbracă după orice creator îi place.; 


m adverb; 
"interjecție 


adverb relativ: Face cum vrea.; 


adverb nehotărât: Se îmbracă oricum 
vrea. 


C. CIRC. CZ. complement circumstanțial de cauză propoziţie subordonată circumstanțială 
de cauză/cauzală 


Termeni regenţi | regent de tip verbal: regent de tip verbal: 


= verb: A greşit din neatenție.; i verb: A greşit, pentru că a fost. 


= interjecție: El poc din grabă. ; neatent.; 
m adverb: Mergea foarte încet din_ = interjecție: El poc pe scări, pentru _ 
cauza durerii.; că a păşit peste una.; 


= adjectiv: Neatent din pricina. adverb: Mergea foarte încet, 
boset- alunecase: deoarece-l durea piciorul.; 

Modalităţi de 
realizare 


complement circumstanţial de cauză 

exprimat prin: 

substantiv în Ac, G, D; 

= pronume în Ac, G, D; 

= numeral (cu valoare substantivală) în Ac, 
G, D; 

"adjectiv; 

= verb la un mod nepersonal, nepredicativ; 

"adverb 


adjectiv: Neatent la examen, 


pentru că era foarte obosit, greşise. 


Propoziție subordonată introdusă prin: 
= conjuncție: A alunecat pentru că asfaltul _ 


era umed.; 


pronume relativ: A greşit din cauza cui 
a dat peste el.; 

adjectiv pronominal relativ: A pierdut. 
contractul din ce considerente anticipaje_ 
deja.; 

pronume nehotărât: Poate greşi din._ 
cauza oricui dă peste el.; 

adjectiv pronominal nehotărât: Poate _ 

greşi din cauza oricărei persoane ar da_ 

peste el.; 

adverb relativ: Cum n-a ajuns la timp, a_ 
ost sancționat 


C. CIRC. SCOP complement circumstanţial de scop propoziţie subordonată circumstanţială 
de scop/finală 


Termeni regenţi 


Modalităţi de 
realizare 


C. CIRC. CDT. complement circumstanțial condițional 


Termeni regenți 


Modalităţi de 
realizare 


regent de tip verbal: 

m verb: Merge la cules.; 

= interjecție: Hai la cules!; 

= adverb: Mergea repede pentru a_ 
ajunge la timp.; 

. adjectiv: Era atentă pentru a nu_ 

greşi. 

complement circumstanţial de scop exprimat 

prin: 

= substantiv în Ac, G; 

"pronume în Ac, G; 

= numeral (cu valoare substantivală) în Ac, 
G; 

= verb la un mod nepersonal, nepredicativ; 


regent de tip verbal: 

m verb: Învăţând, va lua examenul; 

E interjecţie: În caz de pericol, hai cu 
noi; 

m adverb: ÎI foloseşte adecvat numai 
în cazul cunoaşterii instrucțiunilor., 


m adjectiv: Este un adăpost utilizabil 
numai în caz de atac aerian. 


complement circumstanțial condițional 
exprimat prin: 

"substantiv în Ac, G; 

= pronume în G; 

regent de tip verbal: 
. verb: A plecat să culeagă fructe; 


. interjecţie: Hai să culegem fructe!; 
z adverb: Mergea atât de repede, ca. 
să ajungă la timp.; 

adjectiv: Era foarte atentă, ca nu. 


= conjunctie: A plecat devreme, ca să nu_ 
întârzie.; 


pronume relativ: Munceşte mult pentru _ 
ce şi-a propus.; 
adjectiv pronominal relativ: Munceşte_ 


mult pentru ce recompensă are în _ 
vedere.; 


pronume nehotărât: S-ar strădui la fel 
pentru orice şi-ar propune.; 


adjectiv pronominal nehotărât: S-ar_ 
strădui la fel pentru orice contract şi-ar. 
alege. 
propoziţie subordonată circumstanțială 
condițională 
regent de tip verbal: 


= verb: Dacă va învăța, va lua 


examenul, 

m interjecție: Dacă simţi vreun _ 
pericol, hai cu noi!; 

i adverb: Poate folosi adecvat acest _ 
utilaj dacă i se face instructajul.; 


n adjectiv: Dacă este folosit pe timp _ 
de vară, este un adăpost util. 
Propoziție subordonată introdusă prin: 
= conjuncție: Să fi învăţat, ar fi ştiut.; 
= pronume relativ: În locul cui a_ 
intervenit, eu n-aş fi spus asta.; 


= numeral (cu valoare substantivală) în G; 
= verb la un mod nepersonal, nepredicativ; 
= adjectiv; 

= adverb 


C. CIRC. CNS. complement circumstanţial concesiv 


Termeni regenţi | regent de tip verbal: 


E verb: Face eforturi, în ciuda 


oboselii. ; 
. interjecţie: în__ciuda 


vârstei; 


Hai şi tu, 


= adverb: Mergea repede, în_pofida._ 


durerii.; 


= adjectiv: Era competitiv, în_pofida. 


vârstei. 
complement circumstanţial concesiv 
exprimat prin: 
= substantiv în Ac, G; 
= pronume în G; 
"numeral (cu valoare substantivală) în G; 
= verb la un mod nepersonal, nepredicativ; 
= adjectiv; 
= adverb 


Modalităţi de 
realizare 


C. CIRC. CV. complement circumstanţial consecutiv 


Termeni regenţi | regent de tip verbal: 


m verb: A câştigat, spre bucuria 
tuturor; 

. interjecţie: El pleosc în baltă, spre. 
amuzamentul celorlalți.; 

zi adverb: Deşi mic, mergea foarte 
repede, spre surprinderea tuturor.; 

E adjectiv: Era un copil foarte isteţ, 
spre încântarea cunoscuţilor. 

complement circumstanţial consecutiv 

exprimat prin: 

= substantiv în Ac, G; 

= verb la un mod nepersonal, nepredicativ 


Modalităţi de 
realizare 

adjectiv pronominal relativ: În locul _ 
cărui coleg a intervenit, eu n-aş fi spus _ 
asta.; 

pronume nehotărât: În locul oricui ar fi _ 
intervenit, eu n-aş fi spus asta.; 

adjectiv pronominal nehotărât: În locul _ 
oricărei persoane ar fi intervenit, eu n- 
aş fi spus asta.; 

adverb relativ: Când ar afla aşa ceva, s- 


ar supăra foarte tare.; 
adverb nehotărât: Oricând ar afla aşa 


propoziție bordat circumstanțială 
concesivă 
regent de tip verbal: 


E verb: Face eforturi, deşi este. 
foarte obosil.; 

. interjecţie: Hai şi tu, deşi nu ai_ 
vârsta potrivită |; 

g adverb: Mergea repede, cu toate. 
că resimțea acut durerea de la picior.; 


adjectiv: Era competitiv, măcar că _ 


depăşise vârsta prevăzută. 
Propoziţie subordonată introdusă prin: 


conjuncție: A greşit, deşi fusese atent.; 
pronume relativ: Cu ce a făcut zilnic, tot_ 
nu a reuşit până la capăt.; 

adjectiv pronominal relativ: Cu ce efort. 
a făcut, tot nu a reuşit până la capăt.; 


pronume nehotărât: Nu termină azi 
orice ar face.; 

adjectiv pronominal nehotărât: Nu _ 
termină azi, orice efort ar face.; 


adverb relativ: Cum ar face, tot nu e_ 
bine.; 


adverb nehotărât: Oricum ar proceda, 
tot trebuie repetată operatia. 
propoziţie subordonată circumstanțială 
consecutivă 
regent de tip verbal: 


m verb: Recita, de-i uimea pe toțti.; 

n interjecţie: El pleosc în baltă, de- 
au început toți să râdă. ; 

i adverb: Micutul mergea atât de _ 
repede, încât îi uimea pe toți.; 

z adjectiv: Era un copil foarte istet, 


Propoziție subordonată introdusă prin: 

= conjunctie: Este atât de rece, încât poate _ 
îngheța.; 
adverb relativ: Este atât de rece, cum 
nu-ti poti închipui. 


Teme curente: 
= Ilustrați în enunțuri, acolo unde este posibil, introducerea propozițiilor subordonate 
prin elemente perifrastice. 
= Alcătuiți enunțuri care să conțină: 
(a) o propoziţie subiectivă introdusă prin pronumele relativ cine; 
(b) o propoziţie predicativă având ca regent verbul copulativ a însemna; 
(c) o propoziţie subiectivă având ca termen regent o expresie verbală impersonală; 
(d) o propoziţie predicativă introdusă prin adverbul relativ unde; 
(e) două propoziţii aflate în raport de coordonare copulativă; 
(f) o propoziție atributivă având ca termen regent substantivul speranță. 
= Analizați sintactic fraza următoare, marcând predicatele, elementele de relație, 
propozițiile, precizând tipul propoziţiilor (după criteriile prezentate în 6.1.) şi raporturile 
sintactice identificate: 
„Ar fi fost mai bine să nu renunţe la visul pe care-l proiectase atât de frumos; să 
reuşeşti înseamnă şi să continui drumul la care alții ar renunța...” 


7. Nivelul stilistic al limbii române 


7.1. Stilistica — delimitări conceptuale 

Ca ştiinţă care studiază stilul, principiile de generare şi variantele acestuia, stilistica 
reflectă în acelaşi timp modalitatea în care literatura de specialitate analizează/interpretează 
caracteristicile actualizării sistemului limbii în comunicare, în încercarea anumitor 
vorbitori/categorii de vorbitori de a adapta realitatea lingvistică unui anumit context 
comunicativ: vezi, de exemplu, diferența dintre cartea scrisă de un analist politic, mesajul 
transmis de către acesta, în calitatea sa de politician, electoratului vs. discuția aceluiaşi 
politician, despre mesajul respectiv, cu colegii săi de partid vs. discuţia aceleiaşi persoane cu 
prietenii, cu membrii familiei etc. Aceluiaşi referent (aici, în planul ideilor) îi corespund, în 
situaţii diferite de comunicare, modalităţi diferite de „verbalizare”*, grade diferite de 
exteriorizare a trăirilor, stărilor locutorului, „figuri retorice” diferite etc. 

În condiţiile în care crearea unui stil” implică o serie de alegeri din totalitatea 
posibilităților existente în sistemul unei limbi, alegeri inclusiv de a devia de la anumite norme, 
de a crea noi „semne” etc., „stilul este [...] în amănunte, dar în toate amănuntele, şi în toate 
relațiile dintre ele” — Genette 1994: 209. 

Considerăm, în acest context, relevantă definirea stilului ca „selectare a mijloacelor 
lingvistice de comunicare şi de organizare a exprimării într-o manieră specifică, determinată 
de personalitatea şi îndeosebi de modul de gândire şi de afectivitatea vorbitorului sau a unei 
categorii de vorbitori” (Slama-Cazacu 1999: 295), aşadar prin neimplicarea obligatorie a unei 
estetici a comunicării”. 

Stilisticii, în general, cercetătorii îi asociază două atribute care nuanţează sfera de 
cuprindere a acestei ştiinţe: stilistica lingvistică şi stilistica estetică. 


5 Vezi funcţia stilistică — „funcţie supraordonată, care orientează întreg procesul de verbalizare a lumii 
extraverbale prin actualizarea limbii (ca sistem abstract) în text (ca structură concretă) — Irimia 1999: 33. 

5 Vezi, în acest sens, principiile generării stilului (principiul opțiunii stilistice, principiul devierii stilistice) — 
Irimia 1999: 35-58, precum şi indicatorii statistici ai stilului (Miller 1959: 165-174): bogăţia vocabularului, 
diversificarea verbală şi raportul ocurenţă — tip, lungimea frazei, punctuaţia, raportul verbe — adjective (Stern şi 
Busemann consideră, de exemplu, că utilizarea verbelor şi a adjectivelor este în raport cu stabilitatea emoțională 
a vorbitorului — apud Miller 1959: 174). 

” Din acestă perspectivă autoarea vorbeşte de un „stil al vorbirii copilului”. Aşadar, poate fi realizată şi o 
stilistică a vârstelor... 

(a) Stilistica lingvistică studiază limba, nu stilul, având ca premisă, în principiu, 
conform definiției date de Ch. Bally: „studiul mijloacelor de expresie ale vorbirii unei 
comunităţi lingvistice din punctul de vedere al conţinutului lor afectiv, adică exprimarea 
Bally apud Iordan 1975: 12). Raţiunii i se asociază astfel, în comunicare, planul afectiv, 
stilistica devenind „studiul valorilor extra-noţionale de origine afectivă sau socio-contextuală 
care colorează sensul [...] studiul funcției expresive a limbajului, opusă funcției sale cognitive 
sau semantice” (Pierre Guiraud, apud Genette 1994: 162). 

Sunt avute în vedere, aşadar, mijloacele de expresie/comunicare expresivă ale întregii 
comunităţi de vorbitori ai unei limbi, în contexte dintre cele mai diverse, cu precizarea că 
spontaneitatea comunicării orale şi valenţele limbii vorbite stimulează manifestarea mai liberă 
a eului locutorului, potențând caracterul afectiv al mesajului transmis la un moment dat de 
către acesta (vezi multitudinea şi diversitatea, „poezia” formulelor, a cuvintelor şi expresiilor 
actualizate în conversaţia familiară, respectiv în cea curentă). Sunt studiate, din această 
perspectivă, în literatura de specialitate” fenomene lingvistice reperate la fiecare nivel al 
limbii: la nivel fonetic/fonologic — modificări de sunete, elidări ale unor sunete, lungiri de 
sunete, valenţe ale accentului, accelerarea/încetinirea ritmului vorbirii, simbolismul fonetic; 
la nivel lexical — valorile unor diminutive, augmentative, formaţii prefixate, forme compuse, 
creaţii de cuvinte; la nivel morfologic — valorile stilistice ale substantivelor, adjectivelor, 
pronumelor, numeralelor, verbelor, adverbelor, interjecțiilor, ponderea acestora în mesaj, 
frecvența anumitor conjuncţii; la nivel sintactic — aspecte care ţin de topică, repetiţii, 
construcții eliptice etc. 

(b) Stilistica estetică are o sferă mai restrânsă de acoperire decât stilistica lingvistică, 
având ca obiect de studiu stilul în plan artistic — ansamblu al „tuturor mijloacelor lingvistice 
folosite de un scriitor (sau orator) pentru a obține anumite efecte de ordin artistic” (Iordan 
1975: 11), aşadar cu precădere elemente subsumate limbii scrise. De aici şi critica adusă 
stilisticii estetice, care ar avea în vedere cu precădere figurile de stil — aspect reconsiderat, 
însă, de criticii contemporani. 


Teme curente: 
= Exemplificaţi patru elemente pe care le consideraţi definitorii pentru stilul scriitorului 
dumneavoastră preferat. 
= Comentaţi ideile din următorul text: 

„Atitudinea sentimentală a subiectului vorbitor sare în ochi şi adesea copleşeşte 
sensul propriu-zis, pur intelectual sau noţional. De ce? Pe de o parte, pentru că obiectul 
însuşi trezeşte în noi stări sufleteşti afective, iar pe de alta, din cauza unor puternice 
sentimente ca admiraţia, dragostea, ura, disprețul, revolta etc., care ne stăpânesc în 
momentul vorbirii, fără nici o legătură directă cu obiectul acesteia, şi care ne determină, 
firesc, să recurgem la cuvinte şi formule menite să satisfacă nevoia de a da curs liber emoției. 
Astfel de cuvinte şi construcţii sintactice sunt numite, de obicei, expresive, pentru motivul că 
ele exprimă mai exact, mai complet decât celelalte, stările noastre sufleteşti de natură 
afectivă. ” (Iordan 1975: 13) 


7.2. Stilurile funcţionale ale limbii române actuale 

În condiţiile în care toate valorifică elemente din sistemul limbii, stilurile funcţionale 
se diferențiază prin modalitățile specifice de actualizare a acestor elemente în planul 
comunicării, de aici şi echivalenţa stabilită, în literatura de specialitate, între stil funcțional al 
limbii şi limbaj special (lordan, Robu 1978: 69). 


°l Cf. Iordan 1975, Miller 1959, Coteanu 1973, Coteanu 1985, Irimia 1984, Irimia 1999, Zafiu 2003 etc. 

Din diversele clasificări şi exemplificări ale stilurilor limbii române (vezi, de exemplu, 
stiluri colective informale — stilul conversaţiei, stilul epistolar vs. stiluri colective funcționale 
— stilul beletristic, stilul ştiinţific, stilul religios, stilul publicistic, stilul juridico-administrativ 
vs. alte stiluri, care au trăsături specifice, dar nu sunt considerate „profiluri stilistice 
autonome”: stilul gnomic, stilul filozofic, stilul politic — Irimia 1999: 67), vom avea în vedere 
în această unitate a cursului distincția operată în cadrul clasei stilurilor funcţionale ale limbii 
române” între: 

= stilurile funcționale ale limbii române -stilurile orale: 

> stilul conversaţiei curente (neutru); 

> stilul conversaţiei oficiale (solemn); 

> stilul conversaţiei familiare (familiar); 

> stilul beletristic; 
stilurile funcționale ale limbii române — stilurile limbajului scris: 
stilul ştiinţific; 
stilul beletristic; 
stilul publicistic; 
stilul juridico-administrativ. 
Principalele caracteristici ale stilurilor funcţionale ale limbii române vizate în 
prezentarea de faţă pot fi dispuse din perspectiva celorlalte nivele ale limbii, în cadrul cărora 
se operează anumite nuanțări, fiecare stil valorificând — din sistemul limbii, din planul 
paradigmatic al acesteia — anumite elemente, dispuse într-un anumit mod pe axa sintagmatică 
a lanţului comunicării (orale şi/sau scrise), în anumite situații de comunicare. 

7.2.1. Stilurile funcţionale orale ale limbii române se caracterizează prin 
următoarele elemente: 

(a) la nivel fonetic/fonologic: în stilul conversaţiei curente şi familiare, precum şi în 
stilul beletristic oral pot apărea (reflectând anumite particularități ale locutorului sau, 
dimpotrivă, vizând un anumit scop/efect artistic) încălcări ale normelor limbii române literare 
actuale (vezi, de exemplu, nepronunţarea articolului hotărât enclitic: copilu, domnu, fenomen 
nerecomandat în conversaţia oficială; arhaisme, regionalisme fonetice, forme populare etc.) 
vs. mesajele aparţinând stilului conversației oficiale, care trebuie să reflecte normele în uz; 
vezi, de exemplu, discuţia dintre doi colegi de clasă, o discuţie în familie (unde autocenzura în 
ceea ce priveşte pronunția literară este, în principiu, minimă), contexte excerptate din basme 
populare, doine, balade populare, snoave etc. (unde fonetismele neliterare, consecinţă şi a 
caracterului oral şi colectiv al literaturii populare, pot sugera culoarea unei epoci, a unei 
comunităţi, a unui ținut etc.) vs. discuția dintre un reprezentant al şcolii şi o oficialitate 
locală/judeţeană etc.; 

(b) Ja nivel lexical-semantic: opoziția sau, dimpotrivă, complementaritatea stilurilor 
vizate implică distincţia sens propriu — sens figurat, valoare denotativă — valoare conotativă a 
unităților lexicale ale limbii române: stilurile familiar şi neutru ale conversaţiei actualizează, 
corelativ, cuvinte/expresii cu sens propriu şi cu sens figurat, spre deosebire de stilul 
conversaţiei oficiale, în care predomină construcțiile cu sens propriu, în timp ce în stilul 
beletristic se manifestă predilecția pentru valorile conotative ale unităților lexicale (vezi, de 
exemplu, aspectele figurativ-ludice din conversațiile familiare, diversele figuri de stil 
valorificate în creațiile literare populare); se remarcă, de asemenea, o anumită „specializare” 
din perspectiva claselor lexicale actualizate: termeni de specialitate vs. 
regionalisme/arhaisme/argou/jargon etc. vs. vocabularul fundamental, cu precădere etc.; de 
exemplu, în varianta rurală a conversaţiei curente se folosesc mai frecvent regionalisme şi 


vYvvyY 


” Irimia 1984. Pentru argumente şi contraargumente privind acceptarea altor stiluri (stilul epistolar, stilul 
filosofic, stilul religios, textul politic etc.) şi pentru caracterizarea acestora, vezi Irimia 1999: 160-168. 

cuvinte/expresii populare, dar nu se folosesc neologisme, în timp ce în varianta urbană se 
folosesc mai ales forme populare şi neologisme, nu însă şi regionalisme vs. în conversaţia 
oficială se pot vehicula neologisme şi, în funcție de context, termeni de specialitate; stilul 
beletristic oral reflectă marea diversitate a elementelor din vocabularul fundamental şi din 
masa vocabularului (exceptând aici neologismele şi termenii de specialitate), cărora le 
potențează valenţele estetice; se remarcă, de asemenea, folosirea formelor diminutivale (cu 
valoare afectivă) în stilul conversației familiare şi în stilul beletristic, în acesta din urmă 
apărând şi creaţii de cuvinte (de exemplu, nume de personaje), în timp ce în stilul conversaţiei 
oficiale sunt valorificate, de exemplu, cuvinte derivate cu prefixe neologice; 

(c) la nivel morfologic: distincţii apar în ceea ce priveşte ponderea substantivelor 
abstracte/concrete, a verbelor la diferite moduri şi timpuri, a persoanei a treia/a persoanelor 
întâi şi a doua, a formelor literare sau neliterare din flexiunea unor cuvinte etc.; de exemplu, 
în stilul conversaţiei curente şi în cel familiar se manifestă în limba vorbită actuală predilecția 
pentru forme adresative de tipul zu, fată, iubita, mata, matale, nea + prenume, dom /don” + 
nume/prenume etc. (cu precizarea că, în cazul conversației curente, în funcție de interlocutor, 
sunt actualizate pronume de politeţe de tipul dumneata, dumnealui, structuri de tipul domnule 
+ prenume sau domnule + nume etc.); stilul conversaţiei oficiale impune, pe de altă parte, 
utilizarea formelor literare ale termenilor adresativi cu trăsătura semantică [+ politeţe], [+ 
diplomaţie] etc.; în ceea ce priveşte stilul beletristic oral, se manifestă o mare libertate în 
alegerea formelor flexionare, fiind valorificate şi arhaisme, regionalisme morfologice; în 
funcție de genul literar şi de specia subsumată acestuia, se constată o „specializare” a utilizării 
anumitor moduri şi timpuri verbale (de exemplu, imperfectul, perfectul simplu — în basme; 
prezentul — în doine, imperativul — în strigături etc.); atât în stilul conversaţiei familiare, cât şi 
în stilul beletristic, se preferă mijloacele expresive de formare a superlativului absolut, 
reflectare a  caracteristicilor generale ale acestor stiluri: deschidere, spontaneitate — 
manifestate într-un grad mult mai mic în celelalte cazuri; 

(d) la nivel sintactic: se pot opera distincții între stilurile neutru şi familiar ale 
conversaţiei, pe de o parte, şi stilul conversaţiei oficiale, pe de altă parte: primele alternează 
topica obiectivă cu cea subiectivă, construcțiile enunțiative/interogative, neexclamative/ 
exclamative, valorifică structuri eliptice, subînțelesuri etc., în timp ce cadrul oficial al 
derulării actului comunicativ impune, în principiu, utilizarea topicii obiective, a enunţurilor 
neexclamative (aşadar, cu implicare afectivă minimă) şi evitarea structurilor eliptice, pentru a 
nu genera contexte interpretabile; stilul beletristic adaugă elementelor caracteristice 
conversației familiare şi curente o serie de structuri cu valenţe artistice: construcții rimate, 
ritmate, forme repetate (sub formă de refren, ca laitmotiv etc.), structuri incidente etc. 

7.2.2. Stilurile funcţionale ale limbajului scris au următoarele caracteristici: 

(a) Ja nivel fonetic/fonologic: stilul ştiinţific şi cel juridico-administrativ impun 
respectarea normelor limbii române literare actuale (unele abateri putând constitui, în cazul 
celui de-al doilea, chiar vicii de procedură), în timp ce stilul publicistic şi cel beletristic sunt 
mai „deschise” către acceptarea, şi chiar susținerea, valorificarea cu un anumit scop, a unor 
elemente care nu respectă normele în uz; vezi, de exemplu, pentru stilul publicistic, 
transcrierea — în articole gen pamflet — a unor fonetisme regionale, arhaice, populare, argotice 
sau de jargon, sau apariţia — în unele reviste, jurnale, la unele edituri — a unor publicaţii care 
nu respectă normele ortografice curente (scrierea cu â, sunt etc.); în cazul stilului beletristic, 
motivația actualizării unor fonetisme neliterare este de ordin artistic, acestea constituindu-se 
în semne poetice pentru maniera de construire a mesajului literar (vezi rolul fonetismelor 
arhaice în scrierile istorice); 

(b) la nivel lexical-semantic: se remarcă ponderea definitorie a termenilor de 
specialitate şi a neologismelor în cazul stilului ştiinţific şi al celui juridico-administrativ (unde 
sunt valorificate şi lexeme specifice de tipul: adeverinţă, declarație, a întocmi, inculpat, 

articol, lege, instanţă, a intra în vigoare etc.); stilul publicistic dezvoltă forme de adaptare, în 
privinţa lexicului actualizat, la particularităţile diferitelor tipuri de public-țintă (de aici şi 
variația de categorii de lexic: vocabular fundamental, termeni de specialitate, argou, 
neologisme — adăugăm aici şi împrumuturi neadaptate din alte limbi etc.), cea mai mare 
deschidere este manifestată, şi la nivel lexical-semantic, de către stilul beletristic, caracterizat 
prin valorificarea de termeni argotici, de jargon, regionalisme, arhaisme, forme populare, 
neologisme etc., creații de cuvinte, actualizarea de sinonime stilistice, structuri antonimice, 
Jocuri de cuvinte construite pe baze paronimice, respectiv pe omonimii, polisemii etc.; 

(c) Ja nivel morfologic: stilul ştiinţific şi cel juridico-administrativ presupun folosirea 
cu predilecție a persoanei a treia (în unele lucrări ştiinţifice se foloseşte persoana întâi, 
pluralul autorului), a formelor verbale de indicativ prezent şi de conjunctiv, a formelor 
verbale impersonale, a substantivelor comune abstracte şi a substantivelor proprii (în număr 
mai mare decât în cazul celorlalte stiluri funcţionale) etc.; stilul publicistic şi cel beletristic 
întregesc aria mijloacelor de expresie în limba română prin folosirea celorlalte elemente din 
paradigma claselor menționate supra: forme de persoana întâi, a doua şi a treia, verbe la 
diferite moduri şi timpuri şi cu valori deosebite în funcţie de context (vezi, de exemplu, 
prezentul istoric, prezentul etern, imperfectul — timp al duratei, forme de viitor popular etc.), 
adverbe şi adjective la diferite grade de comparaţie (în stilul publicistic, superlative create cu 
formanți lexicali de tipul ultra-, mega-, hiper-, super- etc.), interjecții propriu-zise şi 
onomatopee etc.; 

(d) la nivel sintactic: construcțiile enunţiative neexclamative, structurile clare, concise, 
fără elipse, preponderența raportului de coordonare (alături de cel de subordonare — în funcție 
de context), topica obiectivă etc. sunt caracteristice stilului ştiinţific şi celui juridico- 
administrativ (în ambele cazuri fiind folosite şi structuri-tip: vezi, de exemplu, formulările din 
lucrările de matematică, fizică etc., din documente/formulare-tip); stilul beletristic şi cel 
publicistic adaugă acestor elemente: construcțiile interogative şi enunţiative exclamative, 
topica subiectivă, structuri cu raporturi de subordonare (uneori, fraze ample), cu raport mixt, 
explicativ, de incidență, substitute de propoziții/fraze, resturi de propoziţii, construcții 
eliptice, enunţuri ri(t)mate etc. 


Teme curente: 
= Motivaţi apartenenţa la un stil funcțional al limbii române a unui fragment dintr-un 
text la alegere. 
= În ce stil funcțional al limbii române încadrați talk-show-ul? Motivaţi-vă opțiunea! 


LUCRARE DE VERIFICARE 4 

Se dă textul: 

„Corbici vine, nebun ca-ntotdeauna; în mijlocul odăii se opreşte, adulmecă lacom 
mirosul de caşcaval, apoi, Zărind motanul, se repede şi latră cu înverșunare. Ar sări în ocniță 
dar e prea sus. Se sprijină pe labele de dinainte, tremură, cască, de neliniștit ce-i, mărâie şi 
latră. Apoi tace şi cu ochii aţintiți la motan aşteaptă să coboare. Numai uneori întoarce capul 
spre polița de unde brânza parcă-l ademeneşte. Şi astfel, câteştrei duşmanii: şoarecele în 
gaură, motanul în ocniță şi câinele în mijlocul odăii, se pândesc munciți de acelaşi gând. ” 

(Emil Gârleanu) 

Cerinţe: 

1. Formulaţi cinci argumente pentru apartenenţa textului la stilul beletristic. 

2. Numiţi principala valență stilistică a textului (prin raportare, de exemplu, la 
problematica figurilor de stil). 

3. Formulaţi enunţuri cu alte tipuri de subiect decât cele existente în text. 

4. Transcrieți din text două complemente diferite, precizați-le felul, partea de vorbire 
prin care se exprimă şi termenul regent. 

5. Precizaţi funcția sintactică şi valoarea morfologică a cuvintelor: în mijlocul odăii, 
zărind, de dinainte, -l, acelaşi. 

6. Realizaţi expansiunea construcției zărind motanul şi contragerea propoziției de 
neliniştit ce-i. 

7. Identificați în text un cuvânt incident. Exemplificaţi celelalte raporturi sintactice 
reperate în text. 

8. Transcrieţi din text două propoziţii subordonate şi precizaţi-le felul. 

9. Alcătuiți enunţuri care să conțină: 
(a) o propoziție completivă directă introdusă prin pronumele relativ cine; 
(b) o propoziţie predicativă având ca regent verbul copulativ a rămâne; 
(c) o propoziție atributivă având ca termen regent un pronume; 
(d) o propoziţie completivă indirectă introdusă prin adverbul relativ când; 
(e) două propoziţii atributive aflate în raport de coordonare; 
(f) o propoziţie subiectivă având ca termen regent un adverb predicativ. 
(1.(a)= 1p.;2.=1p.;3.=1p.;4.=1p.;5.=1p.;6.=1p.;7.=1p.;8.=1p.;9.=1p.; din 
oficiu = 1 p.) 


Evaluare semestrială — tipuri de subiecte 

1. Tipologia predicatelor din limba română — prezentare, exemplificare 

2. Relaţii semantice în limba română — sinonimia (ilustrare — cu definire, tipologie — 
după un criteriu, exemplificare) 

3. Adjectivul — clasificare după un criteriu, exemplificare, funcții sintactice 

4. (a) Identificaţi şi precizaţi grupurile de sunete din cuvintele: bunăvoință, 
curajoasă, iau, dulăpior, ie. 

(b) Precizaţi numărul de litere şi numărul de sunete din cuvintele: cer, gherghină, 

închis, axiomă, geam. 

5. Precizaţi modul de formare a cuvintelor: imprevizibil, de pe, un fâş, zgârie- 
brânză, OZN. 

6. Exemplificaţi: 
a) un substantiv defectiv de plural; 
b) un substantiv epicen; 
c) un numeral distributiv cu funcția sintactică de atribut adjectival; 
d) un substantiv articulat cu articol hotărât şi cu articol posesiv-genitival; 
e) un pronume negativ cu funcția sintactică de complement direct; 
f) un subiect inclus (persoana a doua, plural); 
g) o propoziţie atributivă având ca termen regent un pronume; 
h) o propoziţie circumstanțială de scop având ca termen regent adverbul încet; 
i) două propoziţii aflate în raport de coordonare disjunctivă; 
j) o propoziţie predicativă introdusă prin adverbul relativ cum. 

7. Alcătuiţi patru enunţuri în care conjuncția că să introducă subordonate diferite. 

8. Alcătuiți enunţuri care să conțină: 
(a) perechile de omofone: iau — i-au, ne-am — neam; 
(b) perechile de omografe: copii — copii, uită — uită; 
(c) perechile de paronime: solitar — solidar; 
(d) cratima şi punctul ca semne de ortografie. 

9. Analizaţi sintactic fraza: 

“Pe urmă se mai învârte [...], dar nu găseşte nimic, căci iedul cel cuminte tăcea 
molcum în horn, cum tace peştele în borş la foc. ... lupul [...] aşază cele două capete cu dinții 

rânjiți în fereşti, de ţi se părea că râdeau, pe urmă unge toți păreții cu sânge, ca să facă şi 
mai mult în ciudă caprei, ş-apoi iese şi-şi caută de drum. ” (Ion Creangă) 
(1.(a)= 1p.;2.=1p.;3.=1p.;4.=1p.;5.=1p.;6.=1p.;7.=1p.;8.=1p.;9.=1p.; din 
oficiu = 1 p.) 

